॥ नमो तस्स भगवतो अरहतो सम्मासम्बुद्धस्स॥ 


खुहकनिकाये 


विमानवत्थुपाळि 


१. इत्थिविमानं 
१. पीठवग्गो 
१. पठमपीठविमानवत्थृ 


““पीठं ते सोवण्णमयं उळारं, मनोजवं गच्छति येनकामं । 
अलङ्कते मल्यधरे [माल्यधरे (स्या०)] सुवत्थे, ओभाससि विज्जुरिवब्भकूटं॥ 


. “केन तेतादिसो वण्णो, केन ते इध मिज्झति। 
उप्पज्जन्ति च ते भोगा, ये केचि मनसो पिया॥ 


“पुच्छामि तं देवि महानुभावे, मनुस्सभूता किमकासि पुञ्ञं । 
केनासि एवं जलितानुभावा, वण्णो च ते सब्बदिसा पभासती 'ति॥ 


. सा देवता अत्तमना, मोग्गल्लानेन [मोग्गलानेन (क०) एवमुपरिपि] पुच्छिता। 
पज्हं पुडा वियाकासि, यस्स कम्मस्सिदं फलं ॥ 


. “अहं मनुस्सेसु मनुस्सभूता, अब्भागतानासनकं अदासिं। 
अभिवादयिं अञ्जलिकं अकासि, यथानुभावञ्च अदासि दानं ॥ 


. तिन मेतादिसो वण्णो, तेन मे इध मिज्झति। 
उप्पज्जन्ति च मे भोगा, ये केचि मनसो पिया॥ 


. “अक्खामि ते भिक्खु महानुभाव, मनुस्सभूता यमकासि पुञ्ञं । 
तेनम्हि एवं जलितानुभावा, वण्णो च मे सब्बदिसा पभासती”ति॥ 


पठमपीठविमानं पठमं । 


२. दुतियपीठविमानवत्थृ 

८. 


१०. 


१९. 


१२. 


१३. 


१४. 


१५, 


९६. 


९७. 


१८. 


“पीठं ते वेळुरियमयं उळारं, मनोजवं गच्छति येनकामं । 
अलङ्कते मल्यधरे सुवत्थे, ओभाससि विज्जुरिवब्भकूटं॥ 


“केन तेतादिसो वण्णो, केन ते इध मिज्झति। 
उप्पज्जन्ति च ते भोगा, ये केचि मनसो पिया॥ 


“पुच्छामि तं देवि महानुभावे, मनुस्सभूता किमकासि पुञ्जं । 
केनासि एवं जलितानुभावा, वण्णो च ते सब्बदिसा पभासती”ति॥ 


सा देवता अत्तमना, मोग्गल्लानेन पुच्छिता। 
पज्हं पुढा वियाकासि, यस्स कम्मस्सिदं फलं॥ 


“अहं मनुस्सेसु मनुस्सभूता, अब्भागतानासनकं अदासि । 
अभिवादयिं अञ्जलिकं अकासि, यथानुभावञ्च अदासि दानं॥ 


“तेन मेतादिसो वण्णो, तेन मे इध मिज्झति । 
उप्पज्जन्ति च मे भोगा, ये केचि मनसो पिया॥ 


“अक्खामि ते भिक्खु महानुभाव, मनुस्सभूता यमकासि पुञ्ञं । 
तेनम्हि एवं जलितानुभावा, वण्णो च मे सब्बदिसा पभासती"ति॥ 


दुतियपीठविमानं दुतियं । 
३. ततियपीठविमानवत्थु 


“पीठं ते सोबण्णमयं उळारं, मनोजवं गच्छति येनकामं । 
अलङ्कते मल्यधरे सुवत्थे, ओभाससि विज्जुरिबब्भकूटं॥ 


“केन तेतादिसो वण्णो, केन ते इध मिज्झति। 
उप्पज्जन्ति च ते भोगा, ये केचि मनसो पिया॥ 


““पुच्छामि तं देवि महानुभावे, मनुस्सभूता किमकासि पुञ्ञं । 
केनासि एवं जलितानुभावा, वण्णो च ते सब्बदिसा पभासती”ति॥ 


सा देवता अत्तमना, मोग्गल्लानेन पुच्छिता। 
पज्हं पुडा वियाकासि, यस्स कम्मस्सिदं फलं ॥ 


Page 2 sur 89 


“अप्पस्स कम्मस्स फलं ममेदं [ममेतं (क०)], येनम्हि [तेनम्हि (क०)] एवं जलितानुभावा। 


www.tipitaka.org 


Vipassana Research Institute 


Page 3 sur 89 


अहं मनुस्सेसु मनुस्सभूता, पुरिमाय जातिया मनुस्सलोके ॥ 


२०. “अदसं विरजं भिक्खु, विप्पसन्नमनाविलं । 
तस्स अदासहं पीठं, पसन्ना सेहि पाणिभि॥ 


२९. “तेन मेतादिसो वण्णो, तेन मे इध मिज्झति। 
उप्पज्जन्ति च मे भोगा, ये केचि मनसो पिया॥ 


२२. “अक्खामि ते भिक्खु महानुभाव, मनुस्सभूता यमकासि पुञ्ञं । 
तेनम्हि एवं जलितानुभावा, वण्णो च मे सब्बदिसा पभासती 'ति॥ 


ततियपीठविमानं ततियं । 
४. चतुत्थपीठविमानवत्थु 


२३. “पीठं ते वेळुरियमयं उळारं, मनोजवं गच्छति येनकामं । 
अलङ्कते मल्यधरे सुवत्थे, ओभाससि विज्जुरिबब्भकूटं॥ 


२४. “केन तेतादिसो वण्णो, केन ते इध मिज्झति। 
उप्पज्जन्ति च ते भोगा, ये केचि मनसो पिया॥ 


२५. “पुच्छामि तं देवि महानुभावे, मनुस्सभूता किमकासि पुञ्ञं । 
केनासि एवं जलितानुभावा, वण्णो च ते सब्बदिसा पभासती 'ति॥ 


२६. सा देवता अत्तमना, मोग्गल्लानेन पुच्छिता। 
पज्हं पुढा वियाकासि, यस्स कम्मस्सिदं फलं॥ 


२७. “अप्पस्स कम्मस्स फलं ममेदं, येनम्हि एवं जलितानुभावा। 
अहं मनुस्सेसु मनुस्सभूता, पुरिमाय जातिया मनुस्सलोके॥ 


२८. “अहसं विरजं भिक्खु, विप्पसन्नमनाविलं । 
तस्स अदासहं पीठं, पसन्ना सेहि पाणिभि॥ 


२९. “तेन मेतादिसो वण्णो, तेन मे इध मिज्झति। 
उप्पज्जन्ति च मे भोगा, ये केचि मनसो पिया॥ 


३०. “अक्खामि ते भिक्खु महानुभाव, मनुस्सभूता यमकासि पुञ्ञं । 
तेनम्हि एवं जलितानुभावा, वण्णो च मे सब्बदिसा पभासती"ति॥ 

३१. 


३२. 


३३. 


३४. 


३५. 


३६. 


३७. 


३८. 


३९. 


४९. 


४२. 


चतुत्थपीठविमानं चतुत्थं । 
५. कुञ्जरविमानवत्थृ 


“कुञ्जरो ते वरारोहो, नानारतनकणप्पनो । 
रुचिरो थामवा जवसम्पन्नो, आकासम्हि समीहति॥ 


“पदुमि पद्म [पदुम... (सी० स्या०) एवमुपरिपि] पत्तक्खि, प्मुप्पलजुतिन्धरो। 
पद्मचुण्णाभिकिण्णङ्गो, सोण्णपोक्खरमालधा [... मालवा (सी० स्या०)]॥ 


“पदुमानुसटं मग्गं, पद्मपत्तविभूसितं॥ 
ठितं वग्गुमनुग्घाती, मितं गच्छति वारणो॥ 


“तस्स पक्कममानस्स, सोण्णकंसा रतिस्सरा। 
तेसं सुस्यति निग्घोसो, तुरिये पञ्चङ्गिके यथा॥ 


“तस्स नागस्स खन्धम्हि, सुचिवत्था अलङ्कता । 
महन्तं अच्छरासङ्गं, वण्णेन अतिरोचसि॥ 


“दानस्स ते इदं फलं, अथो सीलस्स वा पन | 
अथो अञ्जलिकम्मस्स, तं मे अक्खाहि पुच्छिता"ति। 


सा देवता अत्तमना, मोग्गल्लानेन पुच्छिता। 
पज्हं पुडा वियाकासि, यस्स कम्मस्सिदं फलं॥ 


“दिस्वान गुणसम्पन्नं, झायि झानरतं सतं । 
अदासि पुप्फाभिकिण्णं, आसनं दुस्ससन्थतं॥ 


“उपड्ड पद्ममालाहं, आसनस्स समन्ततो । 
अब्भोकिरिस्सं पत्तेहि, पसन्ना सेहि पाणिभि॥ 


. “तस्स कम्मकुसलस्स [कम्मस्स कुसलस्स (सी० पी०)], इदं मे ईदिसं फलं । 


सक्कारो गरुकारो च, देवानं अपचिता अहं॥ 


“यो वे सम्माविमुत्तानं, सन्तानं ब्रह्मचारिनं । 
पसन्नो आसनं दज्जा, एवं नन्दे यथा अहं॥ 


“तस्मा हि अत्तकामेन [अत्थकामेन (क०)], महत्तमभिकङ्कता। 

आसनं दातब्बं होति, सरीरन्तिमधारिन''न्ति॥ 
कुञ्जरविमानं पञ्चमं । 
६. पठमनावाविमानवत्थु 


४३. “सुवण्णच्छदनं नावं, नारि आरुय्ह तिटुसि । 
ओगाहसि पोक्खरणि, पद्मं [पदुमं (सी० स्या०)] छिन्दसि पाणिना॥ 


४४. “केन तेतादिसो वण्णो, केन ते इध मिज्झति। 
उप्पज्जन्ति च ते भोगा, ये केचि मनसो पिया॥ 


४५. “पुच्छामि तं देवि महानुभावे, मनुस्सभूता किमकासि पुञ्ञं । 
केनासि एवं जलितानुभावा, वण्णो च ते सब्बदिसा पभासती”ति॥ 


४६. सा देवता अत्तमना, मोग्गल्लानेन पुच्छिता। 
पज्हं पुडा वियाकासि, यस्स कम्मस्सिदं फलं॥ 


४७. “अहं मनुस्सेसु मनुस्सभूता, पुरिमाय जातिया मनुस्सलोके । 
दिस्वान भिक्खू तसिते किलन्ते, उट्डाय पातुं उदकं अदासि॥ 


४८. “यो वे किलन्तान पिपासितानं, उद्भाय पातुं उदकं ददाति। 
सीतोदका [सीतोदिका (सी०)] तस्स भवन्ति नज्जो, पहूतमल्या बहुपुण्डरीका॥ 


४९. “तं आपगा [तमापगा (सी० क०)] अनुपरियन्ति सब्बदा, सीतोदका वालुकसन्थता नदी । 
अम्बा च साला तिलका च जम्बुयो, उद्दालका पाटलियो च फुल्ला॥ 


५०. “तं भूमिभागेहि उपेतरूपं, विमानसेट्ठं भुससोभमानं । 
तस्सीध [तस्सेव (स्या०)] कम्मस्स अयं विपाको, एतादिसं पुड्जकता [कतपुञ्जा (सी०)] लभन्ति॥ 


७१. “तेन मेतादिसो वण्णो, तेन मे इध मिज्झति। 
उप्पज्जन्ति च मे भोगा, ये केचि मनसो पिया॥ 


५२. “अक्खामि ते भिक्खु महानुभाव, मनुस्सभूता यमकासि पुञ्जं । 
तेनम्हि एवं जलितानुभावा, वण्णो च मे सब्बदिसा पभासती"ति॥ 


पठमनावाविमानं छट्रं । 


७. दुतियनावाविमानवत्थु 

५३. “सुवण्णच्छदनं नावं, नारि आरुस्ह तिट्टुसि। 
ओगाहसि पोक्खरणि, पद्य छिन्दसि पाणिना॥ 


५४. “केन तेतादिसो वण्णो, केन ते इध मिज्झति। 
उप्पज्जन्ति च ते भोगा, ये केचि मनसो पिया॥ 


५५. ““पुच्छामि तं देवि महानुभावे, मनुस्सभुता किमकासि पुञ्जं । 
केनासि एवं जलितानुभावा, वण्णो च ते सब्बदिसा पभासती”ति॥ 


५६. सा देवता अत्तमना, मोग्गल्लानेन पुच्छिता। 
पज्हं पुढा वियाकासि, यस्स कम्मस्सिदं फलं॥ 


५७. “अहं मनुस्सेसु मनुस्सभूता, पुरिमाय जातिया मनुस्सलोके । 
दिस्वान भिक्खु तसितं किलन्तं, उट्ठाय पातुं उदकं अदासि॥ 


५८. “यो वे किलन्तस्स पिपासितस्स, उट्टाय पातुं उदकं ददाति। 
सीतोदका तस्स भवन्ति नज्जो, पहूतमल्या बहुपुण्डरीका॥ 


५९. “तं आपगा अनुपरियन्ति सब्बदा, सीतोदका वालुकसन्थता नदी। 
अम्बा च साला तिलका च जम्बुयो, उद्दालका पाटलियो च फुल्ला॥ 


६०. “तं भूमिभागेहि उपेतरूपं, विमानसेद्ठं भुससोभमानं । 
तस्सीध कम्मस्स अयं विपाको, एतादिसं पुञ्जकता लभन्ति॥ 


६१. “तेन मेतादिसो वण्णो, तेन मे इध मिज्झति। 
उप्पज्जन्ति च मे भोगा, ये केचि मनसो पिया॥ 


६२. “अक्खामि ते भिक्खु महानुभाव, मनुस्सभूता यमकासि पुञ्जं । 
तेनम्हि एवं जलितानुभावा, वण्णो च मे सब्बदिसा पभासती”ति॥ 


दुतियनावाविमानं सत्तमं । 
८. ततियनावाविमानवत्थु 


६३. “सुवण्णच्छदनं नावं, नारि आरुस्ह तिट्ठुसि। 
ओगाहसि पोक्खरणिं, पद्यं छिन्दसि पाणिना॥ 


६४. “कूटागारा निवेसा ते, विभत्ता भागसो मिता। 

दहल्लमाना [दद्दळ्हमाना (क०)] आभन्ति, समन्ता चतुरो दिसा॥ 


६५. “केन तेतादिसो वण्णो, केन ते इध मिज्झति। 
उप्पज्जन्ति च ते भोगा, ये केचि मनसो पिया॥ 


६६. “पृच्छामि तं देवि महानुभावे, मनुस्सभूता किमकासि पुञ्ञं । 
केनासि एवं जलितानुभावा, वण्णो च ते सब्बदिसा पभासती 'ति॥ 


६७. सा देवता अत्तमना, सम्बुद्भेनेव पुच्छिता। 
पज्हं पुडा वियाकासि, यस्स कम्मस्सिदं फलं ॥ 


६८. “अहं मनुस्सेसु मनुस्सभूता, पुरिमाय जातिया मनुस्सलोके । 
दिस्वान भिक्खू तसिते किलन्ते, उट्टाय पातुं उदकं अदासि॥ 


६९. “यो वे किलन्तान पिपासितानं, उट्ठाय पातुं उदकं ददाति । 
सीतोदका तस्स भवन्ति नज्जो, पहूतमल्या बहुपुण्डरीका॥ 


७०. “तं आपगा अनुपरियन्ति सब्बदा, सीतोदका वालुकसन्थता नदी। 
अम्बा च साला तिलका च जम्बुयो, उद्दालका पाटलियो च फुल्ला॥ 


७९. “तं भूमिभागेहि उपेतरूपं, विमानसेद्ठं भुससोभमानं । 
तस्सीध कम्मस्स अयं विपाको, एतादिसं पुञ्जकता लभन्ति॥ 


७२. “कूटागारा निवेसा मे, विभत्ता भागसो मिता | 
दद्दल्लमाना आभन्ति, समन्ता चतुरो दिसा॥ 


७३. “तेन मेतादिसो वण्णो, तेन मे इध मिज्झति। 
उप्पज्जन्ति च मे भोगा, ये केचि मनसो पिया॥ 


७४. “अक्खामि ते बुद्ध महानुभाव, मनुस्सभूता यमकासि पुञ्ञं । 
तेनम्हि एवं जलितानुभावा, वण्णो च मे सब्बदिसा पभासति। 
एतस्स कम्मस्स फलं ममेदं, अत्थाय बुद्धो उदकं अपायी "ति [अपासीति (सी० स्या० पी०)]॥ 


ततियनावाविमानं अद्टमं । 
९. दीपविमानवत्थु 


७५. ““अभिक्कन्तेन वण्णेन, या त्वं तिड्ुसि देवते। 

ओभासेन्ती दिसा सब्बा, ओसधी विय तारका॥ 


७६. “केन तेतादिसो वण्णो, केन ते इध मिज्झति। 
उप्पज्जन्ति च ते भोगा, ये केचि मनसो पिया॥ 


७७. “केन त्वं विमलोभासा, अतिरोचसि देवता [देवते (बहुसु) ८३ विस्सज्जनगाथाय संसन्देतब्बं | । 
केन ते सब्बगत्तेहि, सब्बा ओभासते दिसा॥ 


७८. “पृच्छामि तं देवि महानुभावे, मनुस्सभूता किमकासि पुञ्जं । 
केनासि एवं जलितानुभावा, वण्णो च ते सब्बदिसा पभासती"ति॥ 


७९. सा देवता अत्तमना, मोग्गल्लानेन पुच्छिता। 
पज्हं पुडा वियाकासि, यस्स कम्मस्सिदं फलं ॥ 


८०. “अहं मनुस्सेसु मनुस्सभूता, पुरिमाय जातिया मनुस्सलोके। 
तमन्धकारम्हि तिमीसिकायं, पदीपकालम्हि अदासि दीपं [अदं पदीपं (सी० स्या० पी०)]॥ 


८१. “यो अन्धकारम्हि तिमीसिकायं, पदीपकालम्हि ददाति दीपं । 
उप्पज्जति जोतिरसं विमानं, पहूतमल्यं बहुपुण्डरीकं॥ 


८२. “तेन मेतादिसो वण्णो, तेन मे इध मिज्झति। 
उप्पज्जन्ति च मे भोगा, ये केचि मनसो पिया॥ 


८३. “तेनाहं विमलोभासा, अतिरोचामि देवता । 
तेन मे सब्बगत्तेहि, सब्बा ओभासते दिसा॥ 


८४. “अक्खामि ते भिक्खु महानुभाव, मनुस्सभूता यमकासि पुञ्ञं । 
तेनम्हि एवं जलितानुभावा, वण्णो च मे सब्बदिसा पभासती"ति॥ 


दीपविमानं नवमं । 
१०. तिलदक्खिणविमानवत्थु 


८५. ““अभिक्कन्तेन वण्णेन, या त्वं तिड्टुसि देवते। 
ओभासेन्ती दिसा सब्बा, ओसधी विय तारका॥ 


८६. “केन तेतादिसो वण्णो, केन ते इध मिज्झति। 
उप्पज्जन्ति च ते भोगा, ये केचि मनसो पिया॥ 

८७. “पुच्छामि तं देवि महानुभावे, मनुस्सभूता किमकासि पुञ्जं । 
केनासि एवं जलितानुभावा, वण्णो च ते सब्बदिसा पभासती”ति॥ 


८८. सा देवता अत्तमना, मोग्गल्लानेन पुच्छिता। 
पञ्हं पुढा वियाकासि, यस्स कम्मस्सिदं फलं॥ 


८९. `अहं मनुस्सेसु मनुस्सभूता, पुरिमाय जातिया मनुस्सलोके॥ 
९०. “अद्दसं विरजं बुद्धं, विप्पसन्नमनाविलं । 
आसज्ज दानं अदासि, अकामा तिलदक्खिणं । 
दक्खिणेय्यस्स बुद्धस्स, पसन्ना सेहि पाणिभि॥ 


९१. “तेन मेतादिसो वण्णो, तेन मे इध मिज्झति। 
उप्पज्जन्ति च मे भोगा, ये केचि मनसो पिया॥ 


९२. “अक्खामि ते भिक्खु महानुभाव, मनुस्सभूता यमकासि पुञ्जं । 
तेनम्हि एवं जलितानुभावा, वण्णो च मे सब्बदिसा पभासती”ति॥ 


तिलदक्खिणविमानं दसमं । 
११. पठमपतिब्बताविमानवत्थृ 


९३. “कोञ्चा मयूरा दिविया च हंसा, वग्गुस्सरा कोकिला सम्पतन्ति। 
पुप्फाभिकिण्णं रम्ममिदं विमानं, अनेकचित्तं नरनारिसेवितं [नरनारीभि सेवितं (क०)]॥ 


९४. “तत्थच्छसि देवि महानुभावे, इद्धी विकुब्बन्ति अनेकरूपा। 
इमा च ते अच्छरायो समन्ततो, नच्चन्ति गायन्ति पमोदयन्ति च॥ 


९५. "देर्विद्धिपत्तासि महानुभावे, मनुस्सभूता किमकासि पुञ्जं। 
केनासि एवं जलितानुभावा, वण्णो च ते सब्बदिसा पभासती”ति॥ 


९६. सा देवता अत्तमना, मोग्गल्लानेन पुच्छिता। 
पज्हं पुडा वियाकासि, यस्स कम्मस्सिदं फलं ॥ 


९७. “अहं मनुस्सेसु मनुस्सभूता, पतिब्बतानञ्ञमना अहोसि। 
माताव पुत्तं अनुरक्खमाना, कुद्धापिहं [कुद्भापहं (सी०)] नप्फरुसं अवोचं॥ 


९८. “सच्चे ठिता मोसवज्जं पहाय, दाने रता सङ्गहितत्तभावा। 
अन्नञ्च पानञ्च पसन्नचित्ता, सक्कच्च दानं विपुलं अदासि॥ 

९९. “तेन मेतादिसो वण्णो, तेन मे इध मिज्झति। 
उप्पज्जन्ति च मे भोगा, ये केचि मनसो पिया॥ 


९१००." अक्खामि ते भिक्खु महानुभाव, मनुस्सभूता यमकासि पुञ्जं । 
तेनम्हि एवं जलितानुभावा, वण्णो च मे सब्बदिसा पभासती"ति॥ 


पठमपतिब्बताविमानं एकादसमं । 
१२. दुतियपतिब्बताविमानवत्थु 


१०१. ““वेळुरियथम्भं रुचिरं पभस्सरं, विमानमारुय्ह अनेकचित्तं । 
तत्थच्छसि देवि महानुभावे, उच्चावचा इद्धि विकुब्बमाना। 
इमा च ते अच्छरायो समन्ततो, नच्चन्ति गायन्ति पमोदयन्ति च॥ 


१०२.“देविद्भिपत्तासि महानुभावे, मनुस्सभूता किमकासि पुञ्ञं । 
केनासि एवं जलितानुभावा, वण्णो च ते सब्बदिसा पभासती”ति॥ 


१०३.सा देवता अत्तमना, मोग्गल्लानेन पुच्छिता। 
पज्हं पुडा वियाकासि, यस्स कम्मस्सिदं फलं॥ 


१०४ /“अहं मनुस्सेसु मनुस्सभूता, उपासिका चकखुमतो अहोसिं। 
पाणातिपाता विरता अहोसिं, लोके अदिन्नं परिवज्जयिस्सं॥ 


९१०५. *अमज्जपा नो च [नापि (स्या०)] मुसा अभाणि [अभासि (क०)], सकेन सामिना [सामिनाव (सी०)] अहोसिं 


तुट्ठा। 
अन्नञ्च पानञ्च पसन्नचित्ता, सक्कच्च दानं विपुलं अदासिं॥ 


१०६.““तेन मेतादिसो वण्णो, तेन मे इध मिज्झति। 
उप्पज्जन्ति च मे भोगा, ये केचि मनसो पिया॥ 


१०७.“अक्खामि ते भिक्खु महानुभाव, मनुस्सभूता यमकासि पुञ्ञं । 
तेनम्हि एवं जलितानुभावा, वण्णो च मे सब्बदिसा पभासती*ति॥ 


दुतियपतिब्बताविमानं द्वादसमं । 
१३. पठमसुणिसाविमानवत्थु 


१०८.-अभिक्कन्तेन वण्णेन, या त्वं तिट्टसि देवते। 

ओभासेन्ती दिसा सब्बा, ओसधी विय तारका॥ 


१०९.-केन तेतादिसो वण्णो, केन ते इध मिज्झति। 
उप्पज्जन्ति च ते भोगा, ये केचि मनसो पिया॥ 


११०. “पृच्छामि तं देवि महानुभावे, मनुस्सभूता किमकासि पुञ्ञं । 
केनासि एवं जलितानुभावा, वण्णो च ते सब्बदिसा पभासती 'ति॥ 


१११. सा देवता अत्तमना, मोग्गल्लानेन पुच्छिता। 
पज्हं पुडा वियाकासि, यस्स कम्मस्सिदं फलं ॥ 


११२. “अहं मनुस्सेसु मनुस्सभूता, सुणिसा अहोसि ससुरस्स गेहे [घरे (स्या० क०)]॥ 
११३. “अद्दसं विरजं भिकखुं, विप्पसन्नमनाविलं । 

तस्स अदासहं पूवं, पसन्ना सेहि पाणिभि। 

भागड्डभागं दत्वान, मोदामि नन्दने वने॥ 


११४.तेन मेतादिसो वण्णो, तेन मे इध मिज्झति। 
उप्पज्जन्ति च मे भोगा, ये केचि मनसो पिया॥ 


११५. अक्खामि ते भिक्खु महानुभाव, मनुस्सभूता यमकासि पुञ्ञं । 
तेनम्हि एवं जलितानुभावा, वण्णो च मे सब्बदिसा पभासती”ति॥ 


पठमसुणिसाविमानं तेरसमं । 
१४. दुतियसुणिसाविमानवत्थृ 


११६.“ अभिक्कन्तेन वण्णेन, या त्वं तिटुसि देवते। 
ओभासेन्ती दिसा सब्बा, ओसधी विय तारका॥ 


११७.“केन तेतादिसो वण्णो, केन ते इध मिज्झति। 
उप्पज्जन्ति च ते भोगा, ये केचि मनसो पिया॥ 


११८. “'पुच्छामि तं देवि महानुभावे, मनुस्सभूता किमकासि पुञ्जं । 
केनासि एवं जलितानुभावा, वण्णो च ते सब्बदिसा पभासती 'ति॥ 


११९. सा देवता अत्तमना, मोग्गल्लानेन पुच्छिता। 
पज्हं पुडा वियाकासि, यस्स कम्मस्सिदं फलं॥ 

१२०.“ अहं मनुस्सेसु मनुस्सभूता, सुणिसा अहोसिं ससुरस्स गेहे॥ 
१२९. “अद्दसं विरजं भिक्खु, विप्पसन्नमनाविलं । 

तस्स अदासहं भागं, पसन्ना सेहि पाणिभि। 

कुम्मासपिण्डं दत्वान, मोदामि नन्दने वने॥ 


१२२.“तेन मेतादिसो वण्णो, तेन मे इध मिज्झति। 
उप्पज्जन्ति च मे भोगा, ये केचि मनसो पिया॥ 


१२३. अक्खामि ते भिक्खु महानुभाव, मनुस्सभूता यमकासि पुञ्ञं । 
तेनम्हि एवं जलितानुभावा, वण्णो च मे सब्बदिसा पभासती 'ति॥ 


दुतियसुणिसाविमानं चुद्दसमं । 
९५. उत्तराविमानवत्थु 


१२४. अभिक्कन्तेन वण्णेन, या त्वं तिटुसि देवते। 
ओभासेन्ती दिसा सब्बा, ओसधी विय तारका॥ 


१२५.केन तेतादिसो वण्णो, केन ते इध मिज्झति। 
उप्पज्जन्ति च ते भोगा, ये केचि मनसो पिया॥ 


१२६.“'पुच्छामि तं देवि महानुभावे, मनुस्सभूता किमकासि पुञ्जं । 
केनासि एवं जलितानुभावा, वण्णो च ते सब्बदिसा पभासती 'ति॥ 


१२७ सा देवता अत्तमना, मोग्गल्लानेन पुच्छिता। 
पज्हं पुडा वियाकासि, यस्स कम्मस्सिदं फलं॥ 


९२८.इस्सा च मच्छेरमथो [मच्छरियमथो च (क०)] पळासो, नाहोसि मय्हं घरमावसन्तिया। 
अक्कोधना भत्तुवसानुवत्तिनी, उपोसथे निच्चहमप्पमत्ता॥ 


९२९.“चातुहसिं पञ्चदसिं, या च [याव (सी० अट्ट०, क० अट्ठ०) थेरीगाथाअट्टकथा पस्सितब्बा] पक्खस्स अट्टमी। 
पाटिहारियपक्खञ्च, अड्ङ्गसुसमागतं॥ 


१३०.“ उपोसथं उपवसिस्सं, सदा सीलेसु संवुता । 
सञ्ञमा संविभागा च, विमानं आवसामहं [आवसामिमं (सी० अद्टु०, क०) परतो पन सब्बत्थपि 
“आवसामहं” इच्चेव दिस्सति] ॥ 


१३१. ““पाणातिपाता विरता, मुसावादा च सञ्ञता। 

थेय्या च अतिचारा च, मज्जपाना च आरका [आरता (?)]॥ 


१३२."“पञ्चसिक्खापदे रता, अरियसच्चान कोविदा । 
उपासिका चक्खुमतो, गोतमस्स यसस्सिनो॥ 


९३३.““साहं सकेन सीलेन, यससा च यसस्सिनी। 
अनुभोमि सकं पुञ्जं, सुखिता चम्हिनामया॥ 


१३४:'तेन मेतादिसो वण्णो, तेन मे इध मिज्झति। 
उप्पज्जन्ति च मे भोगा, ये केचि मनसो पिया॥ 


९३५. `अक्खामि ते भिक्खु महानुभाव, मनुस्सभूता यमहं अकासि । 
तेनम्हि एवं जलितानुभावा, वण्णो च मे सब्बदिसा पभासतीति॥ 


९३६. “मम च, भन्ते, वचनेन भगवतो पादे सिरसा वन्देय्यासि - “उत्तरा नाम, भन्ते, उपासिका भगवतो पादे सिरसा 
वन्दती'ति। अनच्छरियं खो पनेतं, भन्ते, यं मं भगवा अञ्ञतरस्मिं सामञ्ञफले ब्याकरेय्य [ब्याकरेय्याति (?)], तं भगवा 
सकदागामिफले ब्याकासी”ति। 


उत्तराविमानं पन्नरसमं । 
९६. सिरिमाविमानवत्थृ 


१३७.“यृत्ता च ते परमअलङ्कता हया, अधोमुखा अघसिगमा बली जवा । 
अभिनिम्मिता पञ्चरथासता च ते, अन्वेन्ति तं सारथिचोदिता हया॥ 


९३८.'सा तिट्टसि रथवरे अलङ्कता, ओभासयं जलमिव जोति पावको। 
पुच्छामि तं वरतनु [वरचारु (कत्थचि)] अनोमदस्सने, कस्मा नु काया अनधिवरं उपागमि॥ 


१३९.“कामग्गपत्तानं यमाहुनुत्तरं [... नुत्तरा (क०), अनुत्तरा (स्या०)], निम्माय निम्माय रमन्ति देवता । 
तस्मा काया अच्छरा कामवण्णिनी, इधागता अनधिवरं नमस्सितुं॥ 


१४०:“कि त्वं पुरे सुचरितमाचरीध [सुचरितं अचारिध (पी०)], 
केनच्छसि त्वं अमितयसा सुखेधिता । 
इद्धी च ते अनधिवरा विहङ्गमा, 
वण्णो च ते दस दिसा विरोचति॥ 


९४१.“देवेहि त्वं परिवुता सक्कता चसि, 
कुतो चृता सुगतिगतासि देवते । 

कस्स वा त्वं वचनकरानुसासनि, 
आचिक्ख मे त्वं यदि बुद्धसाविका"ति॥ 


१४२:“नगन्तरे नगरवरे सुमापिते, परिचारिका राजवरस्स सिरिमतो । 
नच्चे गीते परमसुसिक्खिता अहुं, सिरिमाति मं राजगहे अवेदिंसु [अवेदिसुं (?)]॥ 


९४३:“बुद्धो च मे इसिनिसभो विनायको, अदेसयी समुदयदुक्खनिच्चतं । 
असङ्कतं दुकखनिरोधसस्सतं, मग्गञ्चिमं अकुटिलमञ्जसं सिवं॥ 


९१४ ४:'सुत्वानहं अमतपदं असङ्घतं, तथागतस्सनधिवरस्स सासनं । 
सीलेस्वहं परमसुसंबुता अहं, धम्मे ठिता नरवरबुद्धदेसिते [भासिते (सी०)]॥ 


९४५:'जत्वानहं विरजपदं असङ्कतं, तथागतेननधिवरेन देसितं । 
तत्थेवहं समथसमाधिमाफुसि, सायेब मे परमनियामता अहु॥ 


१४६:“लद्धानहं अमतवरं विसेसनं, एकंसिका अभिसमये विसेसिय। 
असंसया बहुजनपूजिता अहं, खिट्टारति [खिट रति (स्या० पी०)] पच्चनुभोमनप्पकं ॥ 


१४७:“एवं अहं अमतदसम्हि [अमतरसम्हि (क०)] देवता, तथागतस्सनधिवरस्स साविका। 
धम्महसा पठमफले पतिट्टिता, सोतापन्ना न च पन मत्थि दुग्गति॥ 


१४८:“सा वन्दितुं अनधिवरं उपागमि, पासादिके कुसलरते च भिक्खवो । 
नमस्सितुं समणसमागमं सिवं, सगारवा सिरिमतो धम्मराजिनो॥ 


१४९/“दिस्वा मुनि मुदितमनम्हि पीणिता, तथागतं नरवरदम्मसारथि। 
तण्हच्छिदं कुसलरतं विनायकं, वन्दामहं परमहितानुकम्पक'न्ति॥ 


सिरिमाविमानं सोळसमं । 
१७. केसकारीविमानवत्थु 


९५०.इदं विमानं रुचिरं पभस्सरं, वेळ्रियथम्भं सततं सुनिम्मितं । 
सुवण्णरुक्खेहि समन्तमोत्थतं, ठानं ममं कम्मविपाकसम्भवं ॥ 


१५१.“ततूपपन्ना पुरिमच्छरा इमा, सतं सहस्सानि सकेन कम्मुना । 
तुबंसि अज्झुपगता यसस्सिनी, ओभासयं तिट्ठसि पुब्बदेबता॥ 


९५२.ससी अधिग्गय्ह यथा विरोचति, नक्खत्तराजारिव तारकागणं । 

तथेव त्वं अच्छरासङ्गणं [अच्छरासङ्गमं (सी०)] इमं, दद्दल्लमाना यससा विरोचसि॥ 


१५३.“कुतो नु आगम्म अनोमदस्सने, उपपन्ना त्वं भवनं ममं इदं । 
ब्रह्मंब देवा तिदसा सहिन्दका, सब्बे न तप्पामसे दस्सनेन त”न्ति॥ 


९५४:'यमेतं सक्क अनुपुच्छसे ममं, “कुतो चृता त्वं इध आगता'ति [कुतो चुता इध आगता तुवं (स्या०), कुतो 
चुताय आगति तव (पी०)]। 
बाराणसी नाम पुरत्थि कासिनं, तत्थ अहोसिं पुरे केसकारिका॥ 


१५७५ :“बुद्धे च धम्मे च पसन्नमानसा, सङ्घे च एकन्तगता असंसया। 
अखण्डसिक्खापदा आगतप्फला, सम्बोधिधम्मे नियता अनामया”ति॥ 


९५६. 'तन्त्याभिनन्दामसे स्वागतञ्च [सागतञ्च (सी०)] ते, धम्मेन च त्वं यससा विरोचसि । 
बुद्धे च धम्मे च पसन्नमानसे, सङ्घे च एकन्तगते असंसये। 
अखण्डसिकखापदे आगतप्फले, सम्बोधिधम्मे नियते अनामये ति॥ 


केसकारीविमानं सत्तरसमं । 
पीठवग्गो पठमो निडितो । 
तस्सुद्दानं - 


पञ्च पीठा तयो नावा, दीपतिलदक्खिणा द्वे । 
पति द्वे सुणिसा उत्तरा, सिरिमा केसकारिका । 
वग्गो तेन पवुच्चतीति॥ 


२. चित्तलतावग्गो 
९. दासिविमानवत्थु 


१५७:*अपि सक्कोव देविन्दो, रम्मे चित्तलतावने। 
समन्ता अनुपरियासि, नारीगणपुरक्खता । 
ओभासेन्ती दिसा सब्बा, ओसधी विय तारका॥ 


१५८. केन तेतादिसो वण्णो, केन ते इध मिज्झति। 
उप्पज्जन्ति च ते भोगा, ये केचि मनसो पिया॥ 


१५९.“पुच्छामि तं देवि महानुभावे, मनुस्सभूता किमकासि पुञ्जं । 

केनासि एवं जलितानुभावा, वण्णो च ते सब्बदिसा पभासती 'ति॥ 


१६०.सा देवता अत्तमना, मोग्गल्लानेन पुच्छिता। 
पज्हं पुडा वियाकासि, यस्स कम्मस्सिदं फलं॥ 


१६९. “अहं मनुस्सेसु मनुस्सभूता, दासी अहोसिं परपेस्सिया [परपेसिया (क०)] कुले॥ 
१६२.:“उपासिका चक्खुमतो, गोतमस्स यसस्सिनो। 
तस्सा मे निक्कमो आसि, सासने तस्स तादिनो॥ 


१६३."कामं भिज्जतुयं कायो, नेव अत्थेत्थ सण्ठनं [सन्थनं (सी० स्या० पी०)]। 
सिक्खापदानं पञ्चन्नं, मग्गो सोवत्थिको सिवो॥ 


१६४:-अकण्टको अगहनो, उजु सब्भि पवेदितो। 
निक्कमस्स फलं पस्स, यथिदं पापुणित्थिका॥ 


१६५. आमन्तनिका रञ्जोम्हि, सक्कस्स वसवत्तिनो। 
सट्टि तुरिय [तुरिय (सी० स्या० पी०)] सहस्सानि, पटिबोधं करोन्ति मे॥ 


१६६. आलम्बो गग्गरो [गग्गमो (स्या०), भग्गरो (क०)] भीमो [भिम्मो (क०)], साधुवादी च संसयो। 
पोक्खरो च सुफस्सो च, विणामोक्खा [विलामोक्खा (क०)] च नारियो॥ 


१६७:'नन्दा चेव सुनन्दा च, सोणदिन्ना सुचिम्हिता [सुचिम्भिका (स्या०)]। 
अलम्बुसा मिस्सकेसी च, पुण्डरीकाति दारुणी॥ 


१६८. एणीफस्सा सुफस्सा च, सुभद्दा मुदुवादिनी। 
एता चञ्जा च सेय्यासे, अच्छरानं पबोधिका॥ 


१६९.“ता मं कालेनुपागन्त्वा, अभिभासन्ति देवता। 
हन्द नच्चाम गायाम, हन्द तं रमयामसे॥ 


१७०.*नयिदं अकतपुञ्ञानं, कतपुञ्जानमेविदं । 
असोकं नन्दनं रम्मं, तिदसानं महावनं॥ 


१७१.“सुखं अकतपुञ्ञानं, इध नत्थि परत्थ च। 
सुखञ्च कतपुञ्ञानं, इध चेव परत्थ च॥ 


१७२.“तेसं सहब्यकामानं, कत्तब्बं कुसलं बहुं । 
कतपुञ्ञा हि मोदन्ति, सग्गे भोगसमङ्गिनो”ति॥ 

दासिविमानं पठमं । 
२. लखुमाविमानवत्थु 


९७३. अभिक्कन्तेन वण्णेन, या त्वं तिटुसि देवते । 
ओभासेन्ती दिसा सब्बा, ओसधी विय तारका॥ 


९७४:'केन तेतादिसो वण्णो, केन ते इध मिज्झति। 
उप्पज्जन्ति च ते भोगा, ये केचि मनसो पिया॥ 


९७५:'पुच्छामि तं देवि महानुभावे, मनुस्सभूता किमकासि पुञ्जं । 
केनासि एवं जलितानुभावा, वण्णो च ते सब्बदिसा पभासती 'ति॥ 


१७६सा देवता अत्तमना, मोग्गल्लानेन पुच्छिता। 
पज्हं पुडा वियाकासि, यस्स कम्मस्सिदं फलं॥ 


१७७:“केवटुद्वारा निक्खम्म, अह मय्हं निवेसनं । 
तत्थ सञ्चरमानानं, सावकानं महेसिनं॥ 


१७८:“ओदनं कुम्मासं [साकं (सी०)] डार्क, लोणसोबीरकञ्चहं । 
अदासि उजुभूतेसु, विप्पसन्नेन चेतसा॥ 


१७९.“चातुद्द्सि पञ्चदसि, या च पक्खस्स अट्टुमी | 
पाटिहारियपक्खञ्च, अङङ्गसुसमागतं॥ 


१८०.“ उपोसथं उपवसिस्सं, सदा सीलेसु संवुता । 
सञ्ञमा संविभागा च, विमानं आवसामहं॥ 


१८१. ““पाणातिपाता विरता, मुसावादा च सञ्जता। 
थेय्या च अतिचारा च, मज्जपाना च आरका॥ 


१८२.“पञ्चसिक्खापदे रता, अरियसच्चान कोविदा । 
उपासिका चक्खुमतो, गोतमस्स यसस्सिनो॥ 


९८३.“तेन मेतादिसो वण्णो...पे०... वण्णो च मे सब्बदिसा पभासतीति॥ 

“मम च, भन्ते, वचनेन भगवतो पादे सिरसा वन्देय्यासि - *लखुमा नाम,भन्ते,उपासिका भगवतो पादे सिरसा 
वन्दती'ति। अनच्छरियं खो पनेतं, भन्ते, यं मं भगवा अञ्ञतरस्मि सामञ्जफले ब्याकरेस्य [ब्याकरेय्याति (?)]। तं भगवा 
सकदागामिफले ब्याकासी”ति। 

लखुमाविमानं दुतियं । 
३. आचामदायिकाविमानवत्थु 


१८५.“पिण्डाय ते चरन्तस्स, तुण्हीभूतस्स तिट्ठतो । 
दलिद्दा कपणा नारी, परागारं अपस्सिता [अवस्सिता (सी०)]॥ 


९८६.या ते अदासि आचामं, पसन्ना सेहि पाणिभि। 
सा हित्वा मानुसं देहं, क॑ नु सा दिसतं गता”ति॥ 


१८७:४पिण्डाय मे चरन्तस्स, तुण्हीभूतस्स तिट्ठतो। 
दलिद्दा कपणा नारी, परागारं अपस्सिता॥ 


१८८.“या मे अदासि आचामं, पसन्ना सेहि पाणिभि। 
सा हित्वा मानुसं देहं, विप्ममुत्ता इतो चुता॥ 


१८९.“ निम्मानरतिनो नाम, सन्ति देवा महिद्धिका । 
तत्थ सा सुखिता नारी, मोदताचामदायिका”ति॥ 


१९०. अहो दानं वराकिया, कस्सपे सुप्पतिट्टितं । 
पराभतेन दानेन, इज्झित्थ वत दक्खिणा॥ 


९९९. “या महेसित्तं कारेय्य, चक्कवत्तिस्स राजिनो। 
नारी सब्बङ्गकल्याणी, भत्तु चानोमदस्सिका । 
एतस्साचामदानस्स, कलं नाग्घति सोळसिं॥ 


१९२.“सतं निक्खा सतं अस्सा, सतं अस्सतरीरथा। 
सतं कञ्जासहस्सानि, आमुत्तमणिकुण्डला । 
एतस्साचामदानस्स, कलं नाग्घन्ति सोळसिं॥ 


९९३.''सतं हेमवता नागा, ईसादन्ता उरूळहवा। 
सुबण्णकच्छा मातङ्गा, हेमकप्पनवाससा [हेमकप्पनिवाससा (स्या० क०)]। 
एतस्साचामदानस्स, कलं नाग्घति सोळसि॥ 


१९४.“चतुन्नमपि दीपानं, इस्सरं योध कारये। 
एतस्साचामदानस्स, कलं नाग्घति सोळसि"न्ति॥ 


आचामदायिकाविमानं ततियं। 

४. चण्डालिविमानवत्थु 


१९५.“चण्डालि वन्द पादानि, गोतमस्स यसस्सिनो। 
तमेव [तवेव (सी०)] अनुकम्पाय, अट्टासि इसिसत्तमो [इसिसृत्तमो (सी०)]॥ 


१९६.“ अभिप्पसादेहि मनं, अरहन्तम्हि तादिनि [तादिने (स्या? क०)]। 
खिप्पं पञ्जलिका वन्द, परित्तं तव जीवित”न्ति॥ 


१९७ चोदिता भावितत्तेन, सरीरन्तिमधारिना । 
चण्डाली वन्दि पादानि, गोतमस्स यसस्सिनो॥ 


१९८.तमेनं अवधी गावी, चण्डालि पञ्जलिं ठितं । 
नमस्समानं सम्बुद्धं, अन्धकारे पभङ्करन्ति॥ 


१९९.:खीणासवं विगतरजं अनेजं, एकं अरञ्ञम्हि रहो निसिन्नं । 
देविद्धिपत्ता उपसङ्कमित्वा, वन्दामि तं वीर महानुभाव''न्ति॥ 


२००.-सुवण्णवण्णा जलिता महायसा, विमानमोरुय्ह अनेकचित्ता। 
परिवारिता अच्छरासङ्गणेन [अच्छरानं गणेन (सी०)], का त्वं सुभे देवते वन्दसे मम”न्ति॥ 


२०१."“अहं भद्दन्ते चण्डाली, तया वीरेन [थेरेन (क०)] पेसिता। 
वन्दिं अरहतो पादे, गोतमस्स यसस्सिनो॥ 


२०२.“साहं वन्दित्वा [वन्दित्व (सी०)] पादानि, चुता चण्डालयोनिया। 
विमानं सब्बतो भह, उपपन्नम्हि नन्दने॥ 


२०३.“ अच्छरानं सतसहस्सं, पुरक्खत्वान [पुरक्खित्वा मं (स्या क०)] तिट्ठति। 
तासाहं पवरा सेट्ठा, वण्णेन यससायुना॥ 


२०४:'पहूतकतकल्याणा, सम्पजाना पटिस्सता [पतिस्सता (सी० स्या०)]। 
मुनिं कारुणिकं लोके, तं भन्ते वन्दितुमागता”ति॥ 


२०५इदं वत्वान चण्डाली, कतञ्ञू कतवेदिनी। 
वन्दित्वा अरहतो पादे, तत्थेवन्तरधायथाति [तत्थेवन्तरधायतीति (स्या० क०)]॥ 


चण्डालिविमानं चतुत्थं । 


५. भद्दित्थिविमानवत्थु 

२०६. "नीला पीता च काळा च, मञ्जिद्ठा [मञ्जेद्ठा (सी०), मञ्जड्ठा (पी०)] अथ लोहिता। 
उच्चावचानं वण्णानं, किञ्जक्खपरिवारिता॥ 


२०७:“मन्दारवानं पुप्फानं, मालं धारेसि मुद्धनि । 
नयिमे अज्ञेसु कायेसु, रुक्खा सन्ति सुमेधसे॥ 


२०८:केन कायं उपपन्ना, तावतिंसं यसस्सिनी। 
देवते पुच्छिताचिक्ख, किस्स कम्मस्सिदं फल” न्ति॥ 


२०९.“भद्दित्थिकाति [भद्दित्थीति (सी०)] मं अञ्जंसु, किमिलायं उपासिका। 
सद्धा सीलेन सम्पन्ना, संविभागरता सदा॥ 


२१०.“अच्छादनज्च भत्तञ्च, सेनासनं पदीपियं । 
अदासि उजुभूतेसु, विप्पसन्नेन चेतसा॥ 


२११. “चातुद्दसि पञ्चदसि, या च पक्खस्स अट्टुमी । 
पाटिहारियपक्खञ्च, अड्ङ्गसुसमागतं॥ 


२१२.““उपोसथं उपवसिस्सं, सदा सीलेसु संवुता । 
सञ्ञमा संविभागा च, विमानं आवसामहं॥ 


२१३.“पाणातिपाता विरता, मुसावादा च सञ्ञता। 
थेय्या च अतिचारा च, मज्जपाना च आरका॥ 


२९४.:"पञ्चसिक्खापदे रता, अरियसच्चान कोविदा । 
उपासिका चकखुमतो, अप्पमादविहारिनी॥ 


कतावासा कतकुसला ततो चुता [कतावकासा कतकुसला (क०)], 
सयं पभा अनुविचरामि नन्दनं |॥ 


२१५.“ भिक्खू चाहं परमहितानुकम्पके, अभोजयिं तपस्सियुगं महामुनि । 
कतावासा कतकुसला ततो चुता [कतावकासा कतकुसला (क०)], सयं पभा अनुविचरामि नन्दनं॥ 


२१६. अटुङ्गिकं अपरिमितं सुखावहं, उपोसथं सततमुपावसि अहं । 
कतावासा कतकुसला ततो चुता [कतावकासा कतकुसला (क०)], सयं पभा अनुविचरामि नन्दन" न्ति॥ 


भदित्थिविमानं [भद्दित्थिकाविमानं (स्या०)] पञ्चमं । 

६. सोणदिन्नाविमानवत्थु 


२१७. *अभिक्कन्तेन वण्णेन, या त्वं तिड्टुसि देवते। 
ओभासेन्ती दिसा सब्बा, ओसधी विय तारका॥ 


२९८.“केन तेतादिसो वण्णो, केन ते इध मिज्झति। 
उप्पज्जन्ति च ते भोगा, ये केचि मनसो पिया॥ 


२१९.“पुच्छामि तं देवि महानुभावे, मनुस्सभूता किमकासि पुञ्जं । 
केनासि एवं जलितानुभावा, वण्णो च ते सब्बदिसा पभासती 'ति॥ 


२२० सा देवता अत्तमना, मोग्गल्लानेन पुच्छिता। 
पज्हं पुढा वियाकासि, यस्स कम्मस्सिदं फलं॥ 


२२९.“सोणदिन्नाति मं अञ्ञंसु, नाळन्दायं उपासिका। 
सद्धा सीलेन सम्पन्ना, संविभागरता सदा॥ 


२२२. अच्छादनञ्च भत्तञ्च, सेनासनं पदीपियं । 
अदासि उजुभूतेसु, विप्पसन्नेन चेतसा॥ 


२२३.“चातुद्दसि पञ्चदसिं, या च पक्खस्स अट्टुमी | 
पाटिहारियपक्खञ्च, अडुङ्गसुसमागतं॥ 


२२४: उपोसथं उपवसिस्सं, सदा सीलेसु संवुता । 
सञ्ञमा संविभागा च, विमानं आवसामहं॥ 


२२५: पाणातिपाता विरता, मुसावादा च सञ्ञता। 
थेय्या च अतिचारा च, मज्जपाना च आरका॥ 


२२६.'पञ्चसिक्खापदे रता, अरियसच्चान कोविदा । 
उपासिका चक्खुमतो, गोतमस्स यसस्सिनो॥ 


२२७:तेन मेतादिसो वण्णो...पे०... 
वण्णो च मे सब्बदिसा पभासती”ति॥ 


सोणदिन्नाविमानं छटुं । 


७. उपोसथाविमानवत्थु 

२२९.“ अभिक्कन्तेन वण्णेन, या त्वं तिट्टुसि देवते। 
ओभासेन्ती दिसा सब्बा, ओसधी विय तारका॥ 


२३०."केन तेतादिसो वण्णो...पे०... 
वण्णो च ते सब्बदिसा पभासती 'ति॥ 


२३२सा देवता अत्तमना...पे०... यस्स कम्मस्सिदं फलं ॥ 
२३३.“उपोसथाति मं अञ्जंसु, साकेतायं उपासिका । 
सद्धा सीलेन सम्पन्ना, संविभागरता सदा॥ 


२३४:अच्छादनञ्च भत्तञ्च, सेनासनं पदीपियं । 
अदासि उजुभूतेसु, विप्पसन्नेन चेतसा॥ 


२३५:'चातुद्दसि पञ्चदसि, या च पक्खस्स अट्टमी। 
पाटिहारियपक्खञ्च, अङ्टङ्गसुसमागतं॥ 


२३६.उपोसथं उपवसिस्सं, सदा सीलेसु संवुता । 
सञ्ञमा संविभागा च, विमानं आवसामहं॥ 


२३७:"पाणातिपाता विरता, मुसावादा च सञ्ञता। 
थेय्या च अतिचारा च, मज्जपाना च आरका॥ 


२३८:पञ्चसिक्खापदे रता, अरियसच्चान कोविदा। 
उपासिका चक्खुमतो, गोतमस्स यसस्सिनो॥ 


२३९.“तेन मेतादिसो वण्णो...पे०... 
वण्णो च मे सब्बदिसा पभासती 'ति॥ 


२४१.*अभिक्खणं नन्दनं सुत्वा, छन्दो मे उदपज्जथ [उपपज्जथ (बहूसु)]। 
तत्थ चित्तं पणिधाय, उपपन्नम्हि नन्दनं॥ 


२४२:“नाकासिं सत्थु वचनं, बुद्भस्सादिच्चबन्धुनो । 
हीने चित्तं पणिधाय, साम्हि पच्छानुतापिनी”ति॥ 


२४३:“कीव चिरं विमानम्हि, इध वच्छसुपोसथे [वस्ससुपोसथे (सी०)]। 
देवते पुच्छिताचिक्ख, यदि जानासि आयुनो”ति॥ 


२४४ सद्विवस्ससहस्सानि [सडि सतसहस्सानि (?)], तिस्सो च वस्सकोटियो । 

इध ठत्वा महामुनि, इतो चुता गमिस्सामि। 
मनुस्सानं सहब्यत*न्ति॥ 


२४५६“मा त्वं उपोसथे भायि, सम्बुद्धेनासि ब्याकता। 
सोतापन्ना विसेसयि, पहीना तव दुग्गती”ति॥ 


उपोसथाविमानं सत्तमं । 
८. निह्दाविमानवत्थु 


२४६:'अभिक्कन्तेन वण्णेन, या त्वं तिटुसि देवते । 
ओभासेन्ती दिसा सब्बा, ओसधी विय तारका॥ 


२४७केन तेतादिसो बण्णो...पे०... 
वण्णो च ते सब्बदिसा पभासती 'ति॥ 


२४९सा देवता अत्तमना...पे०... यस्स कम्मस्सिदं फलं॥ 
२५०:*निहदाति [सद्भाति (सी०)] ममं अञ्जंसु, राजगहस्मिं उपासिका। 
सद्धा सीलेन सम्पन्ना, संविभागरता सदा॥ 


२५१.“अच्छादनञ्च भत्तञ्च, सेनासनं पदीपियं । 
अदासि उजुभूतेसु, विप्पसन्नेन चेतसा॥ 


२५२: चातुह्दसिं पञ्चदसि, या च पक्खस्स अट्टुमी । 
पाटिहारियपक्खञ्च, अड्टङ्गसुसमागतं॥ 


२५३:“उपोसथं उपवसिस्सं, सदा सीलेसु संवुता । 
सञ्ञमा संविभागा च, विमानं आवसामहं॥ 


२५४:पाणातिपाता विरता, मुसावादा च सञ्ञता। 
थेय्या च अतिचारा च, मज्जपाना च आरका॥ 


२५५:'पञ्चसिक्खापदे रता, अरियसच्चान कोविदा । 
उपासिका चक्खुमतो, गोतमस्स यसस्सिनो॥ 


२५६:'तेन मेतादिसो वण्णो...पे०... वण्णो च मे सब्बदिसा पभासती 'ति॥ 
निद्दाविमानं [सद्भाविमानं (सी०)] अद्टुमं । 

९. सुनिहाविमानवत्थु 


२५८: अभिक्कन्तेन वण्णेन...पे०.. ओसधी विय तारका॥ 

२५९:“केन तेतादिसो वण्णो...पे०... वण्णो च ते सब्बदिसा पभासती 'ति॥ 

२६१.सा देवता अत्तमना...पे०... यस्स कम्मस्सिदं फलं॥ 

२६२.“सुनिद्दाति [सुनन्दाति (सी०)] मं अञ्जंसु, राजगहस्मिं उपासिका । 
सद्धा सीलेन सम्पन्ना, संविभागरता सदा॥ 


२६६.,यथा निद्दाविमानं तथा वित्थारेतब्बं |) 
२६७:पञ्चसिक्खापदे रता, अरियसच्चान कोविदा । 
उपासिका चक्खुमतो, गोतमस्स यसस्सिनो॥ 


२६८-तेन मेतादिसो वण्णो...पे०... वण्णो च मे सब्बदिसा पभासती 'ति॥ 
सुनिह्दाविमानं नवमं । 


१०. पठमभिक्खादायिकाविमानवत्थु 


२७०:'अभिक्कन्तेन वण्णेन, या त्वं तिटुसि देवते । 
ओभासेन्ती दिसा सब्बा, ओसधी विय तारका॥ 


२७१.“केन तेतादिसो वण्णो...पे०...बण्णो च ते सब्बदिसा पभासती 'ति॥ 
२७३सा देवता अत्तमना...पे०... यस्स कम्मस्सिदं फलं॥ 
२७४: अहं मनुस्सेसु मनुस्सभूता, पुरिमाय जातिया मनुस्सलोके॥ 
२७५:'अहसं विरजं बुद्धं, विप्पसन्नमनाविलं । 

तस्स अदासहं भिक्खं, पसन्ना सेहि पाणिभि॥ 


२७६: तेन मेतादिसो वण्णो...पे०... 
वण्णो च मे सब्बदिसा पभासती”ति॥ 


पठमभिक्खादायिकाविमानं दसमं । 
११. दुतियभिक्खादायिकाविमानवत्थु 


२७८:'अभिक्कन्तेन वण्णेन, या त्वं तिटुसि देवते । 
ओभासेन्ती दिसा सब्बा, ओसधी विय तारका॥ 


२७९:'केन तेतादिसो वण्णो...पे०... वण्णो च ते सब्बदिसा पभासती 'ति॥ 
२८९.सा देवता अत्तमना...पे०... यस्स कम्मस्सिदं फलं॥ 

२८२.“अहं मनुस्सेसु मनुस्सभूता, पुरिमाय जातिया मनुस्सलोके॥ 
२८३:“अहसं विरजं भिक्खु, विप्पसन्नमनाविलं । 
तस्स अदासहं भिकखं, पसन्ना सेहि पाणिभि॥ 


२८४:'तेन मेतादिसो वण्णो...पे० ... बण्णो च मे सब्बदिसा पभासती"ति॥ 
दुतियभिक्खादायिकाविमानं एकादसमं । 


चित्तलतावग्गो दुतियो निट्टितो । 
तस्सुद्दानं - 


दासी चेव लखुमा च, अथ आचामदायिका। 

चण्डाली भद्दित्थी चेव [भद्दित्थिका च (स्या०)], सोणदिन्ना उपोसथा। 
निद्दा चेव सुनिद्दा च [नन्दा चेव सुनन्दा च (सी०)], द्रे च भिक्खाय दायिका । 
वग्गो तेन पवुच्चतीति॥ 


भाणवारं पठमं निद्टितं । 
३. पारिच्छत्तकवग्गो 
९. उळारविमानवत्थु 


२८६."उळारो ते यसो वण्णो, सब्बा ओभासते दिसा। 
नारियो नच्चन्ति गायन्ति, देवपुत्ता अलङ्कता॥ 


२८७:“मोदेन्ति परिवारेन्ति, तव पूजाय देवते। 
सोवण्णानि विमानानि, तविमानि सुदस्सने॥ 


२८८:"तुबंसि इस्सरा तेसं, सब्बकामसमिद्धिनी | 
अभिजाता महन्तासि, देवकाये पमोदसि । 
देवते पुच्छिताचिक्ख, किस्स कम्मस्सिदं फल न्ति॥ 


२८९. अहं मनुस्सेसु मनुस्सभूता, पुरिमाय जातिया मनुस्सलोके । 
दुस्सीलकुले सुणिसा अहोसिं, अस्सद्धेसु कदरियेसु अहं॥ 


२९०.“सद्धा सीलेन सम्पन्ना, संविभागरता सदा। 
पिण्डाय चरमानस्स, अपूवं ते अदासहं॥ 

२९१.“तदाहं सस्सुयाचिक्खिं, समणो आगतो इध । 
तस्स अदासहं पूवं, पसन्ना सेहि पाणिभि॥ 


२९२. इतिस्सा सस्सु परिभासि, अविनीतासि त्वं [अविनीता तुवं (सी०)] वधु। 
न मं सम्पुच्छितुं इच्छि, समणस्स ददामहं॥ 


२९३.“ततो मे सस्सु कुपिता, पहासि मुसलेन मं । 
कूटङ्गच्छि अवधि मं, नासक्खि जीवितुं चिरं॥ 


२९४:सा अहं कायस्स भेदा, विप्पमुत्ता ततो चुता । 
देवानं तावतिंसानं, उपपन्ना सहब्यतं ॥ 


२९५:'तेन मेतादिसो वण्णो...पे०...वण्णो च मे सब्बदिसा पभासती 'ति॥ 
उळारविमानं पठमं । 


२. उच्छुदायिकाविमानवत्थु 


२९६. ओभासयित्वा पथवि [पठवि (सी० स्या०)] सदेवकं, अतिरोचसि चन्दिमसूरिया विय। 
सिरिया च वण्णेन यसेन तेजसा, ब्रह्माव देवे तिदसे सहिन्दके [सइन्दके (सी०)]॥ 


२९७:'पुच्छामि तं उप्पलमालधारिनी, आवेळिनी कञ्चनसन्निभत्तचे । 
अलङ्कृते उत्तमवत्थधारिनी, का त्वं सुभे देवते वन्दसे ममं॥ 


२९८ “कि त्वं पुरे कम्ममकासि अत्तना, मनुस्सभूता पुरिमाय जातिया। 
दानं सुचिण्णं अथ सीलसंयमं [सञ्ञमं (सी०)], केनूपपन्ना सुगति यसस्सिनी । 
देवते पुच्छिताचिक्ख, किस्स कम्मस्सिदं फल न्ति॥ 


२९९.“इदानि भन्ते इममेव गामं [गामे (स्या क०)], पिण्डाय अम्हाकं घरं उपागमि । 
ततो ते उच्छुस्स अदासि खण्डिकं, पसन्नचित्ता अतुलाय पीतिया॥ 


३००:“सस्सु च पच्छा अनुयुञ्जते ममं, कहं [कहं मे (पी०)] नु उच्छु बधुके अवाकिरि [अवाकरि (स्या० क०)]। 
न छडट्टितं नो पन खादितं मया, सन्तस्स भिक्खुस्स सयं अदासहं॥ 


३०१.““तुय्हन्विदं [तुय्हं नु इदं (स्या०)] इस्सरियं अथो मम, इतिस्सा सस्सु परिभासते ममं । 
पीठं गहेत्वा पहारं अदासि मे, ततो चुता कालकताम्हि देवता॥ 


३०२.“तदेव कम्मं कुसलं कतं मया, सुखञ्च कम्मं अनुभोमि अत्तना। 
देवेहि सद्भि परिचारयामहं, मोदामहं कामगुणेहि पञ्चहि॥ 

३०३.“तदेव कम्मं कुसलं कतं मया, सुखञ्च कम्मं अनुभोमि अत्तना। 
देविन्दगुत्ता तिदसेहि रक्खिता, समप्पिता कामगुणेहि पञ्चहि॥ 


३०४:'एतादिसं पुञ्जफलं अनप्पकं, महाविपाका मम उच्छुदक्खिणा । 
देवेहि सद्भि परिचारयामहं, मोदामहं कामगुणेहि पञ्चहि॥ 


३०५:'एतादिसं पुञ्जफलं अनप्पकं, महाजुतिका मम उच्छुदक्खिणा । 
देविन्दगुत्ता तिदसेहि रक्खिता, सहस्सनेत्तोरिव नन्दने वने॥ 


३०६-“तुवञ्च भन्ते अनुकम्पकं विदुं, उपेच्च वन्दिं कुसलञ्च पुच्छिसं । 
ततो ते उच्छुस्स अदासि खण्डिकं, पसन्नचिता अतुलाय पीतिया”ति॥ 


उच्छुदायिकाविमानं दुतियं । 
३. पल्लङ्कविमानवत्थु 


३०७:'पल्लङ्क्सेट्ठे मणिसोण्णचित्ते, पुप्फाभिकिण्णे सयने उळारे। 
तत्थच्छसि देवि महानुभावे, उच्चावचा इद्धि विकुब्बमाना॥ 


३०८:“इमा च ते अच्छरायो समन्ततो, नच्चन्ति गायन्ति पमोदयन्ति। 
देविद्भिपत्तासि महानुभावे, मनुस्सभूता किमकासि पुञ्ञं । 
केनासि एवं जलितानुभावा, वण्णो च ते सब्बदिसा पभासती ति॥ 


३०९."अहं मनुस्सेसु मनुस्सभूता, अड्डे कुले सुणिसा अहोसि। 
अक्कोधना भत्तुवसानुवत्तिनी, उपोसथे अप्पमत्ता अहोसि [अप्पमत्ता उपोसथे (स्या० क०)]॥ 


३१०.“मनुस्सभूता दहरा अपापिका [दहरास'पापिका (सी०)], पसन्नचित्ता पतिमाभिराधयिं। 
दिवा च रत्तो च मनापचारिनी, अहं पुरे सीलवती अहोसि॥ 


३११. ““पाणातिपाता विरता अचोरिका, संसुद्भकाया सुचिब्रह्मचारिनी। 
अमज्जपा नो च मुसा अभाणि, सिक्खापदेसु परिपूरकारिनी॥ 


३१२.“चातुद्द्सि पञ्चदसि, या च पक्खस्स अट्टुमी | 
पाटिहारियपक्खञ्च, पसन्नमानसा अहं [अतिपसन्नमानसा (क०)]॥ 


३१३.“ अद्टङ्गपेतं अनुधम्मचारिनी, उपोसथं पीतिमना उपावसिं। 


इमञ्च अरियं अङुङ्गवरेहुपेतं, समादियित्वा कुसलं सुखुद्रयं । 
पतिम्हि कल्याणी वसानुवत्तिनी, अहोसि पुब्बे सुगतस्स साविका॥ 

३१४ :'एतादिसं कुसलं जीवलोके, कम्मं करित्वान विसेसभागिनी। 
कायस्स भेदा अभिसम्परायं, देविद्धिपत्ता सुगतिम्हि आगता॥ 


३१५.विमानपासादवरे मनोरमे, परिवारिता अच्छरासङ्गणेन। 
सयंपभा देवगणा रमेन्ति मं, दीघायुकि देवविमानमागत'न्ति। 


पल्लङ्कविमानं ततियं। 
४. लताविमानवत्थृ 


३१६.लता च सज्जा पवरा च देवता, अच्चिमती [अच्चिमुखी (सी०), अच्छिमती (पी० क०) अच्छिमुती (स्या०)] 
राजवरस्स सिरीमतो। 
सुता च रज्ञो वेस्सवणस्स धीता, राजीमती धम्मगुणेहि सोभथ॥ 


३९७ पज्चेत्थ नारियो आगमंसु न्हायितुं, सीतोदकं उप्पलिनिं सिवं नदिं। 
ता तत्थ न्हायित्वा रमेत्वा देवता, नच्चित्वा गायित्वा सुता लतं ब्रवि [बुवी (सी०)]॥ 


३१८.““पुच्छामि तं उप्पलमालधारिनि, आवेळिनि कञ्चनसन्निभत्तचे। 
तिमिरतम्बक्खि नभेव सोभने, दीघायुकी केन कतो यसो तव॥ 


३१९.““केनासि भद्दे पतिनो पियतरा, विसिट्टुकल्याणितरस्सु रूपतो। 
पदक्खिणा नच्चगीतवादिते, आचिक्ख नो त्वं नरनारिपुच्छिता"ति॥ 


३२०.“अहं मनुस्सेसु मनुस्सभूता, उळारभोगे कुले सुणिसा अहोसि । 
अक्कोधना भत्तुवसानुवत्तिनी, उपोसथे अप्पमत्ता अहोसि॥ 


३२१.“मनुस्सभूता दहरा अपापिका [दहरास'पापिका (सी०)], पसन्नचित्ता पतिमाभिराधयि। 
सदेवरं सस्ससुरं सदासकं, अभिराधयिं तम्हि कतो यसो मम॥ 


३२२.““साहं तेन कुसलेन कम्मुना, चतुब्मि ठानेहि विसेसमज्झगा । 
आयुञ्च वण्णञ्च सुखं बलञ्च, खिट्टारति पच्चनुभोमनप्पकं॥ 


३२३--सुतं नु तं भासति यं अयं लता, यं नो अपुच्छिम्ह अकित्तयी नो। 
पतिनो किरम्हाकं विसिट्ठ नारीनं, गती च तासं पवरा च देवता॥ 


३२४:'पतीसु धम्मं पचराम सब्बा, पतिब्बता यत्थ भवन्ति इत्थियो। 
पतीसु धम्मं पचरित्व [पचरित्वान (क०)] सब्बा, लच्छामसे भासति यं अयं लता॥ 


www.tipitaka.org Vipassana Research Institute 


Page 29 sur 89 


३२५:*सीहो यथा पब्बतसानुगोचरो, महिन्धरं पब्बतमावसित्वा । 
पसस्ह हन्त्वा इतरे चतुप्पदे, खुद्दे मिगे खादति मंसभोजनो॥ 


३२६. तथेव सद्धा इध अरियसाविका, भत्तारं निस्साय पतिं अनुब्बता। 
कोधं वधित्वा अभिभुय्य मच्छरं, सग्गम्हि सा मोदति धम्मचारिनी"ति॥ 


लताविमानं चतुत्थं । 
५. गुत्तिलविमानं 
१. वत्थुत्तमदायिकाविमानवत्थु 


३२७:'सत्ततन्तिं सुमधुरं, रामणेय्यं अवाचयिं । 
सो मं रङ्गम्हि अव्हेति, 'सरणं मे होहि कोसिया'ति॥ 


३२८:*अहं ते सरणं होमि, अहमाचरियपूजको । 
न तं जयिस्सति सिस्सो, सिस्समाचरिय जेस्ससी”ति॥ 


३२९.“ अभिक्कन्तेन वण्णेन, या त्वं तिटुसि देवते । 
ओभासेन्ती दिसा सब्बा, ओसधी विय तारका॥ 


३३०-“केन तेतादिसो वण्णो, केन ते इध मिज्झति। 
उप्पज्जन्ति च ते भोगा, ये केचि मनसो पिया॥ 


३३१.“पुच्छामि तं देवि महानुभावे, मनुस्सभूता किमकासि पुञ्जं । 
केनासि एवं जलितानुभावा, वण्णो च ते सब्बदिसा पभासती”ति॥ 


३३२.सा देवता अत्तमना, मोग्गल्लानेन पुच्छिता। 
पज्हं पुडा वियाकासि, यस्स कम्मस्सिदं फलं ॥ 


३३३.“वत्थुत्तमदायिका नारी, पवरा होति नरेसु नारीसु। 
एवं पियरूपदायिका मनापं, दिब्बं सा लभते उपेच्च ठानं॥ 


३३४:'तस्सा मे पस्स विमानं, अच्छरा कामवण्णिनीहमस्मि। 
अच्छरासहस्सस्साहं, पवरा [अच्छरासहस्सस्साहं पवरा, (स्या०)] पस्स पुञ्ञानं विपाकं ॥ 


३३५:'तेन मेतादिसो वण्णो, तेन मे इध मिज्झति। 
उप्पज्जन्ति च मे भोगा, ये केचि मनसो पिया॥ 

(अनन्तरं चतुरविमानं यथा वत्थुदायिकाविमानं तथा वित्थारेतब्बं [( ) नत्थि सी० पोत्थके]) 


२. पुप्फुत्तमदायिकाविमानवत्थु (१) 


३३७: अभिक्कन्तेन वण्णेन...पे०.. ओसधी विय तारका॥ 
३३८:'केन तेतादिसो वण्णो...पे०... ये केचि मनसो पिया॥ 
३३९.“पुच्छामि तं देवि महानुभावे...पेर... 

वण्णो च ते सब्बदिसा पभासती 'ति॥ 


३४०सा देवता अत्तमना...पे०... यस्स कम्मस्सिदं फलं॥ 
३४१:“पुप्फुत्तमदायिका नारी, पवरा होति नरेसु नारीसु । 
एवं पियरूपदायिका मनापं, दिब्बं सा लभते उपेच्च ठानं॥ 


३४२:'तस्सा मे पस्स विमानं, अच्छरा कामवण्णिनीहमस्मि। 
अच्छरासहस्सस्साहं, पवरा पस्स पुञ्ञानं विपाकं ॥ 


३४३:*तेन मेतादिसो वण्णो...पे०... 
वण्णो च मे सब्बदिसा पभासती”"ति॥ 


३. गन्धुत्तमदायिकाविमानवत्थु (२) 


३४५ अभिक्कन्तेन वण्णेन...पे०.. ओसधी विय तारका॥ 
३४६:'केन तेतादिसो वण्णो...पे०... ये केचि मनसो पिया॥ 
३४७पुच्छामि तं देवि महानुभावे...पे0... 

वण्णो च ते सब्बदिसा पभासती”ति॥ 


३४८:"सा देवता अत्तमना...पे०... यस्स कम्मस्सिदं फलं॥ 
३४९:'गन्धुत्तमदायिका नारी, पवरा होति नरेसु नारीसु । 
एवं पियरूपदायिका मनापं, दिब्बं सा लभते उपेच्च ठानं॥ 


३५०: तस्सा मे पस्स विमानं, अच्छरा कामवण्णिनीहमस्मि। 
अच्छरासहस्सस्साहं, पवरा पस्स पुञ्ञानं विपाकं ॥ 


३५९.तेन मेतादिसो वण्णो...पे०... 

वण्णो च मे सब्बदिसा पभासती 'ति॥ 
४. फलुत्तमदायिकाविमानवत्थु (३) 


३५३:-अभिक्कन्तेन वण्णेन...पे०.. ओसधी विय तारका॥ 
३५४६ केन तेतादिसो वण्णो...पे०... ये केचि मनसो पिया॥ 
३५५:पुच्छामि तं देवि महानुभावे...पे0... 

वण्णो च ते सब्बदिसा पभासती”ति॥ 


३५६सा देवता अत्तमना...पे०... यस्स कम्मस्सिदं फलं॥ 
३५७:-फलुत्तमदायिका नारी, पवरा होति नरेसु नारीसु। 
एवं पियरूपदायिका मनापं, दिब्बं सा लभते उपेच्च ठानं॥ 


३५८:'तस्सा मे पस्स विमानं, अच्छरा कामवण्णिनीहमस्मि। 
अच्छरासहस्सस्साहं, पवरा पस्स पुञ्ञानं विपाकं ॥ 


३५९:तेन मेतादिसो वण्णो...पे०... वण्णो च मे सब्बदिसा पभासती 'ति॥ 
५. रसुत्तमदायिकाविमानवत्थु (४) 


३६१९. अभिक्कन्तेन वण्णेन...पे०.. ओसधी विय तारका॥ 
३६२. केन तेतादिसो वण्णो...पे०... ये केचि मनसो पिया॥ 
३६३. 'पुच्छामि तं देवि महानुभावे...पे0... 

वण्णो च ते सब्बदिसा पभासती ति॥ 


३६४सा देवता अत्तमना...पे०... यस्स कम्मस्सिदं फलं॥ 
३६५: 'रसुत्तमदायिका नारी, पवरा होति नरेसु नारीसु। 
एवं पियरूपदायिका मनापं, दिब्बं सा लभते उपेच्च ठानं॥ 


३६६. तस्सा मे पस्स विमानं, अच्छरा कामवण्णिनीहमस्मि । 
अच्छरासहस्सस्साहं, पवरा पस्स पुञ्ञानं विपाकं ॥ 


३६७:'तेन मेतादिसो वण्णो...पे०... 
वण्णो च मे सब्बदिसा पभासती”ति॥ 


६. गन्धपञ्चङ्खलिकदायिकाविमानवत्थु 


३६९. -अभिक्कन्तेन वण्णेन...पे०... ओसधी विय तारका॥ 

३७०:“केन तेतादिसो वण्णो...पे०... 
वण्णो च ते सब्बदिसा पभासती 'ति॥ 


३७२सा देवता अत्तमना...पे०... यस्स कम्मस्सिदं फलं॥ 
३७३: गन्धपञ्चङ्गलिकं अहमदासि, कस्सपस्स भगवतो थूपम्हि। 
एवं पियरूपदायिका मनापं, दिब्बं सा लभते उपेच्च ठानं॥ 


३७४:तस्सा मे पस्स विमानं, अच्छरा कामवण्णिनीहमस्मि। 
अच्छरासहस्सस्साहं, पवरा पस्स पुञ्ञानं विपाकं ॥ 


३७५६तेन मेतादिसो वण्णो...पे०... वण्णो च मे सब्बदिसा पभासती”ति॥ 
(अनन्तरं चतुरविमानं यथा गन्धपञ्चङ्गलिकदायिकाविमानं तथा वित्थारेतब्बं [( ) नत्थि सी० पोत्थके] ) 


७. एकूपोसथविमानवत्थु (१) 


३७७:-अभिक्कन्तेन वण्णेन...पे०...वण्णो च ते सब्बदिसा पभासती'ति॥ 
३८०सा देवता अत्तमना...पे०...यस्स कम्मस्सिदं फलं॥ 
३८१.भिक्खू च अहं भिक्खुनियो च, अद्दसासि पन्थपटिपन्ने । 

तेसाहं धम्मं सुत्वान, एकूपोसथं उपवसिस्सं॥ 


३८२. "तस्सा मे पस्स विमानं, अच्छरा कामवण्णिनीहमस्मि । 
अच्छरासहस्सस्साहं, परा पस्स पुञ्ञानं विपाकं ॥ 


३८३-“तेन मेतादिसो वण्णो...पे०... वण्णो च मे सब्बदिसा पभासती 'ति॥ 
८. उदकदायिकाविमानवत्थु (२) 


३८५:°अभिक्कन्तेन वण्णेन...पे०...वण्णो च ते सब्बदिसा पभासती ति॥ 
३८८सा देवता अत्तमना...पे०... यस्स कम्मस्सिदं फलं॥ 
३८९.:-उदके ठिता उदकमदासिं, भिक्खुनो चित्तेन विप्पसन्नेन। 

एवं पियरूपदायिका मनापं, दिब्बं सा लभते उपेच्च ठानं॥ 


३९०. "तस्सा मे पस्स विमानं, अच्छरा कामवण्णिनीहमस्मि। 
अच्छरासहस्सस्साहं, पवरा पस्स पुञ्ञानं विपाकं ॥ 


३९१९.“तेन मेतादिसो वण्णो...पे०... वण्णो च मे सब्बदिसा पभासती”ति॥ 
९. उपट्ठानविमानवत्थु (३) 


www.tipitaka.org Vipassana Research Institute 


Page 33 sur 89 


३९३. अभिक्कन्तेन वण्णेन...पे०... वण्णो च ते सब्बदिसा पभासती'ति॥ 
३९६.सा देवता अत्तमना...पे०... यस्स कम्मस्सिदं फलं॥ 
३९७:*सस्सुञ्चाहं ससुरञ्च, चण्डिके कोधने च फरुसे च। 

अनुसूयिका उपट्टासि [सूपड्ठासि (सी०)], अप्पमत्ता सकेन सीलेन॥ 


३९८.*तस्सा मे पस्स विमानं, अच्छरा कामवण्णिनीहमस्मि। 
अच्छरासहस्सस्साहं, पवरा पस्स पुञ्ञानं विपाकं ॥ 


३९९.“तेन मेतादिसो वण्णो...पे०... वण्णो च मे सब्बदिसा पभासती”ति॥ 
१०, अपरकम्मकारिनीविमानवत्थु (४) 


४०१:'अभिक्कन्तेन वण्णेन...पे०... वण्णो च ते सब्बदिसा पभासती 'ति॥ 
४०४सा देवता अत्तमना...पे०... यस्स कम्मस्सिदं फलं॥ 


४०५'परकम्मकरी [परकम्मकारिनी (स्या०) परकम्मकारी (पी०) अपरकम्मकारिनी (क०)] आसि, अत्थेनातन्दिता 
दासी। 
अक्कोधनानतिमानिनी [अनतिमानी (सी० स्या०)], संविभागिनी सकस्स भागस्स॥ 


४०६: तस्सा मे पस्स विमानं, अच्छरा कामवण्णिनीहमस्मि। 
अच्छरासहस्सस्साहं, पवरा पस्स पुञ्ञानं विपाकं ॥ 


४०७तेन मेतादिसो वण्णो...पे०...वण्णो च मे सब्बदिसा पभासती 'ति॥ 
११. खीरोदनदायिकाविमानवत्थु 


४०९:-अभिक्कन्तेन वण्णेन...पे०.. ओसधी विय तारका॥ 
४१०:“केन तेतादिसो बण्णो...पे०...बण्णो च ते सब्बदिसा पभासती 'ति॥ 
४१२सा देवता अत्तमना...पे०... यस्स कम्मस्सिदं फलं॥ 
४१३.:-खीरोदनं अहमदासिं, भिक्खुनो पिण्डाय चरन्तस्स। 
एवं करित्वा कम्मं, सुगति उपपज्ज मोदामि॥ 


४१४६-तस्सा मे पस्स विमानं, अच्छरा कामवण्णिनीहमस्मि। 
अच्छरासहस्सस्साहं, पवरा पस्स पुञ्ञानं विपाकं ॥ 


४९५: तेन मेतादिसो वण्णो...पे०...वण्णो च मे सब्बदिसा पभासती 'ति॥ 
(अनन्तरं पञ्चवीसतिविमानं यथा खीरोदनदायिकाविमानं तथा वित्थारेतब्बं) [( ) नत्थि सी० पोत्थके] 


१२. फाणितदायिकाविमानवत्थु (१) 

४१७: अभिक्कन्तेन वण्णेन...पे०... सब्बदिसा पभासती 'ति॥ 
४२०सा देवता अत्तमना...पे०... यस्स कम्मस्सिदं फलं॥ 
४२९:-फाणितं अहमदासिं, भिक्खुनो पिण्डाय चरन्तस्स...पे०...” ॥ 
१३. उच्छुखण्डिकदायिकावत्थु (२) 


४२९उच्छुखण्डिकं अहमदासिं, भिक्खुनो पिण्डाय चरन्तस्स...पे०...॥ 
१४. तिम्बरुसकदायिकाविमानवत्थु (३) 


४३५तिम्बरुसकं अहमदासि, भिक्खुनो पिण्डाय चरन्तस्स...पे०...॥ 
१५. कक्कारिकदायिकाविमानवत्थु (४) 


४ ४५्कक्कारिकं अहमदासिं, भिक्खुनो पिण्डाय चरन्तस्स...पे०...॥ 
१६. एळालुकदायिकाविमानवत्थु (५) 


४५३एळालुकं अहमदासि, भिक्खुनो पिण्डाय चरन्तस्स...पे०...॥ 
१७. बल्लिफलदायिकाविमानवत्थु(६) 


४६९ब्रल्लिफलं अहमदासिं, भिकखुनो पिण्डाय चरन्तस्स...पे०...॥ 
१८. फारुसकदायिकाविमानवत्थु (७) 


४६९फ़ारुसकं अहमदासि, भिक्खुनो पिण्डाय चरन्तस्स...पे०...॥ 
१९. हत्थप्पतापकदायिकाविमानवत्थु (८) 


४७७हत्थप्पतापकं अहमदासि, भिक्खुनो पिण्डाय चरन्तस्स...पे०...॥ 
२०. साकमुड्टिदायिकाविमानवत्थु (९) 


४८५साकमुट्टिं अहमदासि, भिक्खुनो पन्थपटिपन्नस्स...पे०...॥ 
२१. पुप्फकमुट्टदायिकाविमानवत्थु (१०) 


४९३पुप्फकमुटिं अहमदासि, भिक्खुनो पिण्डाय चरन्तस्स...पे०...॥ 
२२. मूलकदायिकाविमानवत्थु (११) 


५०१मूलकं अहमदासिं, भिकखुनो पिण्डाय चरन्तस्स...पे०...॥ 
२३. निम्बमुट्िदायिकाविमानवत्थु (१२) 


५०६निम्बमुड्धिं अहमदासिं, भिक्खुनो पिण्डाय चरन्तस्स...पे०...॥ 
२४. अम्बकञ्जिकदायिकाविमानवत्थु (१३) 

५१७अम्बकञ्जिकं अहमदासि, भिक्खुनो पिण्डाय चरन्तस्स...पे०...॥ 
२५. दोणिनिम्मज्जनिदायिकाविमानवत्थु (१४) 


५२५दोणिनिम्मज्जनि [दोणिनिम्मुञ्जनं (स्या०)] अहमदासिं, भिक्खुनो पिण्डाय चरन्तस्स...पे०...॥ 
२६. कायबन्धनदायिकाविमानवत्थु (१५) 


५३३क्रायबन्धनं अहमदासि, भिक्खुनो पिण्डाय चरन्तस्स...पे०...॥ 
२७. अंसबद्धकदायिकाविमानवत्थु (१६) 


५४१अंसबद्भकं [अंसवट्टकं (सी०), अंसबन्धनं (क०)] अहमदासि, भिक्खुनो पिण्डाय चरन्तस्स...पे०...॥ 
२८. आयोगपड्टदायिकाविमानवत्थु (१७) 


५४६आयोगपडं अहमदासि, भिकखुनो पिण्डाय चरन्तस्स...पे०...॥ 
२९. विधूपनदायिकाविमानवत्थु (१८) 


५५७ब्रधूपनं अहमदासिं, भिकखुनो पिण्डाय चरन्तस्स...पे०...॥ 
३०. तालवण्टदायिकाविमानवत्थु (१९) 


५६५तालवण्टं अहमदासि, भिक्खुनो पिण्डाय चरन्तस्स...पे०...॥ 
३१. मोरहत्थदायिकाविमानवत्थु (२०) 


५७३मोरहत्थं अहमदासि, भिक्खुनो पिण्डाय चरन्तस्स...पे०...॥ 
३२. छत्तदायिकाविमानवत्थु (२१) 


५८१छत्तं [छत्तञ्च (क०)] अहमदासिं, भिक्खुनो पिण्डाय चरन्तस्स...पे०...॥ 
३३. उपाहनदायिकाविमानवत्थु (२२) 


५८६उपाहनं अहमदासि, भिक्खुनो पिण्डाय चरन्तस्स...पे०...॥ 
३४. पूवदायिकाविमानवत्थु (२३) 


५९७पूवं अहमदासि, भिकखुनो पिण्डाय चरन्तस्स...पे०...॥ 
३५. मोदकदायिकाविमानवत्थु (२४) 


६०५मोदकं अहमदासिं, भिकखुनो पिण्डाय चरन्तस्स...पे०...॥ 
३६. सक्खलिकदायिकाविमानवत्थु (२५) 


६१३. सवखलिकं [सक्खलि (सी० स्या०)] अहमदासिं, भिक्खुनो पिण्डाय चरन्तस्स...पे०...॥ 
६१४:“तस्सा मे पस्स विमानं, अच्छरा कामवण्णिनीहमस्मि । 

अच्छरासहस्सस्साहं, पवरा पस्स पुञ्ञानं विपाकं ॥ 


६१५.तेन मेतादिसो वण्णो...पे०...वण्णो च मे सब्बदिसा पभासती 'ति॥ 
६१७.'स्वागतं वत मे अज्ज, सुप्पभातं सुहुट्टितं [सुवुद्धितं (सी०)] । 
यं असामि [अद्दसं (सी० स्या०), अदसासिं (पी०)] देवतायो, अच्छरा कामवण्णिनियो [कामवण्णियो (सी०)] 
॥ 


६१८.““इमासाहं [तासाहं (स्या० क०)] धम्मं सुत्वा [सुत्वान (स्या० क०)], काहामि कुसलं बहुं॥ 
दानेन समचरियाय, सञ्ञमेन दमेन च । 
स्वाहं तत्थ गमिस्सामि [तत्थेव गच्छामि (क०)], यत्थ गन्त्वा न सोचरे 'ति॥ 


गुत्तिलविमानं पञ्चमं । 
६. दद्दल्लविमानवत्थु 


६९९.दद्दल्लमाना [दद्दळ्हमाना (क०)] वण्णेन, यससा च यसस्सिनी। 
सब्बे देवे तावतिसे, वण्णेन अतिरोचसि॥ 


६२०.“दस्सनं नाभिजानामि, इदं पठमदस्सनं । 
कस्मा काया नु आगम्म, नामेन भाससे मम”न्ति॥ 


६२१. अहं भद्दे सुभद्दासि, पुब्बे मानुसके भवे। 
सहभरिया च ते आसि, भगिनी च कनिट्टिका॥ 


६२२.“सा अहं कायस्स भेदा, विप्ममुत्ता ततो चुता | 
निम्मानरतीनं देवानं, उपपन्ना सहब्यत'न्ति॥ 


६२३.“पहूतकतकल्याणा, ते देवे यन्ति पाणिनो। 
येसं त्वं कित्तयिस्ससि, सुभद्दे जातिमत्तनो॥ 


६२४:-अथ [कथं (सी० स्या०)] त्वं केन वण्णेन, केन वा अनुसासिता। 
कोदिसेनेव दानेन, सुब्बतेन यसस्सिनी॥ 


६२५:“यसं एतादिसं पत्ता, विसेसं विपुलमज्झगा । 
देवते पुच्छिताचिक्ख, किस्स कम्मस्सिदं फल” न्ति॥ 


६२६. अट्टेव पिण्डपातानि, यं दानं अददं पुरे। 
दक्खिणेय्यस्स सङ्घस्स, पसन्ना सेहि पाणिभि॥ 

६२७:'तेन मेतादिसो वण्णो...पे०...वण्णो च मे सब्बदिसा पभासती 'ति॥ 


६२९. अहं तया बहुतरे भिक्खू, सञ्जते ब्रह्मचारयो [ब्रह्मचरिनो (स्या०), ब्रह्मचारिये (पी० क०)]। 
तप्पेसिं अन्नपानेन, पसन्ना सेहि पाणिभि॥ 


६३०:*तया बहुतरं दत्वा, हीनकायूपगा अहं [अहुं (क० सी०)]। 
कथं त्वं अप्पतरं दत्वा, विसेसं विपुलमज्झगा । 
देवते पुच्छिताचिकख, किस्स कम्मस्सिदं फल न्ति॥ 


६३१.मनोभावनीयो भिक्खु, सन्दिड्टो मे पुरे अह। 
ताहं भत्तेन [भद्दे (क०)] निमन्तेसिं, रेवतं अत्तनद्रुमं॥ 


६३२.सो मे अत्थपुरेक्खारो, अनुकम्पाय रेवतो । 
सङ्घे देहीति मंवोच, तस्साहं वचनं करिं॥ 


६३३. सा दक्खिणा सङ्घगता, अप्पमेय्ये पतिड्टिता। 
पुग्गलेसु तया दिन्नं, न तं तव महप्फल”न्ति॥ 


६३४: इदानेवाहं जानामि, सङ्घे दिन्नं महप्फलं | 
साहं गन्त्वा मनुस्सत्तं, वदञ्जू बीतमच्छरा । 
सङ्घे दानानि दस्सामि [सङ्घे दानं दस्सामिहं (स्या०)], अप्पमत्ता पुनप्पुन'न्ति॥ 


६३५:'का एसा देवता भद्दे, तया मन्तयते सह । 
सब्बे देवे तावतिंसे, वण्णेन अतिरोचती 'ति॥ 


६३६. मनुस्सभूता देविन्द, पुब्बे मानुसके भवे। 
सहभरिया च मे आसि, भगिनी च कनिट्टिका | 
सङ्घे दानानि दत्वान, कतपुञ्ञा विरोचती ति॥ 


६३७:धम्मेन पुब्बे भगिनी, तया भद्दे विरोचति। 
यं सङ्घम्हि अप्पमेय्ये, पति्ठापेसि दक्खिणं॥ 


६३८:“पुच्छितो हि मया बुद्धो, गिज्झकूटम्हि पब्बते। 
विपाकं संविभागस्स, यत्थ दिन्नं महप्फलं॥ 


६३९. “यजमानानं मनुस्सानं, पुञ्ञजपेक्खान पाणिनं । 
करोतं ओपधिकं पुञ्जं, यत्थ दिन्नं महप्फलं॥ 


६४०. 

“नतं मे बुद्धो वियाकासि, जानं कम्मफलं सकं । 
विपाकं संविभागस्स, यत्थ दिन्नं महप्फलं॥ 


६४९|वि० व° ७५०; कथा० ७९८] “चत्तारो च पटिपन्ना, चत्तारो च फले ठिता। 
एस सङ्घो उजुभूतो, पञ्जासीलसमाहितो॥ 


६४२[वि० व° ७५१; कथा० ७९८] ““यजमानानं मनुस्सानं, पुञ्ञपेक्खान पाणिनं । 
करोतं ओपधिकं पुञ्जं, सङ्घे दिन्नं महप्फलं॥ 


६४३[वि° व° ७५२; कथा० ७९८] “एसो हि सङ्घो विपुलो महग्गतो, एसप्पमेय्यो उदधीव सागरो। 
एते हि सेट्ठा नरवीरसावका, पभङ्करा धम्ममुदीरयन्ति [धम्मकथं उदीरयन्ति (स्या०)]॥ 


६४ ७४.वि० व° ७५३; कथा० ७९८] “तेसं सुदिन्नं सुहुतं सुयिट्टु, ये सङ्घमुद्दिस्स ददन्ति दानं । 
सा दक्खिणा सङ्घगता पतिट्टिता, महप्फला लोकविदून [लोकविदूहि (स्या? क०)] वण्णिता॥ 


६४५[वि० व० ७५४; कथा० ७९८] “एतादिसं यञ्ञजमनुस्सरन्ता [पुञ्जमनुस्सरन्ता (स्या क०)], ये वेदजाता 
विचरन्ति लोके । 
विनेय्य मच्छेरमलं समूलं, अनिन्दिता सग्गमुपेन्ति ठान" न्ति॥ 


दहल्लविमानं [दद्दळ्हविमानं (क०)] छट्टुं । 
७. पेसवतीविमानवत्थु 


६४६:"फलिकरजतहेमजालछन्नं, विविधचित्रतलमद्दसं सुरम्मं । 
ब्यम्हं सुनिम्मितं तोरणूपपन्नं, रुचकुपकिण्णमिदं सुभं विमानं॥ 


६४७-भाति च दस दिसा नभेव सुरियो, सरदे तमोनुदो सहस्सरंसी । 
तथा तपतिमिदं तव विमानं, जलमिव धूमसिखो निसे नभग्गे॥ 


६४८:“मुसतीव नयनं सतेरताव [सतेरिताव (स्या० क०)], आकासे ठपितमिदं मनुञ्ञं। 
वीणामुरजसम्मताळघुडु, इद्धं इन्दपुरं यथा तवेदं॥ 


६४ ९:'पदुमकुमुदुप्पलकुवलयं, योधिक [यूधिक (सी०)] बन्धुकनोजका [योथिका भण्डिका नोजका (स्या०)] च 
सन्ति। 
सालकुसुमितपुप्फिता असोका, विविधदुमग्गसुगन्धसेवितमिदं॥ 


६५०:-सळललबुजभुजक [सुजक (सी० स्या०)] संयुत्ता [सञ्ञता (सी०)], कुसकसुफुल्लितलतावलम्बिनीहि । 
मणिजालसदिसा यसस्सिनी, रम्मा पोक्खरणी उपड्डिता ते॥ 

६५९.-उदकरुहा च येत्थि पुप्फजाता, थलजा ये च सन्ति रुक्खजाता। 
मानुसकामानुस्सका च दिब्बा, सब्बे तुय्हं निवेसनम्हि जाता॥ 


६५२:'किस्स संयमदमस्सयं विपाको, केनासि कम्मफलेनिधूपपन्ना । 
यथा च ते अधिगतमिदं विमानं, तदनुपदं अवचासिळारपम्हे”ति [पखुमेति (सी०)]॥ 


६५३:यथा च मे अधिगतमिदं विमानं, कोञ्चमयूरचकोर [चङ्कोर (क०)] सङ्घ चरितं । 
दिब्य [दिब्ब (सी० पी०)] पिलवहंसराजचिण्णं, दिजकारण्डवकोकिलाभिनदितं॥ 


६५ ४:-नानासन्तानकपुप्फरुक्खविविधा, पाटलिजम्बुअसोकरुक्खवन्तं । 
यथा च मे अधिगतमिदं विमानं, तं ते पवेदयामि [पवदिस्सामि (सी०), पवेदिस्सामि (पी०)] सुणोहि भन्ते॥ 


६५५:-मगधवरपुरत्थिमेन, नाळकगामो नाम अत्थि भन्ते । 
तत्थ अहोसिं पुरे सुणिसा, पेसवतीति [सेसबतीति (सी० स्या०)] तत्थ जानिंसु ममं॥ 


६५६: साहमपचितत्थधम्मकुसलं, देवमनुस्सपूजितं महन्तं । 
उपतिस्सं निब्बुतमण्पमेय्यं, मुदितमना कुसुमेहि अब्भुकिरिं [अब्भोकिरिं (सी० स्या० पी? क०)]॥ 


६५७: परमगतिगतञ्च पूजयित्वा, अन्तिमदेहधरं इसि उळारं । 
पहाय मानुसकं समुस्सयं, तिदसगता इध मावसामि ठान"न्ति॥ 


पेसवतीविमानं सत्तमं । 
८. मल्लिकाविमानवत्थु 


६५८:"पीतवत्थे पीतधजे, पीतालङ्कारभूसिते । 
पीतन्तराहि वग्गूहि, अपिळन्धाव सोभसि॥ 


६५९:'का कम्बुकायूरधरे [ककम्बुकायुरधरे (स्या०)], कञ्चनावेळभूसिते । 
हेमजालकसञ्छन्ने [पच्छन्ने (सी०)], नानारतनमालिनी॥ 


६६०:-सोवण्णमया लोहितङ्गमया [लोहितङ्कमया (सी० स्या०)] च, मृत्तामया वेळुरियमया च | 
मसारगल्ला सहलोहितङ्गा [सहलोहितङ्का (सी०), सहलोहितका (स्या०)], पारेवतक्खीहि मणीहि चित्तता॥ 


६६१."“कोचि कोचि एत्थ मयूरसुस्सरो, हंसस्स रञ्जो करवीकसुस्सरो। 
तेसं सरो सुय्यति वग्गुरूपो, पञ्चङ्गिकं तूरियमिवप्पवादितं॥ 


६६२:“रथो च ते सुभो वग्गु [वग्गू (स्या०)], नानारतनचित्तितो [नानारतनचित्तङ्गो (स्या०)] । 

नानावण्णाहि धातूहि, सुविभत्तोव सोभति॥ 


६६३.*तस्मिं रथे कञ्चनबिम्बवण्णे, या त्वं [यत्थ (क० सी० स्या? क०)] ठिता भाससि मं पदेसं । 
देवते पुच्छिताचिक्ख, किस्स कम्मस्सिदं फल” न्ति॥ 


६६४:-सोवण्णजालं मणिसोण्णचित्तितं [विचित्तं (क०), चित्तं (सी० स्या०)], मृत्ताचितं हेमजालेन छन्नं [सञ्छन्नं 
(क०)]। 
परिनिब्बुते गोतमे अप्पमेय्ये, पसन्नचित्ता अहमाभिरोपयि॥ 


६६५:'ताहं कम्मं करित्वान, कुसलं बुद्धवण्णितं । 
अपेतसोका सुखिता, सम्पमोदामनामया”ति॥ 


मल्लिकाविमानं अट्ठमं। 
९. विसालक्खिविमानवत्थु 


६६६/”का नाम त्वं विसालक्खि [विसालक्खी (स्या०)], रम्मे चित्तलतावने। 
समन्ता अनुपरियासि, नारीगणपुरक्खता [पुरविखिता (स्या० क०)]॥ 


६६७:“यदा देवा तावतिंसा, पविसन्ति इमं वनं । 
सयोग्गा सरथा सब्बे, चित्रा होन्ति इधागता॥ 


६६८: 'तुय्हञ्च इध पत्ताय, उय्याने विचरन्तिया। 
काये न दिस्सती चित्तं, केन रूपं तवेदिसं । 
देवते पुच्छिताचिक्ख, किस्स कम्मस्सिदं फल न्ति॥ 


६६९.“येन कम्मेन देविन्द, रूपं मय्हं गती च मे। 
इद्धि च आनुभावो च, तं सुणोहि पुरिन्दद॥ 


६७०:“अहं राजगहे रम्मे, सुनन्दा नामुपासिका। 
सद्धा सीलेन सम्पन्ना, संविभागरता सदा॥ 


६७१:“अच्छादनञ्च भत्तञ्च, सेनासनं पदीपियं । 
अदासि उजुभूतेसु, विप्पसन्नेन चेतसा॥ 


६७२:“चातुद्द्सि [चतुद्दसि (पी? क०)] पञ्चदसिं, या च पक्खस्स अट्टुमी | 
पाटिहारियपक्खञ्च, अड्टङ्गसुसमागतं॥ 

६७३:'उपोसथं उपवसिस्सं, सदा सीलेसु संवुता । 
सञ्ञमा संविभागा च, विमानं आवसामहं॥ 


६७४-पाणातिपाता विरता, मुसावादा च सञ्ञजता। 
थेय्या च अतिचारा च, मज्जपाना च आरका॥ 


६७५:-पञ्चसिकखापदे रता, अरियसच्चान कोविदा । 
उपासिका चक्खुमतो, गोतमस्स यसस्सिनो॥ 


६७६: तस्सा मे जातिकुला दासी [जातिकुलं आसी (स्या० क०)], सदा मालाभिहारति। 
ताहं भगवतो थूपे, सब्बमेवाभिरोपयि॥ 


६७७:उपोसथे चहं गन्त्वा, मालागन्धविलेपनं । 
थूपस्मि अभिरोपेसिं, पसन्ना सेहि पाणिभि॥ 


६७८: तेन कम्मेन देविन्द, रूपं मय्हं गती च मे। 
इद्धी च आनुभावो च, यं मालं अभिरोपयि॥ 


६७९:'यञ्च सीलवती आसि, न तं ताव विपच्चति। 
आसा च पन मे देविन्द, सकदागामिनी सिय” न्ति॥ 


विसालक्खिविमानं नवमं । 


९०. पारिच्छत्तकविमानवत्थु 


६८०:'पारिच्छत्तके कोविळारे, रमणीये मनोरमे। 
दिब्बमालं गन्थमाना, गायन्ती सम्पमोदसि॥ 


६८१.“तस्सा ते नच्चमानाय, अङ्गमङ्गेहि सब्बसो। 
दिब्बा सद्दा निच्छरन्ति, सवनीया मनोरमा॥ 


६८२.तस्सा ते नच्चमानाय, अङ्गमङ्गेहि सब्बसो। 
दिब्बा गन्धा पवायन्ति, सुचिगन्धा मनोरमा॥ 


६८३-विवत्तमाना कायेन, या वेणीसु पिळन्धना॥ 
तेसं सुय्यति निग्घोसो, तूरिये पञ्चङ्गिके यथा॥ 


६८४:'वटंसका वातधुता [वातधूता (सी० स्या०)], वातेन सम्पकम्पिता। 

तेसं सुस्यति निग्घोसो, तूरिये पञ्चङ्गिके यथा॥ 


६८५:°यापि ते सिरस्मिं माला, सुचिगन्धा मनोरमा । 
बाति गन्धो दिसा सब्बा, रुक्खो मञ्जूसको यथा॥ 


६८६:'घायसे तं सुचिगन्धं [सुचि गन्धं (सी०)], रूपं पस्ससि अमानुसं [मानुसं (पी०)] । 
देवते पुच्छिताचिक्ख, किस्स कम्मस्सिदं फल" न्ति॥ 


६८७: पभस्सरं अच्चिमन्तं, बण्णगन्धेन संयुतं । 
असोकपुप्फमालाहं, बुद्धस्स उपनामयि॥ 


६८८:“ताहं कम्मं करित्वान, कुसलं बुद्धवण्णितं । 
अपेतसोका सुखिता, सम्पमोदामनामया”ति॥ 


पारिच्छत्तकविमानं दसमं । 
पारिच्छत्तकवग्गो ततियो निडितो। 
तस्सुद्दानं - 


उळारो उच्छु पल्लङ्को, लता च गुत्तिलेन च। 
दहदल्लपेसमल्लिका, विसालक्खि पारिच्छत्तको । 
वग्गो तेन पवुच्चतीति॥ 


४. मञ्जिट्रुकवग्गो 
१. मञ्जिटुकविमानवत्थु 


६८९.*मञ्जिडके [मञ्जेइके (सी०)] विमानस्मिं, सोण्णवालुकसन्थते [सोवण्णवालुकसन्थते (स्या० पी०), 
सोवण्णवालिकसन्थते (क०)]। 
पञ्चङ्गिके तुरियेन [तुरियेन (सी० स्या० पी०)], रमसि सुप्पवादिते॥ 


६९०.“तम्हा विमाना ओरुय्ह, निम्मिता रतनामया । 
ओगाहसि सालवनं, पुप्फितं सब्बकालिकं ॥ 


६९९.“यस्स यस्सेव सालस्स, मूले तिट्ठसि देवते । 
सो सो मुञ्चति पुप्फानि, ओनमित्वा दुमृत्तमो॥ 


६९२.“वातेरितं सालवनं, आधुतं [आधूतं (सी०)] दिजसेवितं । 

बाति गन्धो दिसा सब्बा, रुक्खो मञ्जूसको यथा॥ 


६९३. “घायसे तं सुचिगन्धं, रूपं पस्ससि अमानुसं । 
देवते पुच्छिताचिक्ख, किस्स कम्मस्सिदं फल" न्ति॥ 


६९४: अहं मनुस्सेसु मनुस्सभूता, दासी अयिरकुले [अय्यिरकुले (स्या० क०)] अहुं। 
बुद्धं निसिन्नं दिस्वान, सालपुप्फेहि ओकिरिं॥ 


६९५:वटंसकञ्च सुकतं, सालपुप्फमयं अहं । 
बुद्भस्स उपनामेसि, पसन्ना सेहि पाणिभि॥ 


६९६.“ताहं कम्मं करित्वान, कुसलं बुद्धवण्णितं । 
अपेतसोका सुखिता, सम्पमोदामनामया”ति॥ 


मञ्जिट्ठकविमानं पठमं । 
२. पभस्सरविमानवत्थु 


६९७:पभस्सरवरवण्णनिभे, सुरत्तवत्थवसने [वत्थनिवासने (सी० स्या०)] । 
महिद्धिके चन्दनरुचिरगत्ते, का त्वं सुभे देवते वन्दसे ममं॥ 


६९८.पल्लङ्को च ते महग्घो, नानारतनचित्तितो रुचिरो। 
यत्थ त्वं निसिन्ना विरोचसि, देवराजारिव नन्दने वने॥ 


६९९.“कि त्वं पुरे सुचरितमाचरी भद्दे, किस्स कम्मस्स विपाकं । 
अनुभोसि देवलोकस्मिं, देवते पुच्छिताचिकख । 
किस्स कम्मस्सिदं फल' न्ति॥ 


७००:*पिण्डाय ते चरन्तस्स, मालं फाणितञ्च अददं भन्ते । 
तस्स कम्मस्सिदं विपाकं, अनुभोमि देवलोकस्मिं॥ 


७०१.“होति च मे अनुतापो, अपरद्धं [अपराधं (स्या०)] दुक्खितञ्च [दुक्कटञ्च (सी०)] मे भन्ते। 
साहं धम्मं नास्सोसि, सुदेसितं धम्मराजेन॥ 


७०२:'तं तं बदामि भइन्ते, यस्स मे अनुकम्पियो कोचि। 
धम्मेसु तं समादपेथ', सुदेसितं धम्मराजेन॥ 


७०३:'येसं अत्थि सद्धा बुद्धे, धम्मे च सङ्घरतने। 

ते मं अतिविरोचन्ति, आयुना यससा सिरिया॥ 


७०४-पतापेन वण्णेन उत्तरितरा, 
अञ्जे महिद्धिकतरा मया देवा”ति। 


पभस्सरविमानं दुतियं । 
३. नागविमानवत्थु 


७०५६ अलङ्कता मणिकञ्चनाचितं, सोबण्णजालचितं महन्तं । 
अभिरुय्ह गजवरं सुकप्पितं, इधागमा वेहायसं [वेहासयं (सी०)] अन्तलिकखे॥ 


७०६: 'नागस्स दन्तेसु दुवेसु निम्मिता, अच्छोदका [अच्छोदिका (सी० क०)] पदुमिनियो सुफुल्ला। 
पदुमेसु च तुरियगणा पभिज्जरे, इमा च नच्चन्ति मनोहरायो॥ 


७०७:देविद्धिपत्तासि महानुभावे, मनुस्सभूता किमकासि पुञ्ञं । 
केनासि एवं जलितानुभावा, वण्णो च ते सब्बदिसा पभासती"ति॥ 


७०८:“बाराणसियं उपसङ्कमित्वा, बुद्धस्सहं वत्थयुगं अदासिं। 
पादानि वन्दित्वा [वन्दित्व (सी०)] छमा निसीदिं, वित्ता चहं अञ्जलिकं अकासिं॥ 


७०९:“बुद्भो च मे कञ्चनसन्निभत्तचो, अदेसयि समुदयदुक्खनिच्चतं । 
असङ्कतं दुकखनिरोधसस्सतं, मग्गं अदेसयि [अदेसेसि (सी०)] यतो विजानिसं । 


७१०.*अप्पायुको कालकता ततो चुता, उपपन्ना तिदसगणं यसस्सिनी। 
सक्कस्सहं अञ्जतरा पजापति, यसुत्तरा नाम दिसासु विस्सुता”ति॥ 


नागविमानं ततियं। 
४. अलोमविमानवत्थु 


७१९. अभिक्कन्तेन वण्णेन, या त्वं तिटुसि देवते। 
ओभासेन्ती दिसा सब्बा, ओसधी विय तारका॥ 


७१२.'केन तेतादिसो वण्णो...पे०... 
वण्णो च ते सब्बदिसा पभासती 'ति॥ 


७१४सा देवता अत्तमना...पे०... यस्स कम्मस्सिदं फलं॥ 
७१५:“अहज्च बाराणसियं, बुद्धस्सादिच्चबन्धुनो । 

अदासि सुक्खकुम्मासं, पसन्ना सेहि पाणिभि॥ 


७१६/“सुक्खाय अलोणिकाय च, पस्स फलं कुम्मासपिण्डिया। 
अलोमं सुखितं दिस्वा, को पुञ्ञं न करिस्सति॥ 


७१७:“तेन मेतादिसो वण्णो...पे०... वण्णो च मे सब्बदिसा पभासती"ति॥ 
अलोमविमानं चतुत्थं । 


५. कञ्जिकदायिकाविमानवत्थु 


७१९. अभिक्कन्तेन वण्णेन...पे०.. ओसधी विय तारका॥ 
७२०:'केन तेतादिसो वण्णो...पे०..वण्णो च मे सब्बदिसा पभासतीति॥ 
७२२सा देवता अत्तमना...पे०... यस्स कम्मस्सिदं फलं॥ 
७२३:“अहं अन्धकविन्दम्हि, बुद्धस्सादिच्चबन्धुनो । 
अदासि कोलसम्पाकं, कञ्जिकं तेलधूपितं ॥ 


७२४पिप्फल्या लसुणेन च, मिस्सं लामञ्जकेन च। 
अदासि उजुभूतस्मिं [उजुभूतेसु (क०)], विप्पसन्नेन चेतसा॥ 


७२५६या महेसित्तं कारेय्य, चक्कवत्तिस्स राजिनो। 
नारी सब्बङ्गकल्याणी, भत्तु चानोमदस्सिका। 
एकस्स कञ्जिकदानस्स, कलं नाग्घति सोळसि॥ 


७२६:“सतं निक्खा सतं अस्सा, सतं अस्सतरीरथा। 
सतं कञ्जासहस्सानि, आमृत्तमणिकुण्डला। 
एकस्स कञ्जिकदानस्स, कलं नाग्घन्ति सोळसिं॥ 


७२७६°सतं हेमवता नागा, ईसादन्ता उरूळहवा। 
सुबण्णकच्छा मातङ्गा, हेमकप्पनवाससा। 
एकस्स कञ्जिकदानस्स, कलं नाग्घन्ति सोळसिं॥ 


७२८:“चतुन्नमपि दीपानं, इस्सरं योध कारये । 
एकस्स कञ्जिकदानस्स, कलं नाग्घति सोळसि''न्ति॥ 


कञ्जिकदायिकाविमानं पञ्चमं । 


६. विहारविमानवत्थृ 

७२९:*अभिक्कन्तेन वण्णेन...पे०.. ओसधी विय तारका॥ 
७३०:'तस्सा ते नच्चमानाय, अङ्गमङ्गेहि सब्बसो। 
दिब्बा सद्दा निच्छरन्ति, सवनीया मनोरमा॥ 


७३१.“तस्सा ते नच्चमानाय, अङ्गमङ्गेहि सब्बसो। 
दिब्बा गन्धा पवायन्ति, सुचिगन्धा मनोरमा॥ 


७३२:“विवत्तमाना कायेन, या वेणीसु पिळन्धना। 
तेसं सुस्यति निग्घोसो, तुरिये पञ्चङ्गिके यथा॥ 


७३३:-वटंसका वातधुता, वातेन सम्पकम्पिता । 
तेसं सुय्यति निग्घोसो, तुरिये पञ्चङ्गिके यथा॥ 


७३४“यापि ते सिरस्मिं माला, सुचिगन्धा मनोरमा। 
बाति गन्धो दिसा सब्बा, रुक्खो मञ्जूसको यथा॥ 


७३५:'घायसे तं सुचिगन्धं, रूपं पस्ससि अमानुसं । 
देवते पुच्छिताचिक्ख, किस्स कम्मस्सिदं फल''न्ति॥ 


७३६:'सावत्थियं मय्हं सखी भदन्ते, सङ्घस्स कारेसि महाविहारं । 
तत्थप्पसन्ना अहमानुमोदिं, दिस्वा अगारञ्च पियञ्च मेतं॥ 


७३७: तायेव मे सुद्धनुमोदनाय, लद्धं विमानब्मुतदस्सनेय्यं । 
समन्ततो सोळसयोजनानि, वेहायसं गच्छति इद्धिया मम॥ 


७३८६क्खयासारितेसन्सि, फिक्षत्ता सतमोगेशिता । 


७३९:“पोक्खरञ्जो च मे एत्थ, पृथुलोमनिसेविता। 
अच्छोदका [अच्छोदिका (सी०)] विप्पसन्ना, सोण्णवालुकसन्थता॥ 


७४० नानापदुमसञ्छन्ना, पुण्डरीकसमोतता [पण्डरीकसमोनता (सी०)]। 
सुरभी सम्पवायन्ति, मनुञ्ञा मालुतेरिता॥ 


७४१:“जम्बुयो पनसा ताला, नाळिकेरवनानि च। 
अन्तोनिवेसने जाता, नानारुक्खा अरोपिमा॥ 


७४२ नानातूरियसङ्घुडठं, अच्छरागणघोसितं । 
योपि मं सुपिने पस्से, सोपि वित्तो सिया नरो॥ 

७४३एतादिसं अब्भुतदस्सनेय्यं, विमानं सब्बसोपभं । 
मम कम्मेहि निब्बत्तं, अलं पुञ्जानि कातवे”ति॥ 


७४ ४:तायेव ते सुद्धनुमोदनाय, लद्धं विमानब्मुतदस्सनेय्यं । 
या चेव सा दानमदासि नारी, तस्सा गतिं बूहि कुहिं उप्पन्ना [उपपन्ना (क०)] सा"ति॥ 


७४५६:या सा अहु मय्हं सखी भदन्ते, सङ्घस्स कारेसि महाविहारं । 
विञ्ञातधम्मा सा अदासि दानं, उप्पन्ना निम्मानरतीसु देवेसु॥ 


७४६'पजापती तस्स सुनिम्मितस्स, अचिन्तिया कम्मविपाका तस्स। 
यमेतं पुच्छसि कुहिं उप्पन्ना [उपपन्ना (क०)] साति, तं ते वियाकासिं अनञ्जथा अहं॥ 


७४७:तेनहञ्जेपि समादपेथ, सङ्घस्स दानानि ददाथ वित्ता। 
धम्मञ्च सुणाथ पसन्नमानसा, सुदुल्लभो लद्धो मनुस्सलाभो॥ 


७४८यं मग्गं मग्गाधिपती अदेसयि [मग्गाधिपत्यदेसयि (सी०)], ब्रह्मस्सरो कञ्चनसन्निभत्तचो। 
सङ्घस्स दानानि ददाथ वित्ता, महप्फला यत्थ भवन्ति दक्खिणा॥ 


७४९[खु० पा० ६.६; सु० नि० २२९] “ये पुग्गला अट्ठ सतं पसत्था, चत्तारि एतानि युगानि होन्ति। 
ते दक्खिणेय्या सुगतस्स सावका, एतेसु दिन्नानि महप्फलानि॥ 


७५०[वि० व° ६४१] “चत्तारो च पटिपन्ना, चत्तारो च फले ठिता। 
एस सङ्घो उजुभूतो, पञ्जासीलसमाहितो॥ 


७५९[वि० व० ६४२] “यजमानानं मनुस्सानं, पुञ्जपेक्खान पाणिनं । 
करोतं ओपधिकं पुञ्जं, सङ्गे दिन्नं महप्फलं॥ 


७५ शूवि० व° ६४३] “एसो हि सङ्घो विपुलो महग्गतो, एसप्पमेय्यो उदधीव सागरो। 
एतेहि सेट्ठा नरवीरसावका, पभङ्करा धम्ममुदीरयन्ति [नत्थेत्थ पाठभेदो]॥ 


७५३[वि० व° ६४४] “तेसं सुदिन्नं सुहुतं सुयिट्ठं, ये सङ्गमृद्दिस्स ददन्ति दानं । 
सा दक्खिणा सङ्गता पतिट्टिता, महप्फला लोकविदून [लोकविदूहि (क०)] बण्णिता॥ 


७५४:एतादिसं यञ्जमनुस्सरन्ता, ये वेदजाता विचरन्ति लोके । 
विनेय्य मच्छेरमलं समूलं, अनिन्दिता सग्गमुपेन्ति ठान” न्ति॥ 


विहारविमानं छटुं । 

भाणवारं दुतियं निट्टितं । 
७. चतुरित्थिविमानवत्थु 


७५५अभिक्कन्तेन वण्णेन...पे०...वण्णो च ते सब्बदिसा पभासती”ति॥ 

७५८सा देवता अत्तमना...पे०... यस्स कम्मस्सिदं फलं॥ 

७५९:'इन्दीवरानं हत्थकं अहमदासिं, भिकखुनो पिण्डाय चरन्तस्स । 
एसिकानं उण्णतस्मिं, नगरवरे पण्णकते रम्मे॥ 


७६०:“तेन मेतादिसो वण्णो...पे०...वण्णो च मे सब्बदिस्सा पभासती”ति॥ 

७६२: अभिक्कन्तेन वण्णेन...पे०...वण्णो च ते सब्बदिसा पभासती 'ति॥ 

७६५सा देवता अत्तमना...पे०... यस्स कम्मस्सिदं फलं॥ 

७६६: नीलुप्पलहत्थकं अहमदासि, भिक्खुनो पिण्डाय चरन्तस्स। 
एसिकानं उण्णतस्मि, नगरवरे पण्णकते रम्मे॥ 


७६७:'तेन मेतादिसो वण्णो...पे०...वण्णो च मे सब्बदिसा पभासती 'ति॥ 
७६९:-अभिक्कन्तेन वण्णेन...पे०...वण्णो च ते सब्बदिसा पभासती”ति॥ 
७७२सा देवता अत्तमना...पे०... यस्स कम्मस्सिदं फलं॥ 
७७३: ओदातमूलकं हरितपत्तं, उदकस्मिं सरे जातं अहमदासिं। 
भिक्खुनो पिण्डाय चरन्तस्स, एसिकानं उण्णतस्मिं। 
नगरवरे पण्णकते रम्मे॥ 


७७४:तेन मेतादिसो वण्णो...पे०...वण्णो च मे सब्बदिसा पभासती”ति॥ 
७७६: अभिक्कन्तेन वण्णेन...पे०...वण्णो च ते सब्बदिसा पभासती 'ति॥ 
७७९सा देवता अत्तमना...पे०... यस्स कम्मस्सिदं फलं॥ 
७८०:“अहं सुमना सुमनस्स सुमनमकुळानि, दन्तबण्णानि अहमदासिं। 
भिकखुनो पिण्डाय चरन्तस्स, एसिकानं उण्णतस्मिं। 
नगरवरे पण्णकते रम्मे॥ 


७८९:*तेन मेतादिसो वण्णो...पे०...वण्णो च मे सब्बदिसा पभासती 'ति॥ 
चतुरित्थिविमानं सत्तमं । 


८. अम्बविमानवत्थु 


७८३:'दिब्बं ते अम्बवनं रम्मं, पासादेत्थ महल्लको । 
नानातुरियसङ्घुड्डो, अच्छरागणघोसितो॥ 

७८४पदीपो चेत्थ जलति, निच्चं सोबण्णयो महा। 
दुस्सफलेहि रुक्खेहि, समन्ता परिवारितो॥ 


७८५केन तेतादिसो वण्णो...पे०...वण्णो च ते सब्बदिसा पभासती"ति। 

७८७सा देवता अत्तमना...पे०... यस्स कम्मस्सिदं फलं॥ 

७८८: अहं मनुस्सेसु मनुस्सभूता, पुरिमाय जातिया मनुस्सलोके । 
विहारं सङ्घस्स कारेसि, अम्बेहि परिवारितं ॥ 


७८९:परियोसिते विहारे, कारेन्ते निट्टिते महे । 
अम्बेहि छादयित्वान [अम्बे अच्छादयित्वान (सी० स्या०), अम्बेहच्छादयित्वान (पी० क०)], कत्वा दुस्समये 
फले॥ 


७९०:“पदीपं तत्थ जालेत्वा, भोजयित्वा गणुत्तमं । 
निय्यादेसि तं सङ्घस्स, पसन्ना सेहि पाणिभि॥ 


७९१.“तेन मे अम्बवनं रम्मं, पासादेत्थ महल्लको । 
नानातुरियसङ्घुड्डो, अच्छरागणघोसितो॥ 


७९२:“पदीपो चेत्थ जलति, निच्चं सोबण्णयो महा । 
दुस्सफलेहि रुक्खेहि, समन्ता परिवारितो॥ 


७९३:'तेन मेतादिसो वण्णो...पे०...वण्णो च मे सब्बदिसा पभासती 'ति॥ 
अम्बविमानं अहम । 


९. पीतविमानवत्थु 


७९५:“पीतवत्थे पीतधजे, पीतालङ्कारभूसिते । 
पीतचन्दनलित्तङ्गे, पीतउप्पलमालिनी [पीतुप्पलमधारिनी (स्या? क०), पीतुप्पलमालिनी (पी०)]॥ 


७९६:'पीतपासादसयने, पीतासने पीतभाजने। 
पीतछत्ते पीतरथे, पीतस्से पीतबीजने॥ 


७९७:“कि कम्ममकरी भद्दे, पुब्बे मानुसके भवे। 
देवते पुच्छिताचिक्ख, किस्स कम्मस्सिदं फल" न्ति॥ 


७९८:कोसातको नाम लतत्थि भन्ते, तित्तिका अनभिच्छिता। 
तस्सा चत्तारि पुप्फानि, थूपं अभिहरिं अहं॥ 

७९९:“सत्थु सरीरमुद्दिस्स, विप्पसन्नेन चेतसा। 
नास्स मग्गं अवेक्खिस्सं, न तग्गमनसा [तदग्गमनसा (सी०), तदङ्गमनसा (स्या०)] सती॥ 


८००:“ततो मं अवधी गावी, थूपं अपत्तमानसं। 
तञ्चाहं अभिसञ्चेय्यं, भिय्यो [भीयो (सी० अट्टु०)] नून इतो सिया॥ 


८०९.“तेन कम्मेन देविन्द, मघवा देवकुञ्जरो। 
पहाय मानुसं देहं, तव सहब्य [सहब्यत (सी० स्या०)] मागता”ति॥ 


८०२३इदं सुत्वा तिदसाधिपति, मघवा देवकुञ्जरो। 
तावतिंसे पसादेन्तो, मातलिं एतदब्रवि [एतदबूवीति (सी०)]॥ 


८०३.“पस्स मातलि अच्छेरं, चित्तं कम्मफलं इदं । 
अप्पकम्पि कतं देय्यं, पुञ्ञं होति महप्फलं॥ 


८०४'नत्थि चित्ते पसन्नम्हि, अप्पका नाम दक्खिणा । 
तथागते वा सम्बुद्रे, अथ वा तस्स सावके॥ 


८०५:'एहि मातलि अम्हेपि, भिय्यो भिय्यो महेमसे । 
तथागतस्स धातुयो, सुखो पुञ्ञान मुच्चयो॥ 


८०६-तिइन्ते निब्बुते चापि, समे चित्ते समं फलं । 
चेतोपणिधिहेतु हि, सत्ता गच्छन्ति सुग्गतिं॥ 


८०७:"बहूनं [बहुन्नं (सी० स्या०)] बत अत्थाय, उप्पज्जन्ति तथागता। 
यत्थ कारं करित्वान, सग्गं गच्छन्ति दायका”ति॥ 


पीतविमानं नवमं । 
९०. उच्छुविमानवत्थु 


८०८: ओभासयित्वा पथविं सदेवकं, अतिरोचसि चन्दिमसूरिया विय । 
सिरिया च वण्णेन यसेन तेजसा, ब्रह्माव देवे तिदसे सहिन्दके॥ 


८०९.'पुच्छामि तं उप्पलमालधारिनी, आवेळिनी कञ्चनसन्निभत्तचे। 
अलङ्कते उत्तमवत्थधारिनी, का त्वं सुभे देवते वन्दसे ममं॥ 


८१०.*कि त्वं पुरे कम्ममकासि अत्तना, मनुस्सभूता पुरिमाय जातिया। 

दानं सुचिण्णं अथ सीलसञ्ञमं, केनुपपन्ना सुगतिं यसस्सिनी। 
देवते पुच्छिताचिकख, किस्स कम्मस्सिदं फल” न्ति॥ 


८१९. “इदानि भन्ते इममेव गामं, पिण्डाय अम्हाक घरं उपागमि। 
ततो ते उच्छुस्स अदासि खण्डिकं, पसन्नचित्ता अतुलाय पीतिया । 


८१२.“सस्सु च पच्छा अनुयुञ्जते ममं, कहं नु उच्छु वधुके अवाकिरी। 
न छड्टितं नो पन खादितं मया, सन्तस्स भिक्खुस्स सयं अदासहं॥ 


८१३.“ तुय्ह॑न्विदं इस्सरियं अथो मम, इतिस्सा सस्सु परिभासते ममं । 
लेडुं गहेत्वा पहारं अदासि मे, ततो चुता कालकताम्हि देवता॥ 


८१४ ४“तदेव कम्मं कुसलं कतं मया, सुखञ्च कम्मं अनुभोमि अत्तना। 
देवेहि सद्भि परिचारयामहं, मोदामहं कामगुणेहि पञ्चहि॥ 


८१५. तदेव कम्मं कुसलं कतं मया, सुखञ्च कम्मं अनुभोमि अत्तना। 
देविन्दगुत्ता तिदसेहि रक्खिता, समप्पिता कामगुणेहि पञ्चहि॥ 


८१६. एतादिसं पुञ्जफलं अनप्पकं, महाविपाका मम उच्छुदक्खिणा। 
देवेहि सद्भि परिचारयामहं, मोदामहं कामगुणेहि पञ्चहि॥ 


८१७:“एतादिसं पुञ्जफलं अनप्पकं, महाजुतिका मम उच्छुदक्खिणा। 
देविन्दगुत्ता तिदसेहि रक्खिता, सहस्सनेत्तोरिव नन्दने वने॥ 


८१८.“तुवञ्च भन्ते अनुकम्पकं विदुं, उपेच्च वन्दिं कुसलञ्च पुच्छिसं । 
ततो ते उच्छुस्स अदासि खण्डिकं, पसन्नचित्ता अतुलाय पीतिया”ति॥ 


उच्छुविमानं दसमं । 
११. वन्दनविमानवत्थु 


८९९.''अभिक्कन्तेन वण्णेन, या त्वं तिटुसि देवते। 
ओभासेन्ती दिसा सब्बा, ओसधी विय तारका॥ 


८२०:'केन तेतादिसो वण्णो...पे० ... 
वण्णो च ते सब्बदिसा पभासती 'ति॥ 


८२२.सा देवता अत्तमना...पे०... यस्स कम्मस्सिदं फलं॥ 

८२३.*अहं मनुस्सेसु मनुस्सभूता, दिस्वान समणे सीलवन्ते । 
पादानि वन्दित्वा मनं पसादयि, वित्ता चहं अञ्जलिकं अकासि॥ 


८२४:'तेन मेतादिसो वण्णो...पे०... वण्णो च मे सब्बदिसा पभासती 'ति॥ 
वन्दनविमानं एकादसमं । 


९२. रज्जुमालाविमानवत्थु 


८२६: अभिक्कन्तेन वण्णेन, या त्वं तिड्टुसि देवते । 
हत्थपादे च विग्गय्ह, नच्चसि सुप्पवादिते॥ 


८२७:“तस्सा ते नच्चमानाय, अङ्गमङ्गेहि सब्बसो। 
दिब्बा सद्दा निच्छरन्ति, सवनीया मनोरमा॥ 


८२८-“तस्सा ते नच्चमानाय, अङ्गमङ्गेहि सब्बसो। 
दिब्बा गन्धा पवायन्ति, सुचिगन्धा मनोरमा॥ 


८२९.“विवत्तमाना कायेन, या वेणीसु पिळन्धना। 
तेसं सुय्यति निग्घोसो, तुरिये पञ्चङ्गिके यथा॥ 


८३०:'वटंसका वातधुता, वातेन सम्पकम्पिता। 
तेसं सुस्यति निग्घोसो, तुरिये पञ्चङ्गिके यथा॥ 


८३९.“यापि ते सिरस्मिं माला, सुचिगन्धा मनोरमा। 
बाति गन्धो दिसा सब्बा, रुक्खो मञ्जूसको यथा॥ 


८३२. 'घायसे तं सुचिगन्धं, रूपं पस्ससि अमानुसं । 
देवते पुच्छिताचिक्ख, किस्स कम्मस्सिदं फल”न्ति॥ 


८३३. 'दासी अहं पुरे आसि, गयायं ब्राह्मणस्सहं । 
अप्पपुञ्जा अलक्खिका, रज्जुमालाति मं विदुं [विदू (स्या० पी० क०)]॥ 


८३४:अक्कोसानं वधानञ्च, तज्जनाय च उग्गता [उक्कता (सी० स्या०)]। 
कुटं गहेत्वा निक्खम्म, अगञ्छिं [आगच्छिं (स्या? क०), अगच्छिं (पी०), गच्छि (सी०)] उदहारिया 
[उदकहारिया (सी०)]॥ 


८३५:“विपथे कुटं निक्खिपित्वा, वनसण्डं उपागमि । 
इधेवाहं मरिस्सामि, को अत्थो [क्वत्थोसि (क०), कोबत्थोपि (स्या०)] जीवितेन मे॥ 

८३६:'दळहं पासं करित्वान, आसुम्भित्वान पादपे । 
ततो दिसा विलोकेसिं,को नु खो वनमस्सितो॥ 


८३७:'तत्थहसासिं सम्बुद्धं, सब्बलोकहितं मुनिं । 
निसिन्नं रुक्खमूलस्मि, झायन्तं अकुतोभयं॥ 


८३८:'तस्सा मे अहु संवेगो, अब्भुतो लोमहंसनो। 
को नु खो वनमस्सितो, मनुस्सो उदाहु देवता॥ 


८३९. "पासादिकं पसादनीयं, वना निब्बनमागतं । 
दिस्वा मनो मे पसीदि, नायं यादिसकोदिसो॥ 


८४०९'गुत्तिन्द्रियो झानरतो, अबहिग्गतमानसो । 
हितो सब्बस्स लोकस्स, बुद्धो अयं [सोयं (सी०)] भविस्सति॥ 


८४१: -भयभेरवो दुरासदो, सीहोव गुहमस्सितो। 
दुल्लभायं दस्सनाय, पुप्फं ओदुम्बरं यथा॥ 


८४२:सो मं मुदूहि वाचाहि, आलपित्वा तथागतो। 
रज्जुमालेति मंबोच, सरणं गच्छ तथागतं॥ 


८४३:'ताहं गिरं सुणित्वान, नेलं अत्थवति सुचि। 
सण्हं मुदुञ्च वग्गुञ्च, सब्बसोकापनूदनं॥ 


८४४:कल्लचित्तञ्च मं जत्वा, पसन्नं सुद्धमानसं । 
हितो सब्बस्स लोकस्स, अनुसासि तथागतो॥ 


८४५इदं दुक्खन्ति मंवोच, अयं दुक्खस्स सम्भवो । 
दुक्ख [अयं (सी० स्या० पी०)] निरोधो मग्गो च [दुक्खनिरोधो च (स्या०)], अञ्जसो अमतोगधो॥ 


८४६: अनुकम्पकस्स कुसलस्स, ओवादम्हि अहं ठिता। 
अज्झगा अमतं सन्तिं, निब्बानं पदमच्चुतं ॥ 


८४७साहं अवद्डितापेमा, दस्सने अविकम्पिनी। 
मूलजाताय सद्भाय, धीता बुद्धस्स ओरसा॥ 


८४८: साहं रमामि कोळामि, मोदामि अकुतोभया। 
दिब्बमालं धारयामि, पिवामि मधुमद्दवं॥ 

८४ ९:सड्ितुरियसहस्सानि, पटिबोधं करोन्ति मे। 
आळम्बो गग्गरो भीमो, साधुवादी च संसयो॥ 


८५०:'पोक्खरो च सुफस्सो च, वीणामोक्खा च नारियो। 
नन्दा चेव सुनन्दा च, सोणदिन्ना सुचिम्हिता॥ 


८५१:“अलम्बुसा मिस्सकेसी च, पुण्डरीकातिदारुणी [... तिचारुणी (सी०)]। 
एणीफस्सा सुफस्सा [सुपस्सा (स्या? पी? क०)] च, सुभद्दा [संभद्दा (क०)] मुदुवादिनी॥ 


८५२:'एता चञ्ञा च सेय्यासे, अच्छरानं पबोधिका। 
ता मं कालेनुपागन्त्वा, अभिभासन्ति देवता॥ 


८५३:'हन्द नच्चाम गायाम, हन्द तं रमयामसे। 
नयिदं अकतपुञ्ञानं, कतपुञ्ञानमेविदं॥ 


८५४ असोकं नन्दनं रम्मं, तिदसानं महावनं । 
सुखं अकतपुञ्ञानं, इध नत्थि परत्थ च॥ 


८५५:सुखञ्च कतपुञ्ञानं, इध चेव परत्थ च | 
तेसं सहब्यकामानं, कत्तब्बं कुसलं बहुं। 
कतपुञ्ञा हि मोदन्ति, सग्गे भोगसमङ्गिनो॥ 


८५६:'बहूनं वत अत्थाय, उप्पज्जन्ति तथागता। 
दक्खिणेय्या मनुस्सानं, पुञ्ञखेत्तानमाकरा । 
यत्थ कारं करित्वान, सग्गे मोदन्ति दायका”ति॥ 


रज्जुमालाविमानं द्वादसमं । 
मज्जिट्ठकवग्गो चतुत्थो निट्टितो। 
तस्सुद्दानं - 


मञ्जिट्ठा पभस्सरा नागा, अलोमाकञ्जिकदायिका। 
बिहारचतुरित्थम्बा, पीता उच्छुवन्दनरज्जुमाला च। 
वग्गो तेन पवुच्चतीति॥ 


इत्थिविमानं समत्तं । 

२. पुरिसविमानं 
७. महारथवग्गो 
१. मण्डूकदेवपुत्तविमानवत्थु 


८५७:को मे वन्दति पादानि, इद्धिया यससा जलं । 
अभिक्कन्तेन वण्णेन, सब्बा ओभासयं दिसा”ति॥ 


८५८: मण्डूकोहं पुरे आसि, उदके वारिगोचरो। 
तव धम्मं सुणन्तस्स, अवधी वच्छपालको॥ 


८५९:"मुहुत्तं चित्तपसादस्स, इद्धि पस्स यसञ्च मे। 
आनुभावञ्च मे पस्स, वण्णं पस्स जुतिञ्च मे॥ 


८६०:'ये च ते दीघमद्धानं, धम्मं अस्सोसुं गोतम। 
पत्ता ते अचलट्टानं, यत्थ गन्त्वा न सोचरे”ति॥ 


मण्ड्कदेवपुत्तविमानं पठमं । 
२. रेबतीविमानवत्थु 


८६१.[ध० प° २१९ धम्मपदे] “चिरप्पवासिं पुरिसं, दूरतो सोत्थिमागतं । 
जातिमित्ता सुहज्जा च, अभिनन्दन्ति आगतं । 


८६२.ध० प° २२० धम्मपदे] “तथेव कतपुञ्ञम्पि, अस्मा लोका परं गतं । 
पुञ्जानि पटिगण्हन्ति, पियं जातीव आगतं॥ 


८६३।प्‌० व° ७१४]“उद्देहि रेवते सृपापधम्मे, अपारुतद्वारे [अपारुभं द्वारं (सी० स्या०), अपारुतद्वारं (पी० क०)] 
अदानसीले । 
नेस्साम तं यत्थ थुनन्ति दुग्गता, समप्पिता नेरयिका दुक्खेना”ति॥ 


८६८४३च्चेव [इच्चेवं (स्या क०)] वत्वान यमस्स दूता, ते द्वे यकखा लोहितक्खा ब्रहन्ता । 
पच्चेकबाहासु गहेत्वा रेवतं, पक्कामयुं देवगणस्स सन्तिके ॥ 


८६५: आदिच्चवण्णं रुचिरं पभस्सरं, ब्यम्हं सुभं कञ्चनजालछन्नं । 
कस्सेतमाकिण्णजनं विमानं, सूरियस्स रंसीरिव जोतमानं॥ 


www.tipitaka.org Vipassana Research Institute 


Page 56 sur 89 


८६६: नारीगणा चन्दनसारलित्ता [चन्दनसारानुलित्ता (स्या०)], उभतो विमानं उपसोभयन्ति। 
तं दिस्सति सूरियसमानवण्णं, को मोदति सग्गपत्तो विमाने ”ति॥ 


८६७: बाराणसियं नन्दियो नामासि, उपासको अमच्छरी दानपति वदञ्जू। 
तस्सेतमाकिण्णजनं विमानं, सूरियस्स रंसीरिव जोतमानं॥ 


८६८: नारीगणा चन्दनसारलित्ता, उभतो विमानं उपसोभयन्ति। 
तं दिस्सति सूरियसमानवण्णं, सो मोदति सग्गपत्तो विमाने"ति॥ 


८६९. नन्दियस्साहं भरिया, अगारिनी सब्बकुलस्स इस्सरा। 
भत्तु विमाने रमिस्सामि दानहं, न पत्थये निरयं दस्सनाया"ति॥ 


८७०:“एसो ते निरयो सुपापधम्मे, पुञ्ञं तया अकतं जीवलोके । 
न हि मच्छरी रोसको पापधम्मो, सग्गूपगानं लभति सहब्यत''न्ति॥ 


८७९:“कि नु गूथञ्च मुत्तञ्च, असुची पटिदिस्सति। 
दुग्गन्धं किमिदं मीळहं, किमेतं उपवायती”ति॥ 


८७२:'एस संसवको नाम, गम्भीरो सतपोरिसो। 
यत्थ वस्ससहस्सानि, तुवं पच्चसि रेवते”ति॥ 


८७३:'कि नु कायेन वाचाय, मनसा दुक्कटं कतं । 
केन संसवको लद्धो, गम्भीरो सतपोरिसो"ति॥ 


८७४समणे ब्राह्मणे चापि, अञ्ञे वापि वनिब्बके [वणिब्बके (स्या? क०)]। 
मुसावादेन वञ्चेसि, तं पापं पकतं तया॥ 


८७५६तेन संसवको लद्भो, गम्भीरो सतपोरिसो। 
तत्थ वस्ससहस्सानि, तुवं पच्चसि रेवते॥ 


८७६:'हत्थेपि छिन्दन्ति अथोपि पादे, कण्णेपि छिन्दन्ति अथोपि नासं । 
अथोपि काकोळगणा समेच्च, सङ्गम्म खादन्ति विफन्दमान”न्ति॥ 


८७७-साधु खो मं पटिनेथ, काहामि कुसलं बहुं। 
दानेन समचरियाय, संयमेन दमेन च। 
यं कत्वा सुखिता होन्ति, न च पच्छानुतप्परे”ति॥ 


८७८:"पुरे तुवं पमञ्जित्वा, इदानि परिदेवसि । 

सयं कतानं कम्मानं, विपाकं अनुभोस्ससी”ति॥ 


८७९:“को देवलोकतो मनुस्सलोकं, गन्त्वान पुड़ो मे एवं वदेय्य। 
“निक्खित्तदण्डेसु ददाथ दानं, अच्छादनं सेय्य [सयन (सी०)] मथन्नपानं । 
नहि मच्छरी रोसको पापधम्मो, सग्गूपगानं लभति सहब्यतं'॥ 


८८०:"साहं नून इतो गन्त्वा, योनि लद्धान मानुसि । 
वदञ्जू सीलसम्पन्ना, काहामि कुसलं बहुं। 
दानेन समचरियाय, संयमेन दमेन च॥ 


८८१. आरामानि च रोपिस्सं, दुग्गे सङ्कमनानि च। 
पपञ्च उदपानञ्च, विप्पसन्नेन चेतसा॥ 


८८२:"चातुहदसिं पञ्चदसि, या च पक्खस्स अट्ठमी। 
पाटिहारियपक्खञ्च, अङुङ्गसुसमागतं॥ 


८८३:“उपोसथं उपवसिस्सं, सदा सीलेसु संवुता । 
न च दाने पमज्जिस्सं, सामं दिड्ुमिदं मया”ति। 


८८ ४इच्चेवं विप्पलपन्तिं, फन्दमानं ततो ततो | 
खिपिंसु निरये घोरे, उद्भपादं अबंसिरं॥ 


८८५:“अहं पुरे मच्छरिनी अहोसि, परिभासिका समणब्राह्मणानं । 
वितथेन च सामिकं वञ्चयित्वा, पच्चामहं निरये घोररूपे"ति॥ 


रेवतीविमानं दुतियं । 
३. छत्तमाणवकविमानवत्थु 


८८६:'ये वदतं पवरो मनुजेसु, सक्यमुनी भगवा कतकिच्चो। 
पारगतो बलवीरियसमङ्गी [बलवीरसमङ्गी (क०)], तं सुगतं सरणत्थमुपेहि॥ 


८८७: रागविरागमनेजमसोकं, धम्ममसङ्कतमप्पटिकूलं । 
मधुरमिमं पगुणं सुविभत्तं, धम्ममिमं सरणत्थमुपेहि॥ 


८८८:'यत्थ च दिन्न महण्फलमाहु, चतूसु सुचीसु पुरिसयुगेसु। 
अट्ट च पुग्गलधम्मदसा ते, सङ्घमिमं सरणत्थमुपेहि॥ 

८८९:“न तथा तपति नभे सूरियो, चन्दो च न भासति न फुस्सो। 
यथा अतुलमिदं महप्पभासं, को नु त्वं तिदिवा महिं उपागा॥ 


८९०.*छिन्दति रंसी पभङ्करस्स, साधिकवीसतियोजनानि आभा । 
रत्तिमपि यथा दिवं करोति, परिसुद्रं विमलं सुभं विमानं॥ 


८९१.''बहुपदुमविचित्रपुण्डरीकं, वोकिण्णं कुसुमेहि नेकचित्तं । 
अरजविरजहेमजालछन्नं, आकासे तपति यथापि सूरियो॥ 


८९२.'रत्तम्बरपीतवससाहि, अगरुपियङ्गुचन्दनुस्सदाहि। 
कञ्चनतनुसन्निभत्तचाहि, परिपूरं गगनंव तारकाहि॥ 


८९३. नरनारियो [नरनारी (क०), नारियो (?)] बहुकेत्थनेकवण्णा, कुसुमविभूसिताभरणेत्थ सुमना । 
अनिलपमुञ्चिता पवन्ति [पवायन्ति (क०)] सुरभि, तपनियवितता सुवण्णछन्ना [सुवण्णच्छादना (सी०)]॥ 


८९४:किस्स संयमस्स [समदमस्स (सी०)] अयं विपाको, केनासि कम्मफलेनिधूपपन्नो। 
यथा च ते अधिगतमिदं विमानं, तदनुपदं अबचासि इङ्ग पुड़ो"ति॥ 


८९५: °सयमिध [यमिध (सी० स्या० पी०)] पथे समेच्च माणवेन, सत्थानुसासि अनुकम्पमानो। 
तव रतनवरस्स धम्मं सुत्वा, करिस्सामीति च ब्रवित्थ छत्तो॥ 


८९६.'जिनवरपवरं [जिनपवरं (स्या० क०)] उपेहि [उपेमि (बहूसु)] सरणं, धम्मञ्चापि तथेव भिक्खुसङ्घं । 
नोति पठमं अवोचहं [अवोचाहं (सी० स्या० क०)] भन्ते, पच्छा ते वचनं तथेवकासिं॥ 


८९७: मा च पाणवधं विविधं चरस्सु असुचि, 
न हि पाणेसु असञ्जतं अवण्णयिंसु सप्पञ्ञा। 
नोति पठमं अवोचहं भन्ते, 
पच्छा ते वचनं तथेवकासिं॥ 


८९८ “मा च परजनस्स रक्खितम्पि, आदातब्बममञ्जिथो [ममञ्जित्थ (सी० पी०)] अदिन्नं । 
नोति पठमं अवोचहं भन्ते, पच्छा वचनं तथेवकासि॥ 


८९९.मा च परजनस्स रक्खितायो, परभरिया अगमा अनरियमेतं । 
नोति पठमं अवोचहं भन्ते, पच्छा ते वचनं तथेवकासिं। 


९००.“मा च वितथं अञ्ञथा अभाणि, 
न हि मुसावादं अवण्णयिंसु सप्पञ्ञा। 
नोति पठमं अवोचहं भन्ते, पच्छा ते वचनं तथेवकासिं॥ 

९०१.“येन च पुरिसस्स अपेति सञ्ञा, तं मज्जं परिवज्जयस्सु सब्बं । 
नोति पठमं अवोचहं भन्ते, पच्छा ते वचनं तथेवकासि॥ 


९०२.“स्वाहं इध पञ्च सिक्खा करित्वा, पटिपज्जित्वा तथागतस्स धम्मे । 
द्रेपथमगमासिं चोरमज्झे, ते मं तत्थ वधिसु भोगहेतु॥ 


९०३.“एत्तकमिदं अनुस्सरामि कुसलं, ततो परं न मे विज्जति अञ्ञं। 
तेन सुचरितेन कम्मुनाहं [कम्मनाहं (सी०)], उप्पन्नो [उपपन्नो (बहसु)] तिदिवेसु कामकामी॥ 


९०४:'पस्स खणमुहुत्तसञ्जमस्स, अनुधम्मप्पटिपत्तिया विपाकं । 
जलमिव यससा समेक्खमाना, बहुका मं पिहयन्ति हीनकम्मा॥ 


९०५ :“पस्स कतिपयाय देसनाय, सुगतिञ्चम्हि गतो सुखञ्च पत्तो। 
ये च ते सततं सुणन्ति धम्मं, मज्जे ते अमतं फुसन्ति खेमं॥ 


९०६. अप्पम्पि कतं महाविपाकं, विपुलं होति [विपुलफलं (क०)] तथागतस्स धम्मे । 
पस्स कतपुञ्ञताय छत्तो, ओभासेति पर्थवि यथापि सूरियो॥ 


९०७:किमिदं कुसलं किमाचरेम, इच्चेके हि समेच्च मन्तयन्ति। 
ते मयं पुनरेव [पुनपि (?)] लद्भ मानुसत्तं, पटिपन्ना विहरेमु सीलवन्तो॥ 


९०८.*बहुकारो अनुकम्पको च सत्था, इति मे सति अगमा दिवा दिवस्स। 
स्वाहं उपगतोम्हि सच्चनामं, अनुकम्पस्सु पुनपि सुणेमु [सुणोम (सी०), सुणोमि (स्या०)] धम्मं॥ 


९०९.“*ये चिध [येध (सी० स्या० पी०), ये इध (क०)] पजहन्ति कामरागं, भवरागानुसयञ्च पहाय मोहं। 
न च ते पुनमुपेन्ति गब्भसेय्यं, परिनिब्बानगता हि सीतिभूता 'ति॥ 


छत्तमाणवकविमानं ततियं । 
४. कक्कटकरसदायकविमानवत्थु 


९१०.“उच्चमिदं मणिथूणं विमानं, समन्ततो द्वादस योजनानि। 
कूटागारा सत्तसता उळारा, वेळुरियथम्भा रुचकत्थता [रुचिरत्थता (स्या? क०) ६४६ गाथायं 
“रुचकुपकिण्णं'ति पदस्स संवण्णना पस्सितब्बा] सुभा॥ 


९१९. “तत्थच्छसि पिवसि खादसि च, दिब्बा च वीणा पवदन्ति ठग्गुं [वग्गु (सी० क०), वग्गू (स्या०)]। 
दिब्बा रसा कामगुणेत्थ पञ्च, नारियो च नच्चन्ति सुवण्णछन्ना॥ 

९१२.“केन तेतादिसो वण्णो, केन ते इध मिज्झति। 
उप्पज्जन्ति च ते भोगा, ये केचि मनसो पिया॥ 


९१३.“पुच्छामि तं देव महानुभाव, मनुस्सभूतो किमकासि पुञ्ञं । 
केनासि एवं जलितानुभावो, वण्णो च ते सब्बदिसा पभासती”ति॥ 


९१४ सो देवपुत्तो अत्तमनो, मोग्गल्लानेन पुच्छितो । 
पज्हं पुट्ठी वियाकासि, यस्स कम्मस्सिदं फलं ॥ 


९१५. सतिसमुप्पादकरो, द्वारे कककटको ठितो। 
निट्टितो जातरूपस्स, सोभति दसपादको॥ 


९१६.“तेन मेतादिसो वण्णो, तेन मे इध मिज्झति। 
उप्पज्जन्ति च मे भोगा, ये केचि मनसो पिया॥ 


९१७. अक्खामि ते भिक्खु महानुभाव, मनुस्सभूतो यमकासि पुञ्जं । 
तेनम्हि एबं जलितानुभावो, वण्णो च मे सब्बदिसा पभासती”ति॥ 


कक्कटकरसदायकविमानं चतुत्थं । 
(अनन्तरं पञ्चविमानं यथा कक्कटकरसदायकविमानं तथा वित्थारेतब्बं) 
५. द्वारपालविमानवत्थु 


९१८.*-उच्चमिदं मणिथूणं विमानं, समन्ततो द्वादस योजनानि। 
कूटागारा सत्तसता उळारा, वेळुरियथम्भा रुचकत्थता सुभा॥ 


९१९.“तत्थच्छसि पिवसि खादसि च, दिब्बा च वीणा पवदन्ति वग्गुं। 
दिब्बा रसा कामगुणेत्थ पञ्च, नारियो च नच्चन्ति सुवण्णछन्ना॥ 


९२०.केन तेतादिसो वण्णो...पे०... वण्णो च ते सब्बदिसा पभासती 'ति॥ 
९२२.सो देवपुत्तो अत्तमनो, मोग्गल्लानेन पुच्छितो । 
पज्हं पुट्टी वियाकासि, यस्स कम्मस्सिदं फलं॥ 


९२३.“दिब्बं ममं वस्ससहस्समायु, वाचाभिगीतं मनसा पवत्तितं । 
एत्तावता ठस्सति पुञ्ञकम्मो, दिब्बेहि कामेहि समङ्गिभूतो॥ 


९२४:“तेन मेतादिसो वण्णो...पे०...वण्णो च मे सब्बदिसा पभासती 'ति॥ 

द्वारपालविमानं पञ्चमं । 
६. पठमकरणीयविमानवत्थृ 


९२६.“-उच्चमिदं मणिथूणं विमानं, समन्ततो द्वादस योजनानि। 
कूटागारा सत्तसता उळारा, वेळुरियथम्भा रुचकत्थता सुभा॥ 


९२७:'तत्थच्छसि पिवसि खादसि च, दिब्बा च वीणा पवदन्ति वग्गुं। 
दिब्बा रसा कामगुणेत्थ पञ्च, नारियो च नच्चन्ति सुबण्णछन्ना॥ 


९२८.'केन तेतादिसो वण्णो...पे०... 
वण्णो च ते सब्बदिसा पभासती 'ति॥ 


९३०सो देवपुत्तो अत्तमनो..पे०...यस्स कम्मस्सिदं फलं॥ 
९३९.:करणीयानि पुज्ञानि, पण्डितेन विजानता । 
सम्मग्गतेसु बुद्धेसु, यत्थ दिन्नं महप्फलं॥ 


९३२. अत्थाय वत मे बुद्धो, अरञ्ञा गाममागतो। 
तत्थ चित्तं पसादेत्वा, तावतिंसूपगो अहं [अहुं (सी०)]॥ 


९३३.'तेन मेतादिसो वण्णो...पे०...वण्णो च मे सब्बदिसा पभासती 'ति॥ 
पठमकरणीयविमानं छट्रं । 


७. दुतियकरणीयविमानवत्थृ 


९३५:*उच्चमिदं मणिथूणं विमानं, समन्ततो द्वादस योजनानि। 
कूटागारा सत्तसता उळारा, वेळुरियथम्भा रुचकत्थता सुभा॥ 


९३६. “तत्थच्छसि पिवसि खादसि च, दिब्बा च वीणा पवदन्ति वग्गुं 
दिब्बा रसा कामगुणेत्थ पञ्च, नारियो च नच्चन्ति सुबण्णछन्ना॥ 


९३७:“केन तेतादिसो वण्णो...पे०... वण्णो च ते सब्बदिसा पभासती 'ति॥ 
९३९.सो देवपृत्तो अत्तमनो...पे०... यस्स कम्मस्सिदं फलं॥ 
९४०:-करणीयानि पुञ्जानि, पण्डितेन विजानता । 

सम्मग्गतेसु भिक्खूसु, यत्थ दिन्नं महप्फलं॥ 


९४१:“अत्थाय वत मे भिक्खु, अरञ्ञा गाममागतो। 
तत्थ चित्तं पसादेत्वा, तावतिसूपगो अहं॥ 

९४२:तेन मेतादिसो वण्णो...पे०... 
वण्णो च मे सब्बदिसा पभासती”ति॥ 


दुतियकरणीयविमानं सत्तमं । 
८. पठमसूचिविमानवत्थु 


९४ ४उच्चमिदं मणिथूणं विमानं, समन्ततो द्वादस योजनानि। 
कूटागारा सत्तसता उळारा, वेळुरियथम्भा रुचकत्थता सुभा॥ 


९४५ तत्थच्छसि पिवसि खादसि च, दिब्बा च वीणा पवदन्ति वग्गुं। 
दिब्बा रसा कामगुणेत्थ पञ्च, नारियो च नच्चन्ति सुबण्णछन्ना॥ 


९४६:'केन तेतादिसो वण्णो...पे०... वण्णो च ते सब्बदिसा पभासती 'ति॥ 
९४८सो देवपुत्तो अत्तमनो...पे०... यस्स कम्मस्सिदं फलं॥ 
९४९:*यं ददाति न तं होति, 

यञ्चेव दज्जा तञ्चेव सेय्यो । 

सूचि दिन्ना सूचिमेव सेय्यो॥ 


९५०:-तेन मेतादिसो वण्णो...पे०... वण्णो च मे सब्बदिसा पभासती”ति॥ 
पठमसूचिविमानं अट्टुमं। 


९. दुतियसूचिविमानवत्थु 


९५२: उच्चमिदं मणिथूणं विमानं, समन्ततो द्वादस योजनानि। 
कूटागारा सत्तसता उळारा, वेळुरियथम्भा रुचकत्थता सुभा॥ 


९५३:तत्थच्छसि पिवसि खादसि च, दिब्बा च वीणा पवदन्ति वग्गुं । 
दिब्बा रसा कामगुणेत्थ पञ्च, नारियो च नच्चन्ति सुवण्णछन्ना॥ 


९५८४:'केन तेतादिसो वण्णो...पे०... वण्णो च ते सब्बदिसा पभासती 'ति॥ 
९५६सो देवपृत्तो अत्तमनो...पे०... यस्स कम्मस्सिदं फलं॥ 
९५७:अहं मनुस्सेसु मनुस्सभूतो,पुरिमजातिया मनुस्सलोके॥ 
९५८:*अहसं विरजं भिक्खु, विप्पसन्नमनाविलं । 

तस्स अदासहं सूचि, पसन्नो सेहि पाणिभि॥ 


९५९:तेन मेतादिसो वण्णो...पे०...वण्णो च मे सब्बदिसा पभासती 'ति॥ 
दुतियसूचिविमानं नवमं । 

१०. पठमनागविमानवत्थु 


९६१.“सुसुक्कखन्धं अभिरुय्ह नागं, अकाचिनं दन्तिं बलि महाजवं । 
अभिरुय्ह गजवरं [गजं वरं (स्या०)] सुकप्पितं, इधागमा वेहायसं अन्तलिक्खे॥ 


९६२. “नागस्स दन्तेसु दुवेसु निम्मिता, अच्छोदका पदुमिनियो सुफुल्ला। 
पदुमेसु च तुरियगणा पवज्जरे, इमा च नच्चन्ति मनोहरायो॥ 


९६३.“ देर्विद्भिपत्तोसि महानुभावो, मनुस्सभूतो किमकासि पुञ्जं । 
केनासि एवं जलितानुभावो, वण्णो च ते सब्बदिसा पभासती 'ति॥ 


९६४सो देवपुत्तो अत्तमनो, मोग्गल्लानेन पुच्छितो । 
पज्हं पुट्टी वियाकासि, यस्स कम्मस्सिदं फलं॥ 


९६५:“अद्देव मृत्तपुप्फानि, कस्सपस्स महेसिनो [भगवतो (स्या० क०)]। 
थूपस्मि अभिरोपेसिं, पसन्नो सेहि पाणिभि॥ 


९६६.तेन मेतादिसो वण्णो...पे०...वण्णो च मे सब्बदिसा पभासती 'ति॥ 
पठमनागविमानं दसमं । 


९९. दुतियनागविमानवत्थु 


९६८.“महन्तं नागं अभिरुय्ह, सब्बसेतं गजुत्तमं । 
बना वनं अनुपरियासि, नारीगणपुरक्खतो । 
ओभासेन्तो दिसा सब्बा, ओसधी विय तारका॥ 


९६९.“केन तेतादिसो वण्णो...पे०..वण्णो च ते सब्बदिसा पभासती 'ति॥ 
९७१९.सो देवपृत्तो अत्तमनो, वङ्गीसेनेव पुच्छितो। 
पज्हं पुट्ठी वियाकासि, यस्स कम्मस्सिदं फलं॥ 


९७२: अहं मनुस्सेसु मनुस्सभूतो, उपासको चक्खुमतो अहोसिं । 
पाणातिपाता विरतो अहोसिं, लोके अदिन्नं परिवज्जयिस्सं॥ 


९७३: अमज्जपो नो च मुसा अभाणि [अभासि (सी० क०)], सकेन दारेन च तुट्ठो अहोसि। 
अन्नञ्च पानञ्च पसन्नचित्तो, सक्कच्च दानं विपुलं अदासि॥ 


९७४६-तेन मेतादिसो वण्णो...पे०...वण्णो च मे सब्बदिसा पभासती”ति॥ 
दुतियनागविमानं एकादसमं । 

९२. ततियनागविमानवत्थु 


९७६:“को नु दिब्बेन यानेन, सब्बसेतेन हत्थिना । 
तुरियताळितनिग्घोसो, अन्तलिकखे महीयति॥ 


९७७:“देवता नुसि गन्धब्बो, अदु [आदु (सी० स्या०)] सक्को पुरिन्ददो। 
अजानन्ता तं पुच्छाम, कथं जानेमु तं मय! 'न्ति॥ 


९७८:'नम्हि देवो न गन्धब्बो, नापि [नाम्हि (क०)] सक्को पुरिन्ददो । 
सुधम्मा नाम ये देवा, तेसं अञ्ञतरो अह''न्ति॥ 


९७९:पुच्छाम देवं सुधम्मं [देव सुधम्म (स्या०), देव सुधम्मं (क०)], पुथुं कत्वान अञ्जलि । 
कि कत्वा मानुसे कम्मं, सुधम्मं उपपज्जती 'ति॥ 


९८०.“उच्छागारं तिणागारं, वत्थागारञ्च यो ददे। 
तिण्णं अञ्ञतरं दत्वा, सुधम्मं उपपज्जती 'ति॥ 


ततियनागविमानं द्वादसमं । 
१३. चूळरथविमानवत्थु 


९८१.'दळहधम्मा निसारस्स, धनुं ओलुब्भ तिट्ठसि। 
खत्तियो नुसि राजञ्ञो, अदु लुह्दो वनेचरो"ति [वनाचरोति (स्या क०)]॥ 


९८२.“ अस्सकाधिपतिस्साहं, भन्ते पृत्तो वनेचरो । 
नामं मे भिक्खु ते बूमि, सुजातो इति मं विदू [विदुं (सी०)]॥ 


९८३.“मिगे गवेसमानोहं, ओगाहन्तो ब्रहावनं । 
मिगं तञ्चेव [मिगं गन्त्वेव (स्या०), मिगवधञ्च (क०)] नाहक्खिं, तञ्च दिस्वा ठितो अह''न्ति॥ 


९८४:'स्वागतं ते महापुञ्ञ, अथो ते अदुरागतं । 
एत्तो उदकमादाय, पादे पक्खालयस्सु ते॥ 


९८५ :“इदम्पि पानीयं सीतं, आभतं गिरिगब्भरा। 
राजपुत्त ततो पित्वा [पीत्वा (सी० स्या०)], सन्थतस्मि उपाविसा”ति॥ 


९८६. कल्याणी वत ते वाचा, सवनीया महामुनि । 
नेला अत्थवती [चत्थवती (सी०)] वग्गु, मन्त्वा [मन्ता (स्या० पी? क०)] अत्थञ्च भाससि [भाससे (सी०)]॥ 

९८७:“का ते रति वने विहरतो, इसिनिसभ वदेहि पुठ्ठो। 


तव वचनपथं निसामयित्वा, अत्थधम्मपदं समाचरेमसे”ति॥ 


९८८:“अहिसा सब्बपाणीनं, कुमारम्हाक रुच्चति। 
थेय्या च अतिचारा च, मज्जपाना च आरति॥ 


९८९.“ आर्रात समचरिया च, बाहुसच्चं कतञ्जुता । 
दिड्ेव धम्मे पासंसा, धम्मा एते पसंसियाति॥ 


९९०.“सन्तिके मरणं तुय्हं, ओरं मासेहि पञ्चहि । 
राजपृत्त विजानाहि, अत्तानं परिमोचया”ति॥ 


९९२. “कतमं स्वाहं जनपदं गन्त्वा, कि कम्मं किञ्च पोरिसं। 
काय वा पन विज्जाय, भवेय्यं अजरामरो"ति॥ 


९९२.न विज्जते सो पदेसो, कम्मं विज्जा च पोरिसं। 
यत्थ गन्त्वा भवे मच्चो, राजपुत्ताजरामरो॥ 


९९३.“महद्भना महाभोगा, रहुवन्तोपि खत्तिया। 
पहूतधनधञ्ञासे, तेपि नो [तेपि न (बहूसु)] अजरामरा॥ 

९९४:'यदि ते सुता अन्धकवेण्डुपुत्ता [अन्धकवेण्हुपृत्ता (सी०), अण्डकवेण्डपुत्ता (स्या० क०)], सूरा वीरा 


विक्कन्तप्पहारिनो । 
तेपि आयुक्खयं पत्ता, विद्धस्ता सस्सतीसमा॥ 


९९५ :“खत्तिया ब्राह्मणा वेस्सा, सुद्दा चण्डालपुक्कुसा । 
एते चञ्ञे च जातिया, तेपि नो अजरामरा॥ 


९९६.“ये मन्तं परिवत्तेन्ति, छळङ्गं ब्रह्मचिन्तितं । 
एते चञ्ञे च विज्जाय, तेपि नो अजरामरा॥ 


९९७:-इसयो चापि ये सन्ता, सञ्जतत्ता तपस्सिनो। 
सरीरं तेपि कालेन, विजहन्ति तपस्सिनो॥ 


९९८.भावितत्तापि अरहन्तो, कतकिच्चा अनासवा। 
निक्खिपन्ति इमं देहं, पुञ्जपापपरिक्खया'ति॥ 


९९९.-सुभासिता अत्थवती, गाथायो ते महामुनि । 

निज्झत्तोम्हि सुभट्टेन, त्वञ्च मे सरणं भवा”ति॥ 


१०००'मा मं त्वं सरणं गच्छ, तमेव सरणं वज [भज (क०)]। 
सक्यपृत्तं महावीरं, यमहं सरणं गतो^ति॥ 


१००१:कतरस्मि सो जनपदे, सत्था तुम्हाक मारिस । 
अहम्पि दटुं गच्छिस्सं, जिनं अप्पटिपुग्गल' न्ति॥ 


१००२:पुरत्थिमस्मि जनपदे, ओक्काककुलसम्भवो। 
तत्थासि पुरिसाजञ्ञजो, सो च खो परिनिब्बुतो"ति॥ 


१००३:सचे हि बुद्धो तिड्टेय्य, सत्था तुम्हाक मारिस। 
योजनानि सहस्सानि, गच्छेय्यं [गच्छे (स्या० पी० क०)] पयिरुपासितुं॥ 


१००४य़तो च खो [यता खो (पी० क०)] परिनिब्बुतो, सत्था तुम्हाक मारिस । 
निब्बुतम्पि [परिनिब्बुतं (स्या० क०)] महावीरं, गच्छामि सरणं अहं॥ 


१००६उपेमि सरणं बुद्धं, धम्मञ्चापि अनुत्तरं । 
सङ्घञ्च नरदेवस्स, गच्छामि सरणं अहं॥ 


१००६:पाणातिपाता विरमामि खिप्पं, लोके अदिन्नं परिवज्जयामि। 
अमज्जपो नो च मुसा भणामि, सकेन दारेन च होमि तुड्ो'ति॥ 


१००७सहस्सरंसीव यथा महप्पभो, दिसं यथा भाति नभे अनुक्कमं । 
तथापकारो [तथप्पकारो (सी० स्या०)] तवायं [तवयं (सी० पी०)] महारथो, समन्ततो योजनसत्तमायतो॥ 


१००८:सुवण्णपट्टेहि समन्तमोत्थटो, उरस्स मुत्ताहि मणीहि चित्तितो। 
लेखा सुवण्णस्स च रूपियस्स च, सोभेन्ति वेळुरियमया सुनिम्मिता॥ 


१००९:सीसञ्चिदं वेळुरियस्स निम्मितं, युगञ्चिदं लोहितकाय चित्तितं । 
युत्ता सुबण्णस्स च रूपियस्स च, सोभन्ति अस्सा च इमे मनोजवा॥ 


१०१०:सो तिट्ठसि हेमरथे अधिट्टितो, देवानमिन्दोव सहस्सवाहनो। 
पुच्छामि ताहं यसवन्त कोविदं [कोविद (क०)], कथं तया लद्धो अयं उळारो”ति॥ 


१०११सुजातो नामहं भन्ते, राजपुत्तो पुरे अहुं। 
त्वञ्च मं अनुकम्पाय, सञ्जमस्मिं निवेसयि॥ 

१०१२:खीणायुकञ्च मं जत्वा, सरीरं पादासि सत्थुनो। 
इमं सुजात पूजेहि, तं ते अत्थाय हेहिति॥ 


१०१३: ताहं गन्धेहि मालेहि, पूजयित्वा समुस्युतो । 
पहाय मानुसं देहं, उपपन्नोम्हि नन्दनं ॥ 


१०१४:नन्दने च वने [नन्दनोपवने (सी०), नन्दने पवने (स्या क०)] रम्मे, नानादिजगणायुते । 
रमामि नच्चगीतेहि, अच्छराहि पुरक्खतो”ति॥ 


चूळरथविमानं तेरसमं । 
९४. महारथविमानवत्थु 


१०१५:सहस्सयुत्तं हयवाहनं सुभं, आरुय्हिमं सन्दनं नेकचित्तं। 
उद्यानभूमिं अभितो अनुक्कमं, पुरिन्ददो भूतपतीव वासवो॥ 


१०१६:सोवण्णमया ते रथकुब्बरा उभो, फलेहि [थलेहि (सी०)] अंसेहि अतीव सङ्गता । 
सुजातगुम्बा नरवीरनिट्टिता, विरोचती पन्नरसेव चन्दो॥ 


१०१७:सुवण्णजालावततो रथो अयं, बहूहि नानारतनेहि चित्तितो। 
सुनन्दिघोसो च सूभस्सरो च, विरोचती चामरहत्थबाहभि॥ 


१०१८:इमा च नाभ्यो मनसाभिनिम्मिता, रथस्स पादन्तरमज्झभूसिता। 
इमा च नाभ्यो सतराजिचित्तिता, सतेरता विज्जुरिवप्पभासरे॥ 


१०१९: अनेकचित्तावततो रथो अयं, पुथू च नेमी च सहस्सरंसिको। 
तेसं सरो सुय्यति [सूयति (सी०)] वग्गुरूपो, पञ्चङ्गिकं तुरियमिवप्पवादितं॥ 


१०२०सिरस्मिं चित्तं मणिचन्दकप्पितं, सदा विसुद्धं रुचिरं पभस्सरं । 
सुबण्णराजीहि अतीव सङ्गतं, वेळुरियराजीव अतीव सोभति॥ 


१०२१:इमे च वाळी मणिचन्दकप्पिता, आरोहकम्बू सुजवा ब्रहूपमा॥ 
ब्रहा महन्ता बलिनो महाजवा, मनो तवञ्जाय तथेव सिंसरे [सब्बरे (क०), सप्परे (?)]॥ 


९०२२:इमे च सब्बे सहिता चतुक्कमा, मनो तवञ्जाय तथेव सिंसरे । 
समं वहन्ता मुदुका अनुद्धता, आमोदमाना तुरगान [तुरङ्गान (क०)] मुत्तमा॥ 


१०२३:धुनन्ति वग्गन्ति पतन्ति [पवत्तन्ति (पी० क०)] चम्बरे, अम्भुद्धुनन्ता सुकते पिळन्धने । 

तेसं सरो सुय्यति वग्गुरूपो, पञ्चङ्गिकं तुरियमिवप्पवादितं॥ 


१०२४रथस्स घोसो अपिळन्धनान च, खुरस्स नादो [नादी (स्या०), नादि (पी० क०)] अभिहिंसनाय च। 
घोसो सुवग्गू समितस्स सुस्यति, गन्धब्बतूरियानि विचित्रसंवने॥ 


९०२रथे ठिता ता मिगमन्दलोचना, आळारपम्हा हसिता पियंवदा। 
वेळुरियजालावतता तनुच्छवा, सदेव गन्धब्बसूरग्गपूजिता॥ 


९०२६:ता रत्तरत्तम्बरपीतवाससा, विसालनेत्ता अभिरत्तलोचना। 
कुले सुजाता सुतनू सुचिम्हिता, रथे ठिता पञ्जलिका उपड्टिता॥ 


१०२७ता कम्बुकेयूरधरा सुवाससा, सुमज्झिमा ऊरुथनूपपन्ना। 
वट्टङ्कलियो सुमुखा सुदस्सना, रथे ठिता पञ्जलिका उपट्टिता॥ 


९०२८:अञ्जा सुवेणी सुसु मिस्सकेसियो, समं विभत्ताहि पभस्सराहि च। 
अनुब्बता ता तव मानसे रता, रथे ठिता पञ्जलिका उपट्टिता॥ 


१०२९: आवेळिनियो पदुमुप्पलच्छदा, अलङ्कता चन्दनसारवासिता [वोसिता (स्या०), भूसिता (क०)]। 
अनुब्बता ता तव मानसे रता, रथे ठिता पञ्जलिका उपट्टिता॥ 


१०३०:ता मालिनियो पदुमुप्पलच्छदा, अलङ्कता चन्दनसारवासिता। 
अनुब्बता ता तव मानसे रता, रथे ठिता पञ्जलिका उपट्टिता॥ 


१०३९: कण्ठेसु ते यानि पिळन्धनानि, हत्थेसु पादेसु तथेव सीसे । 
ओभासयन्ती दस सब्बसो दिसा, अब्भुद्दयं सारदिकोव भाणुमा॥ 


१०३२४वातस्स वेगेन च सम्पकम्पिता, भुजेसु माला अपिळन्धनानि च। 
मुञ्चन्ति घोसं रूचिरं सुचि सुभं, सब्बेहि विञ्ञूहि सुतब्बरूपं॥ 


९०३३:उय्यानभूम्या च दुवद्भतो ठिता, रथा च नागा तूरियानि च सरो। 
तमेव देविन्द पमोदयन्ति, वीणा यथा पोक्खरपत्तबाहभि॥ 


१०३४इमासु वीणासु बहूसु वग्गूसु, मनुञ्जरूपासु हदयेरितं पीति [हदयेरितं पति (सी०), हदयेरितम्पि तं (स्या०)]। 
पवज्जमानासु अतीव अच्छरा, भमन्ति कञ्ञा पदुमेसु सिक्खिता॥ 


९०३“यदा च गीतानि च वादितानि च, नच्चानि चिमानि [चेमानि (सी०)] समेन्ति एकतो। 
अथेत्थ नच्चन्ति अथेत्थ अच्छरा, ओभासयन्ती उभतो वरित्थियो॥ 

१०३६:सो मोदसि तुरियगणप्पबोधनो, महीयमानो वजिरावुधोरिव। 
इमासु वीणासु बहुसु वग्गूसु, मनुञ्जरूपासु हदयेरितं पीति॥ 


९०३४कि त्वं पुरे कम्ममकासि अत्तना, मनुस्सभूतो पुरिमाय जातिया। 
उपोसथं कं वा [उपोसथं कि व (स्या०)] तुबं उपावसि, कं [कि (स्या०)] धम्मचरियं वतमाभिरोचयि॥ 


१०३८नयीदमप्पस्स कतस्स [नयिदं अप्पस्स कतस्स (सी० स्या०), सासेदं अप्पकतस्स (क०)] कम्मुनो, पुब्बे 
सुचिण्णस्स उपोसथस्स वा। 
इद्धानुभावो विपुलो अयं तव, यं देवसङ्गं अभिरोचसे भुसं॥ 


१०३९:दानस्स ते इदं फलं, अथो सीलस्स वा पन। 
अथो अञ्जलिकम्मस्स, तं मे अक्खाहि पुच्छितो”ति॥ 


१०४ड्यो देवपृत्तो अत्तमनो, मोग्गल्लानेन पुच्छितो। 
पज्हं पडो वियाकासि, यस्स कम्मस्सिदं फलन्ति॥ 


१०४ ९जितिन्द्रियं बुद्धमनोमनिक्कमं, नरुत्तमं कस्सपमग्गपुग्गलं । 
अवापुरन्तं अमतस्स द्वारं, देवातिदेवं सतपुञ्जलक्खणं ॥ 


१०४ श्तमहसं कुञ्जरमोघतिण्णं, सुवण्णसिङ्गीनदबिम्बसादिसं । 
दिस्वान तं खिप्पमहुं सुचीमनो, तमेव दिस्वान सुभासितद्भजं॥ 


१०४ इतमन्नपानं अथवापि चीवरं, सुचि पणीतं रससा उपेतं । 
पुप्फाभिक्किणम्हि सके निवेसने, पतिट्टपेसि स असङ्गमानसो॥ 


१०४ ४तमन्नपानेन च चीवरेन च, खज्जेन भोज्जेन च सायनेन च | 
सन्तप्पयित्वा द्विपदानमृत्तमं, सो सग्गसो देवपुरे रमामहं॥ 


श्एलेन्पायेन इमं निरग्गळं, यञ्ञं यजित्वा तिविधं विसुद्धं । 
पहायहं मानुसकं समुस्सयं, इन्दूपमो [इन्दस्समो (स्या० क०)] देवपुरे रमामहं॥ 


१०४ ६.आयुञ्च वण्णञ्च सुखं बलञ्च, पणीतरूपं अभिकङ्कता मुनि । 
अन्नञ्च पानञ्च बहुं सुसङ्कतं, पतिडुपेतब्बमसङ्गमानसे॥ 


१०४ क्लथा० ७९९]“नयिमस्मिं लोके परस्मिं [नयिमस्मिं वा लोके परस्मिं (कथावत्थु ७९९), नयिमस्मि लोके व 
परस्मि (?)] वा पन, बुद्धेन सेट्ठी ब समो व विज्जति। 
आहृनेस्यानं [यमाहुनेय्यानं (क०)] परमाहुतिं गतो, पुञ्जत्थिकानं विपुलप्फलेसिन न्ति॥ 

महारथविमानं चुद्दसमं । 
महारथवग्गो पञ्चमो निट्टितो। 
तस्सुद्दानं - 


मण्डूको रेवती छत्तो, कक्कटो द्वारपालको । 
द्रे करणीया द्वे सूचि, तयो नागा च द्वे रथा। 
पुरिसानं पठमो वग्गो पवुच्चतीति॥ 


भाणवारं ततियं निद्टितं । 
६. पायासिवग्गो 
१. पठमअगारियविमानवत्थु 


१०४८यथा वनं चित्तलतं पभासति [पकासति (क०)], उय्यानसेट्ठं तिदसानमुत्तमं । 
तथूपमं तुय्हमिदं विमानं, ओभासयं तिट्ठति अन्तलिक्खे॥ 


१०४ ९देविद्भिपत्तोसि महानुभावो, मनुस्सभूतो किमकासि पुञ्ञं । 
केनासि एवं जलितानुभावो, वण्णो च ते सब्बदिसा पभासती”ति॥ 


१०५ सो देवपुत्तो अत्तमनो, मोग्गल्लानेन पुच्छितो। 
पज्हं पुट्ठी वियाकासि, यस्स कम्मस्सिदं फलं॥ 


१०५१:अहञ्च भरिया च मनुस्सलोके, ओपानभूता घरमावसिम्ह । 
अन्नञ्च पानञ्च पसन्नचित्ता, सक्कच्च दानं विपुलं अदम्ह॥ 


१०५ शतेन मेतादिसो वण्णो...पे०...वण्णो च मे सब्बदिसा पभासती 'ति॥ 
पठमअगारियविमानं पठमं । 


२. दुतियअगारियविमानवत्थु 


१०५४यथा वनं चित्तलतं पभासति, उय्यानसेट्ठं तिदसानमुत्तमं । 
तथूपमं तुय्हमिदं विमानं, ओभासयं तिट्ठति अन्तलिकखे॥ 


१०५देर्विद्धिपत्तोसि महानुभावो, मनुस्सभूतो किमकासि पुञ्जं । 
केनासि एवं जलितानुभावो, वण्णो च ते सब्बदिसा पभासती”ति॥ 

१०५ क्षो देवपुत्तो अत्तमनो...पे०... यस्स कम्मस्सिदं फलं॥ 
१०५७३अहञ्च भरिया च मनुस्सलोके, ओपानभूता घरमावसिम्ह । 
अन्नञ्च पानञ्च पसन्नचित्ता, सक्कच्च दानं विपुलं अदम्ह॥ 


१०५८तेन मेतादिसो बण्णो...पे०... बण्णो च मे सब्बदिसा पभासती"ति॥ 
दुतियअगारियविमानं दुतियं । 


३. फलदायकविमानवत्थु 


१०६०:उच्चमिदं मणिथूणं विमानं, समन्ततो सोळस योजनानि। 
कूटागारा सत्तसता उळारा, वेळुरियथम्भा रुचकत्थता सुभा॥ 


१०६१:तत्थच्छसि पिवसि खादसि च, दिब्बा च वीणा पवदन्ति वग्गुं। 
अट्टुडुका सिक्खिता साधुरूपा, दिब्बा च कञ्ञा तिदसचरा उळारा। 
नच्चन्ति गायन्ति पमोदयन्ति॥ 


१०६२:देविद्भिपत्तोसि महानुभावो, मनुस्सभूतो किमकासि पुञ्ञं । 
केनासि एवं जलितानुभावो, वण्णो च ते सब्बदिसा पभासती”ति॥ 


१०६ झो देवपुत्तो अत्तमनो...पे०... यस्स कम्मस्सिदं फलं॥ 
१०६४फ़लदायी फलं विपुलं लभति, ददमुजुगतेसु पसन्नमानसो। 
सो हि पमोदति [मोदति (सी० स्या० पी०)] सग्गगतो तिदिवे [तत्थ (क०)], अनुभोति च पुञ्ञफलं विपुलं ॥ 


१०६७तवेवाहं [तथेवाहं (सी० स्या० पी०)] महामुनि, अदासि चतुरो फले॥ 
१०६६:तस्मा हि फलं अलमेव दातुं, निच्चं मनुस्सेन सुखत्थिकेन । 
दिब्बानि वा पत्थयता सुखानि, मनुस्ससोभग्गतमिच्छता वा॥ 


१०६७तेन मेतादिसो वण्णो...पे०... 
वण्णो च मे सब्बदिसा पभासती"ति॥ 


फलदायकविमानं ततियं। 
४. पठमउपस्सयदायकविमानवत्थु 


९०६९:चन्दो यथा विगतवलाहके नभे, ओभासयं गच्छति अन्तलिकखे। 
तथूपमं तुय्हमिदं विमानं, ओभासयं तिट्ठति अन्तलिक्खे॥ 


१०७४देविद्भिपत्तोसि महानुभावा, मनुस्सभूतो किमकासि पुञ्ञं । 

केनासि एवं जलितानुभावो, वण्णो च ते सब्बदिसा पभासती 'ति॥ 


१०७शो देवपुत्तो अत्तमनो...पे०... यस्स कम्मस्सिदं फलं॥ 
१०७१.अहञ्च भरिया च मनुस्सलोके, उपस्सयं अरहतो अदम्ह । 
अन्नञ्च पानञ्च पसन्नचित्ता, सक्कच्च दानं विपुलं अदम्ह॥ 


१०७३तेन मेतादिसो वण्णो...पे०... वण्णो च मे सब्बदिसा पभासती”ति॥ 
पठमउपस्सयदायकविमानं चतुत्थं । 


५. दुतियउपस्सयदायकविमानवत्थु 


१०७ूरियो यथा विगतवलाहके नभे...पे०...॥ 
(यथा पुरिमविमानं तथा वित्थारेतब्बं)॥ 


१०७९तेन मेतादिसो वण्णो...पे०...वण्णो च मे सब्बदिसा पभासती 'ति॥ 
दुतियउपस्सयदायकविमानं पञ्चमं । 


६. भिक्खादायकविमानवत्थु 


१०८१:उच्चमिदं मणिथूणं विमानं, समन्ततो द्वादस योजनानि। 
कूटागारा सत्तसता उळारा, वेळुरियथम्भा रुचकत्थता सुभा॥ 


१०८२:दर्विद्धिपत्तोसि महानुभावो, मनुस्सभूतो किमकासि पुञ्जं । 
केनासि एवं जलितानुभावो, वण्णो च ते सब्बदिसा पभासती”ति॥ 


१०८ झो देवपुत्तो अत्तमनो...पे०... यस्स कम्मस्सिदं फलं॥ 
१०८४अहं मनुस्सेसु मनुस्सभूतो, दिस्वान भिक्खु तसितं किलन्तं । 
एकाहं भिक्खं पटिपादयिस्सं, समङ्गि भत्तेन तदा अकासि॥ 


१०८तेन मेतादिसो वण्णो...पे०... वण्णो च मे सब्बदिसा पभासती 'ति॥ 
भिक्खादायकविमानं छट्रं । 


७. यवपालकविमानवत्थु 


१०८७उच्चमिदं मणिथूणं विमानं...पे०... वण्णो च ते सब्बदिसा पभासती"ति॥ 
१०८ क्षो देवपुत्तो अत्तमनो...पे०... यस्स कम्मस्सिदं फलं॥ 
१०९०:अहं मनुस्सेसु मनुस्सभूतो, अहोसिं यवपालको । 

अहसं विरजं भिक्खु, विप्पसन्नमनाविलं॥ 

१०९१:तस्स अदासहं भागं, पसन्नो सेहि पाणिभि। 
कुम्मासपिण्डं दत्वान, मोदामि नन्दने वने॥ 


९०९२:तेन मेतादिसो वण्णो...पे०... वण्णो च मे सब्बदिसा पभासती 'ति॥ 
यवपालकविमानं सत्तमं । 


८. पठमकुण्डलीविमानवत्थु 


१०९४अलङ्कतो मल्यधरो सुवत्थो, सुकुण्डली कप्पितकेसमस्सु। 
आमुत्तहत्थाभरणो यसस्सी, दिब्बे विमानम्हि यथापि चन्दिमा॥ 


१०९दिब्बा च वीणा पवदन्ति वग्गुं, अट्टुडुका सिक्खिता साधुरूपा । 
दिब्बा च कञ्ञा तिदसचरा उळारा, नच्चन्ति गायन्ति पमोदयन्ति॥ 


१०९६:देविद्धिपत्तोसि महानुभावो, मनुस्सभूतो किमकासि पुञ्जं । 
केनासि एवं जलितानुभावो, वण्णो च ते सब्बदिसा पभासती 'ति॥ 


१०९८:अहं मनुस्सेसु मनुस्सभूतो, दिस्वान समणे सीलवन्ते। 
सम्पन्नविज्जाचरणे यसस्सी, बहुस्सुते तण्हक्खयूपपन्ने । 
अन्नञ्च पानञ्च पसन्नचित्तो, सक्कच्च दानं विपुलं अदासि॥ 


१०९९:तेन मेतादिसो वण्णो...पे०...वण्णो च मे सब्बदिसा पभासती 'ति॥ 
पठमकुण्डलीविमानं अट्ठमं। 


९. दुतियकुण्डलीविमानवत्थु 


११०९. अलङ्कतो मल्यधरो सुवत्थो, सुकुण्डली कप्पितकेसमस्सु। 
आमुत्तहत्थाभरणो यसस्सी, दिब्बे विमानम्हि यथापि चन्दिमा॥ 


११०२:दिब्बा च वीणा पवदन्ति वग्गुं, अट्टुडुका सिक्खिता साधुरूपा । 
दिब्बा च कञ्ञा तिदसचरा उळारा, नच्चन्ति गायन्ति पमोदयन्ति॥ 


११०३:दविद्भिपत्तोसि महानुभावो, मनुस्सभूतो किमकासि पुञ्ञं । 
केनासि एवं जलितानुभावो, वण्णो च ते सब्बदिसा पभासती”ति॥ 


११०५:अहं मनुस्सेसु मनुस्सभूतो, दिस्वान समणे साधुरूपे [सीलवन्ते (क०)]। 

सम्पन्नविज्जाचरणे यसस्सी, बहुस्सुते सीलवन्ते पसन्ने [सीलवतूपपन्ने (क० सी० क०)]। 
अन्नञ्च पानञ्च पसन्नचित्तो, सक्कच्च दानं विपुलं अदासि॥ 


११०६:तेन मेतादिसो वण्णो...पे०...वण्णो च मे सब्बदिसा पभासती 'ति॥ 
दुतियकुण्डलीविमानं नवमं । 


९०. (उत्तर) पायासिविमानवत्थृ 


११०८:या देवराजस्स सभा सुधम्मा, यत्थच्छति देवसङ्घो समग्गो। 
तथूपमं तुय्हमिदं विमानं, ओभासयं तिट्ुति अन्तलिक्खे॥ 


११०९: दविद्भिपत्तोसि महानुभावो, मनुस्सभूतो किमकासि पुञ्ञं । 
केनासि एवं जलितानुभावो, वण्णो च ते सब्बदिसा पभासती”ति॥ 


१११९: अहं मनुस्सेसु मनुस्सभूतो, रञ्जो पायासिस्स अहोसिं माणवो । 
लद्भा धनं संविभागं अकासि, पिया च मे सीलवन्तो अहेसुं। 
अन्नञ्च पानञ्च पसन्नचित्तो, सक्कच्च दानं विपुलं अदासि॥ 


१११२तेन मेतादिसो वण्णो...पे० ...वण्णो च मे सब्बदिसा पभासती 'ति॥ 
(उत्तर) पायासिविमानं [उत्तरविमानं (सी० स्या० अट्ठ०)] दसमं । 


पायासिवग्गो छट्ठो निद्धितो। 
तस्सुद्दानं - 


द्रे अगारिनो फलदायी, द्रे उपस्सयदायी भिक्खाय दायी। 
यवपालको चेव द्वे, कुण्डलिनो पायासीति [पाठभेदो नत्थि]। 


पुरिसानं दुतियो वग्गो पवुच्चतीति॥ 
७. सुनिक्खित्तवग्गो 
१. चित्तलताविमानवत्थु 


१११४:यथा वनं चित्तलतं पभासति, उय्यानसेद्ठं तिदसानमृत्तमं । 
तथूपमं तुय्हमिदं विमानं, ओभासयं तिट्ुति अन्तलिक्खे॥ 


१११%/देविद्धिपत्तोसि महानुभावो, मनुस्सभूतो किमकासि पुञ्ञं । 

केनासि एवं जलितानुभावो, वण्णो च ते सब्बदिसा पभासती 'ति॥ 


१११६सो देवपुत्तो अत्तमनो...पे०... यस्स कम्मस्सिदं फलं॥ 

९११७: अहं मनुस्सेसु मनुस्सभूतो, दलिद्दो अताणो कपणो कम्मकरो अहोसिं। 
जिण्णे च मातापितरो अभारिं [अभरिं (सी० स्या०)], पिया च मे सीलवन्तो अहेसुं। 
अन्नञ्च पानञ्च पसन्नचित्तो, सक्कच्च दानं विपुलं अदासि॥ 


१११८:“तेन मेतादिसो वण्णो...पे०... वण्णो च मे सब्बदिसा पभासती 'ति॥ 
चित्तलताविमानं पठमं । 


२. नन्दनविमानवत्थु 


११२०:यथा वनं नन्दनं [नन्दनं चित्तलतं (सी० स्या० क०), नन्दवनं (क०)] पभासति, उय्यानसेटुं तिदसानमुत्तमं । 
तथूपमं तुय्हमिदं विमानं, ओभासयं तिट्ठति अन्तलिकखे॥ 


११२१देविद्धिपत्तोसि महानुभावो, मनुस्सभूतो किमकासि पुञ्जं । 
केनासि एवं जलितानुभावो, वण्णो च ते सब्बदिसा पभासती”ति॥ 


११२२्स्रो देवपुत्तो अत्तमनो...पे०... यस्स कम्मस्सिदं फलं॥ 

११२३:अहं मनुस्सेसु मनुस्सभूतो, दलिद्दो अताणो कपणो कम्मकरो अहोसिं। 
जिण्णे च मातापितरो अभारिं, पिया च मे सीलवन्तो अहेसुं। 
अन्नञ्च पानञ्च पसन्नचित्तो, सक्कच्च दानं विपुलं अदासि॥ 


११२४/तेन मेतादिसो वण्णो...पे०... वण्णो च मे सब्बदिसा पभासती 'ति॥ 
नन्दनविमानं दुतियं । 


३. मणिथूणविमानवत्थु 


११२६:उच्चमिदं मणिथूणं विमानं, समन्ततो द्वादस योजनानि। 
कूटागारा सत्तसता उळारा, वेळुरियथम्भा रुचकत्थता सुभा॥ 


११२७:तत्थच्छसि पिवसि खादसि च, दिब्बा च वीणा पवदन्ति वग्गुं। 
दिब्बा रसा कामगुणेत्थ पञ्च, नारियो च नच्चन्ति सुवण्णछन्ना॥ 


११२८:केन तेतादिसो वण्णो...पे०...वण्णो च ते सब्बदिसा पभासती 'ति॥ 

११३८्मो देवपृत्तो अत्तमनो...पे०...यस्स कम्मस्सिदं फलं॥ 

११३९: अहं मनुस्सेसु मनुस्सभूतो, विवने पथे सङ्कमनं [चङ्कमनं (सी०), चङ्कमं (स्या०), समकं (क० सी०)] 
अकासिं। 

आरामरुक्खानि च रोपयिस्सं, पिया च मे सीलवन्तो अहेसुं। 
अन्नञ्च पानञ्च पसन्नचित्तो, सक्कच्च दानं विपुलं अदासि॥ 


९१३२:तेन मेतादिसो वण्णो...पे०... वण्णो च मे सब्बदिसा पभासती 'ति॥ 
मणिथूणविमानं ततियं । 


४. सुवण्णविमानवत्थु 


११३ ४:सोवण्णमये पब्बतस्मिं, विमानं सब्बतोपभं । 
हेमजालपटिच्छन्नं [हेमजालकपच्छन्नं (सी०)], किङ्किणि [किङ्कणिक (स्या क०), किङ्किणिक (पी०)] 
जालकणप्पितं॥ 


११३५:अटुंसा सुकता थम्भा, सब्बे वेळुरियामया । 
एकमेकाय अंसिया, रतना सत्त निम्मिता॥ 


११३६:वेळुरियसुवण्णस्स, फलिका रूपियस्स च। 
मसारगल्लमुत्ताहि, लोहितङ्गमणीहि च॥ 


११३७६चित्रा मनोरमा भूमि, न तत्थुद्धंसती रजो। 
गोपाणसीगणा पीता, कूटं धारेन्ति निम्मिता॥ 


११३८:सोपाणानि च चत्तारि, निम्मिता चतुरो दिसा। 
नानारतनगब्मेहि, आदिच्चोव विरोचति॥ 


११३९:वेदिया चतस्सो तत्थ, विभत्ता भागसो मिता। 
दहदल्लमाना आभन्ति, समन्ता चतुरो दिसा॥ 


११४ तस्मिं विमाने पवरे, देवपुत्तो महप्पभो । 
अतिरोचसि वण्णेन, उदयन्तोव भाणुमा॥ 


११४१:दानस्स ते इदं फलं, अथो सीलस्स वा पन। 
अथो अञ्जलिकम्मस्स, तं मे अकखाहि पुच्छितो'॥ 


११४ सो देवपृत्तो अत्तमनो...पे०... यस्स कम्मस्सिदं फलं॥ 
९१४३.अहं अन्धकविन्दस्मिं, बुद्भस्सादिच्चबन्धुनो। 
विहारं सत्थु कारेसि, पसन्नो सेहि पाणिभि॥ 


१९४ ४तत्थ गन्धञ्च मालञ्च, पच्चयञ्च [पच्चग्गञ्च (सी०), पच्चग्घञ्च (?)] विलेपनं । 

विहारं सत्थु अदासि, विप्पसन्नेन चेतसा। 
तेन मय्हं इदं लद्धं, वसं वत्तेमि नन्दने॥ 


११४५तनन्दने च वने [नन्दने पवने (सी० स्या०)] रम्मे, नानादिजगणायुते । 
रमामि नच्चगीतेहि, अच्छराहि पुरक्खतो'ति॥ 


सुबण्णविमानं चतुत्थं । 
५. अम्बविमानवत्थु 


११४६:उच्चमिदं मणिथूणं विमानं, समन्ततो द्वादस योजनानि। 
कूटागारा सत्तसता उळारा, वेळुरियथम्भा रुचकत्थता सुभा॥ 


११४ ७तत्थच्छसि पिवसि खादसि च, दिब्बा च वीणा पवदन्ति वग्गुं। 
दिब्बा रसा कामगुणेत्थ पञ्च, नारियो च नच्चन्ति सुबण्णछन्ना॥ 


११४८-केन तेतादिसो वण्णो...पे०... बण्णो च ते सब्बदिसा पभासती'ति॥ 

११५० सो देवपुत्तो अत्तमनो...पे०... यस्स कम्मस्सिदं फलं॥ 

९१५९:गिम्हानं पच्छिमे मासे, पतपन्ते [पतापन्ते (स्या०), पतापेन्ते (क०)] दिवङ्करे। 
परेसं भतको पोसो, अम्बाराममसिञ्चति॥ 


९१५२:अथ तेनागमा भिक्खु, सारिपुत्तोति विस्सुतो । 
किलन्तरूपो कायेन, अकिलन्तोव चेतसा॥ 


१९५३:तञ्च दिस्वान आयन्तं, अवोचं अम्बसिञ्चको । 
साधु तं [साधुकं (क०)] भन्ते न्हापेय्यं, यं ममस्स सुखावहं ॥ 


११५४तस्स मे अनुकम्पाय, निक्खिपि पत्तचीवरं। 
निसीदि रुक्खमूलस्मिं, छायाय एकचीवरो॥ 


११५५तञ्च अच्छेन वारिना, पसन्नमानसो नरो | 
न्हापयी रुक्खमूलस्मिं, छायाय एकचीवरं॥ 


११५६:अम्बो च सित्तो समणो च न्हापितो, मया च पुञ्ञं पसुतं अनप्पकं । 
इति सो पीतिया कायं, सब्बं फरति अत्तनो॥ 


१९५७तदेव एत्तकं कम्मं, अकासि ताय जातिया। 
पहाय मानुसं देहं, उपपन्नोम्हि नन्दनं ॥ 

११५८:नन्दने च वने रम्मे, नानादिजगणायुते । 
रमामि नच्चगीतेहि, अच्छराहि पुरक्खतो”ति॥ 


अम्बविमानं पञ्चमं । 
६. गोपालविमानवत्थु 


११५९:दिस्वान देवं पटिपुच्छि भिक्खु, उच्चे विमानम्हि चिरट्टितिके । 
आमुत्तहत्थाभरणं यसस्सिं [आमृत्तहत्थाभरणो यसस्सी (स्या? पी० क०)], दिब्बे विमानम्हि यथापि चन्दिमा॥ 


११६५: अलङ्कतो मल्यधरो [मालभारी (सी०), मालधरी (क०)] सुवत्थो, सुकुण्डली कप्पितकेसमस्सु। 
आमुत्तहत्थाभरणो यसस्सी, दिब्बे विमानम्हि यथापि चन्दिमा॥ 


११६१“दिब्बा च वीणा पवदन्ति वग्गुं, अट्टुडुका सिक्खिता साधुरूपा । 
दिब्बा च कञ्ञा तिदसचरा उळारा, नच्चन्ति गायन्ति पमोदयन्ति॥ 


११६२:दर्विद्भिपत्तोसि महानुभावो, मनुस्सभूतो किमकासि पुञ्ञं । 
केनासि एवं जलितानुभावो, वण्णो च ते सब्बदिसा पभासती"ति॥ 


११६झो देवपुत्तो अत्तमनो...पे०... यस्स कम्मस्सिदं फलं॥ 
११६४:अहं मनुस्सेसु मनुस्सभूतो, सङ्गम्म रक्खिस्सं परेसं धेनुयो। 
ततो च आगा समणो ममन्तिके गावो च मासे अगमंसु खादितुं॥ 


११६५:द्रयज्ज किच्चं उभयञ्च कारियं, इच्चेवहं [इच्चेवं (क०)] भन्ते तदा विचिन्तयि। 
ततो च सञ्ञं पटिलद्भयोनिसो, ददामि भन्तेति खिपिं अनन्तकं ॥ 


११६६:सो मासखेत्तं तुरितो अवासरिं, पुरा अयं भञ्जति यस्सिदं धनं । 
ततो च कण्हो उरगो महाविसो, अडंसि पादे तुरितस्स मे सतो॥ 


११६७:स्वाहं अट्टोम्हि दुक्खेन पीळितो, भिक्खु च तं सामं मुञ्चित्वानन्तकं [मुञ्चित्व नन्तकं (सी०), मुञ्चित्वा 
अनन्तकं (स्या०)]। 
अहासि कुम्मासं ममानुकम्पया [ममानुकम्पिया (पी० क०), ममानुकम्पाय (स्या०)], ततो चुतो कालकतोम्हि 
देवता॥ 


११६८:तदेव कम्मं कुसलं कतं मया, सुखञ्च कम्मं अनुभोमि अत्तना। 
तया हि भन्ते अनुकम्पितो भुसं, कतञ्ञुताय अभिपादयामि तं॥ 


११६९:सदेवके लोके समारके च, अञ्जो मुनि नत्थि तयानुकम्पको । 

तया हि भन्ते अनुकम्पितो भुसं, कतञ्जुताय अभिवादयामि तं॥ 


११७०३मस्मि लोके परस्मि बा पन, अज्ञो मुनी नत्थि तयानुकम्पको । 
तया हि भन्ते अनुकम्पितो भुसं, कतञ्जुताय अभिवादयामि त''न्ति॥ 


गोपालविमानं छटुं । 
७. कण्डकविमानवत्थु 


११७९:पुण्णमासे यथा चन्दो, नक्खत्तपरिवारितो । 
समन्ता अनुपरियाति, तारकाधिपती ससी॥ 


११७२:तथूपमं इदं ब्यम्हं, दिब्बं देवपुरम्हि च। 
अतिरोचति वण्णेन, उदयन्तोव रंसिमा॥ 


११७३:वेळुरियसुबण्णस्स, फलिका रूपियस्स च। 
मसारगल्लमुत्ताहि, लोहितङ्गमणीहि च॥ 


११७४चित्रा मनोरमा भूमि, वेळूरियस्स सन्थता। 
कूटागारा सुभा रम्मा, पासादो ते सुमापितो॥ 


११७५८रम्मा च ते पोक्खरणी, पुथुलोमनिसेविता । 
अच्छोदका विप्पसन्ना, सोबण्णवालुकसन्थता॥ 


११७६:नानापदुमसञ्छन्ना, पुण्डरीकसमोतता [समोत्थता (क०), समोगता (स्या०)]। 
सुरभि सम्पवायन्ति, मनुञ्ञा मालुतेरिता॥ 


११७७तस्सा ते उभतो पस्से, वनगुम्बा सुमापिता। 
उपेता पुप्फरुक्खेहि, फलरुक्खेहि चूभयं॥ 


११७८:सोवण्णपादे पल्लङ्के, मुदुके गोणकत्थते [चोलसन्थते (सी०)]। 
निसिन्नं देवराजंव, उपतिद्रुन्ति अच्छरा॥ 


११७९:सब्बाभरणसञ्छन्ना, नानामालाविभूसिता। 
रमेन्ति तं महिद्धिकं, वसवत्तीव मोदसि॥ 


११८०:भेरिसङ्कमुदिङ्गाहि, वीणाहि पणवेहि च । 
रमसि रतिसम्पन्नो, नच्चगीते सुवादिते॥ 

९९८९:दिब्बा ते विविधा रूपा, दिब्बा सहा अथो रसा। 
गन्धा च ते अधिप्पेता, फोडुब्बा च मनोरमा॥ 


११८२:तस्मि विमाने पवरे, देवपुत्त महप्पभो। 
अतिरोचसि वण्णेन, उदयन्तोब भाणुमा॥ 


११८३:दानस्स ते इदं फलं, अथो सीलस्स वा पन। 
अथो अञ्जलिकम्मस्स, तं मे अक्खाहि पुच्छितो*॥ 


११८ बो देवपुत्तो अत्तमनो...पे०... यस्स कम्मस्सिदं फलं॥ 
११८५:अहं कपिलवत्थुस्मि, साकियानं पुरुत्तमे । 
सुद्धोदनस्स पृत्तस्स, कण्डको सहजो अहं॥ 


११८६:यदा सो अडरत्तायं, बोधाय मभिनिक्खमि | 
सो मं मुदूहि पाणीहि, जालि [जाल (सी०)] तम्बनखेहि च॥ 


११८७सत्थिं आकोटयित्वान, वह सम्माति चब्रवि। 
अहं लोकं तारयिस्सं, पत्तो सम्बोधिमुत्तमं ॥ 


११८८:तं मे गिरं सुणन्तस्स, हासो मे विपुलो अहु। 
उदग्गचित्तो सुमनो, अभिसीसि [अभिसिसि (सी), अभिसीसि (पी०)] तदा अहं॥ 


११८९: अभिरूळहञ्च मं जत्वा, सक्यपृत्तं महायसं । 
उदग्गचित्तो मुदितो, बहिस्सं पुरिसृत्तमं॥ 


११९०:परेसं विजितं गन्त्वा, उग्गतस्मिं दिवाकरे [दिवङ्करे (स्या० क०)]। 
ममं छन्नञ्च ओहाय, अनपेक्खो सो अपक्कमि॥ 


११९१:“तस्स तम्बनखे पादे, जिव्हाय परिलेहिसं । 
गच्छन्तञ्च महावीरं, रुदमानो उदिक्खिसं ॥ 


११९२:अदस्सनेनहं तस्स, सक्यपुत्तस्स सिरीमतो। 
अलत्थं गरुकाबाधं, खिप्पं मे मरणं अहु॥ 


११९३:तस्सेव आनुभावेन, विमानं आवसामिदं । 
सब्बकामगुणोपेतं, दिब्बं देवपुरम्हि च॥ 


११९४/यञ्च मे अहुवा हासो, सहं सुत्वान बोधिया। 

तेनेव कुसलमूलेन, फुसिस्सं आसवक्खयं॥ 


११९५:सचे हि भन्ते गच्छेय्यासि, सत्थु बुद्धस्स सन्तिके । 
ममापि नं वचनेन, सिरसा वज्जासि वन्दनं ॥ 


११९६: अहम्पि दटुं गच्छिस्सं, जिनं अप्पटिपुग्गलं । 
दुल्लभं दस्सनं होति, लोकनाथान तादिन'न्ति॥ 


११९७ कतञ्जू कतवेदी, सत्थारं उपसङ्कमि । 
सुत्वा गिरं चक्खुमतो, धम्मचक्खुं विसोधयि॥ 


११९८त्रिसोधेत्वा दिठ्ठिगतं, विचिकिच्छं वतानि च | 
वन्दित्वा सत्थुनो पादे, तत्थेवन्तरधायथाति [तत्थेवन्तरधायतीति (क०)]॥ 


कण्डकविमानं सत्तमं । 
८. अनेकवण्णविमानवत्थु 


११९९:अनेकवण्णं दरसोकनासनं, विमानमारुय्ह अनेकचित्तं । 
परिवारितो अच्छरासङ्गणेन, सुनिम्मितो भूतपतीव मोदसि॥ 


१२००:समस्समो नत्थि कुतो पनृत्तरो [उत्तरि (क०)], यसेन पुञ्जेन च इद्धिया च। 
सब्बे च देवा तिदसगणा समेच्च, तं तं नमस्सन्ति ससिंव देवा। 
इमा च ते अच्छरायो समन्ततो, नच्चन्ति गायन्ति पमोदयन्ति॥ 


१२०९:दविद्भिपत्तोसि महानुभावो, मनुस्सभूतो किमकासि पुञ्ञं । 
केनासि एवं जलितानुभावो, वण्णो च ते सब्बदिसा पभासती”ति॥ 


१२० सो देवपुत्तो अत्तमनो...पे०... यस्स कम्मस्सिदं फलं॥ 

१२०३:अहं भदन्ते अहुवासि पुब्बे, सुमेधनामस्स जिनस्स सावको । 
पुथुज्जनो अननुबोधोहमस्मि [अनवबोधोहमस्मि (सी), अननुबोधोहमासि (?)], सो सत्त वस्सानि 
परिब्बजिस्सहं [पब्बजिस्सहं (स्या० क०), पब्बजिसाहं (पी०)]॥ 


१२०४सोहं सुमेधस्स जिनस्स सत्थुनो, परिनिब्बुतस्सोघतिण्णस्स तादिनो। 
रतनुच्चयं हेमजालेन छन्नं, वन्दित्वा थूपस्मिं मनं पसादयि॥ 


१२०५६न मासि दानं न च मत्थि दातुं, परे च खो तत्थ समादपेसिं । 
पूजेथ नं पूजनीयस्स [पूजनेय्यस्स (स्या? क०)] धातुं, एवं किर सग्गमितो गमिस्सथ॥ 

१२०६:तदेव कम्मं कुसलं कतं मया, सुखञ्च दिब्बं अनुभोमि अत्तना। 
मोदामहं तिदसगणस्स मज्झे, न तस्स पुञ्ञस्स खयम्पि अज्झग''न्ति॥ 


अनेकवण्णविमानं अट्ठमं। 
९. मट्टकुण्डलीविमानवत्थु 


१२०७पे० व° १८६] “अलङ्कृतो मट्ठकुण्डली [मट्टकुण्डली (सी०)], मालधारी हरिचन्दनुस्सदो। 
बाहा पग्गय्ह कन्दसि, वनमज्झे कि दुक्खितो तुव'न्ति॥ 


१२०८:सोवण्णमयो पभस्सरो, उप्पन्नो रथपञ्जरो मम । 
तस्स चक्कयुगं न विन्दामि, तेन दुक्खेन जहामि [जहिस्सं (सी०), जहिस्सामि (स्या० पी०)] जीवित"'न्ति॥ 


९२०९:सोवण्णमयं मणिमयं, लोहितकमयं [लोहितङ्गमयं (स्या०), लोहितङ्कमयं (सी०), लोहमयं (कत्थचि)] अथ 
रूपियमयं । 
आचिक्ख [आचिकखथ (क०)] मे भद्दमाणव, चक्कयुगं पटिपादयामि ते ति॥ 


१२१०प्लो माणवो तस्स पावदि, “चन्दिमसूरिया उभयेत्थ दिस्सरे। 
सोवण्णमयो रथो मम, तेन चक्कयुगेन सोभती 'ति॥ 


१२११बालो खो त्वं असि माणव, यो त्वं पत्थयसे अपत्थियं। 
मञ्ञामि तुवं मरिस्ससि, न हि त्वं लच्छसि चन्दिमसूरिये”ति॥ 


१२१२:गमनागमनम्पि दिस्सति, वण्णधातु उभयत्थ वीथिया। 
पेतो [पेतो पन (सी० स्या०)] कालकतो न दिस्सति, को निध कन्दतं बाल्यतरो”ति॥ 


१२१३:सच्चं खो वदेसि माणव, अहमेव कन्दतं बाल्यतरो। 
चन्द विय दारको रुदं, पेतं कालकताभिपत्थयि”न्ति॥ 


९२९४:आदित्तं वत मं सन्तं, घतसित्तंव पावकं । 
वारिना विय ओसिञ्चं, सब्बं निब्बापये दरं॥ 


१२१५:अब्बही [अब्बूळह (पी०), अब्बूळहं (स्या? क०)] वत मे सल्लं, सोकं हदयनिस्सितं । 
यो मे सोकपरेतस्स, पृत्तसोकं अपानुदि॥ 


१२१६:स्वाहं अब्बूळहसल्लोस्मि, सीतिभूतोस्मि निब्बुतो । 
न सोचामि न रोदामि, वत सुत्वान माणवाति॥ 

१२१७:देवता नुसि गन्धब्बो, अदु [आदु (सी० स्या०)] सक्को पुरिन्ददो। 
को वा त्वं कस्स वा पृत्तो, कथं जानेमु तं मय”न्ति॥ 


१२१८:यज्च [यं (क०)] कन्दसि यञ्च रोदसि, पृत्तं आळाहने सयं दहित्वा । 
स्वाहं कुसलं करित्वा कम्मं, तिदसानं सहब्यतं गतो”ति [पत्तोति (सी० स्या० पी०)]॥ 


१२१९:अप वा बहुं वा नाहसाम, दानं ददन्तस्स सके अगारे। 
उपोसथकम्मं वा [उपोसथकम्मञ्च (क०)] तादिसं, केन कम्मेन गतोसि देवलोक" न्ति॥ 


९२२०:आबाधिकोहं दुक्खितो गिलानो, आतुररूपोम्हि सके निवेसने। 
बुद्धं विगतरजं वितिण्णकङ्कं, अद्दक्खि सुगतं अनोमपञ्ञं॥ 


९२२९'स्वाहं मुदितमनो पसन्नचित्तो, अञ्जलि अकरिं तथागतस्स । 
ताहं कुसलं करित्वान कम्मं, तिदसानं सहब्यतं गतोति॥ 


९२२२:अच्छरियं वत अब्भुतं वत, अञ्जलिकम्मस्स अयमीदिसो विपाको। 
अहम्पि मुदितमनो पसन्नचित्तो, अज्जेव बुद्धं सरणं वजामी”ति॥ 


१२२३:अज्जेव बुद्धं सरणं वजाहि, धम्मञ्च सङ्घञ्च पसन्नचित्तो। 
तथेव सिक्खाय पदानि पञ्च, अखण्डफुल्लानि समादियस्सु॥ 


१२२४पाणातिपाता विरमस्सु खिप्पं, लोके अदिन्नं परिवज्जयस्सु । 
अमज्जपो मा च मुसा भणाहि, सकेन दारेन च होहि तुट्ठो 'ति॥ 


१२२५अत्थकामोसि मे यक्ख, हितकामोसि देवते । 
करोमि तुय्हं वचनं, त्वंसि आचरियो ममाति॥ 


९२२६:उपेमि सरणं बुद्धं, धम्मञ्चापि अनुत्तरं । 
सङ्घञ्च नरदेवस्स, गच्छामि सरणं अहं॥ 


१२२पाणातिपाता विरमामि खिप्पं, लोके अदिन्नं परिवज्जयामि। 
अमज्जपो नो च मुसा भणामि, सकेन दारेन च होमि तुट्ठो”ति॥ 


मट्ठकुण्डलीविमानं नवमं । 
१०. सेरीसकविमानवत्थु 


१२२५० व० ६०४] सुणोथ यक्खस्स च वाणिजान च, समागमो यत्थ तदा अहोसि। 

यथा कथं इतरितरेन चापि, सुभासितं तञ्च सुणाथ सब्बे॥ 


१२२९:यो सो अहु राजा पायासि नाम [नामो (सी०)], भुम्मानं सहब्यगतो यसस्सी। 
सो मोदमानोव सके विमाने, अमानुसो मानुसे अज्झभासीति॥ 


१२३०:वड्के अरञ्ञे अमनुस्सट्टाने, कन्तारे अप्पोदके अप्पभकखे। 
सुदुग्गमे वण्णुपथस्स मज्झे, बहूं भया [धङ्कभया (क०)] नट्ठमना मनुस्सा॥ 


१२३१:नयिध फला मूलमया च सन्ति, उपादानं नत्थि कुतोध भवखो । 
अञ्ञत्र पंसूहि च वालुकाहि च, तताहि उण्हाहि च दारुणाहि च॥ 


१२३२:उज्जङ्गलं तत्तमिवं कपालं, अनायसं परलोकेन तुल्यं । 
लुह्दानमावासमिदं पुराणं, भूमिप्पदेसो अभिसत्तरूपो॥ 


१२३३:अथ तुम्हे केन [केन नु (स्या० क०)] वण्णेन, किमासमाना इमं पदेसं हि। 
अनुपविट्ठा सहसा समेच्च, लोभा भया अथ वा सम्पमूळहा”ति॥ 


९२३४मगधेसु अङ्गेसु च सत्थवाहा, आरोपयित्वा पणियं पुथुत्तं । 
ते यामसे सिन्धुसोवीरभूमि, धनत्थिका उद्दयं पत्थयाना॥ 


१२३दिवा पिपासं नधिवासयन्ता, योग्गानुकम्पञ्च समेक्खमाना, 
एतेन वेगेन आयाम सब्बे [सब्बे ते (क०)], रत्ति मग्गं पटिपन्ना विकाले॥ 


१२३६:ते दुप्पयाता अपरद्भमग्गा, अन्धाकुला विप्पनट्ठा अरञ्ञे। 
सुदुग्गमे वण्णुपथस्स मज्झे, दिसं न जानाम पमूळहचित्ता॥ 


१२३७इदञ्च दिस्वान अंदिट्टपुब्बं, विमानसेटुञ्च तवञ्च यक्ख। 
ततुत्तरिं जीवितमासमाना, दिस्वा पतीता सुमना उदग्गा"ति॥ 


१२३८:पारं समुद्दस्स इमञ्च वण्णुं [वनं (स्या०), वण्णं (क०)], वेत्ताचरं [वित्तं परं (स्या०), वेत्ताचारं (क०)] 
सङ्कुपथञ्च मग्गं। 
नदियो पन पब्बतानञ्च दुग्गा, पुथुद्दिसा गच्छथ भोगहेतु॥ 


१२३९:पक्खन्दियान विजितं परेसं, वेरज्जके मानुसे पेकखमाना । 
यं वो सुतं वा अथ वापि दिट्ठ, अच्छेरकं तं वो सुणोम ताता”ति॥ 


१२४०इतोपि अच्छेरतरं कुमार, न तो सुतं वा अथ वापि दिदं । 
अतीतमानुस्सकमेव सब्बं, दिस्वान तप्पाम अनोमवण्णं॥ 

९२४१:वेहायसं पोक्खरञ्जो सवन्ति, पहूतमल्या [पहूतमाल्या (स्या०)] बहुपुण्डरीका । 
दुमा चिमे [दुमा च ते (स्या० क०)] निच्चफलूपपन्ना, अतीव गन्धा सुरभि पवायन्ति॥ 


१२४ ₹वेळूरियथम्भा सतमुस्सितासे, सिलापवाळस्स च आयतंसा। 
मसारगल्ला सहलोहितङ्गा, थम्भा इमे जोतिरसामयासे॥ 


१२४ इसहस्सथम्भं अतुलानुभावं, तेसूपरि साधुमिदं विमानं । 
रतनन्तरं कञ्चनवेदिमिस्सं, तपनीयपट्टेहि च साधुछन्नं॥ 


१२४ ४जम्बोनदुत्तत्तमिदं सुमड्ढो, पासादसोपाणफलूपपन्नो । 
दळहो च वग्गु च सुसङ्गतो च [वग्गु सुमुखो सुसङ्गतो (सी०)], अतीव निज्झानखमो मनुञ्जो॥ 


१२४४रतनन्तरस्मि बहुअन्नपानं, परिवारितो अच्छरासङ्गणेन। 
मुरजआलम्बरतूरियघुड्डो, अभिवन्दितोसि थुतिवन्दनाय॥ 


१२४ सो मोदसि नारिगणप्पबोधनो, विमानपासादवरे मनोरमे । 
अचिन्तियो सब्बगुणूपपन्नो, राजा यथा वेस्सवणो नळिन्या [नळिञ्ञं (क०)]॥ 


१२४७देवो नु आसि उदवासि यक्खो, उदाहु देविन्दो मनुस्सभूतो । 
पुच्छन्ति तं वाणिजा सत्थवाहा, आचिक्ख को नाम तुबंसि यक्खो"ति॥ 


१२४८सेरीसको [सेरिस्सको (सी० स्या०)] नाम अहम्हि यक्खो, कन्तारियो वण्णुपथम्हि गुत्तो । 
इमं पदेसं अभिपालयामि, वचनकरो वेस्सवणस्स रञ्जो”ति॥ 


१२४९.अधिच्चलद्धं परिणामजं ते, सयं कतं उदाहु देवेहि दिन्नं । 
पुच्छन्ति तं वाणिजा सत्थवाहा, कथं तया लद्भमिदं मनुञ्ज''न्ति॥ 


१२५०नाधिच्चलद्धं न परिणामजं मे, न सयं कतं न हि देवेहि दिन्नं । 
सकेहि कम्मेहि अपापकेहि, पुञ्जेहि मे लद्भमिदं मनुञ्ज'न्ति॥ 


१२५१:कि ते वतं कि पन ब्रह्मचरियं, किस्स सुचिण्णस्स अयं विपाको। 
पुच्छन्ति तं वाणिजा सत्थवाहा, कथं तया लब्धमिदं विमान" न्ति॥ 


१२५ शममं पायासीति अहु समञ्ञा, रज्जं यदा कारयि कोसलानं । 
नत्थिकदिड्टि कदरियो पापधम्मो, उच्छेदवादी च तदा अहोसिं॥ 


१२५३समणो च खो आसि कुमारकस्सपो, बहुस्सुतो चित्तकथी उळारो। 
सो मे तदा धम्मकथं अभासि [अकासि (सी०)], दिट्टिविसूकानि विनोदयी मे॥ 

१२५ ४ताहं तस्स [ताहं (क०)] धम्मकथं सुणित्वा, उपासकत्तं पटिवेदयिस्सं । 
पाणातिपाता विरतो अहोसि, लोके अदिन्नं परिवज्जयिस्सं । 
अमज्जपो नो च मुसा अभाणि, सकेन दारेन च अहोसि तुड्ो॥ 


१२५तं मे वतं तं पन ब्रह्मचरियं, तस्स सुचिण्णस्स अयं विपाको । 
तेहेव कम्मेहि अपापकेहि, पुञ्ञेहि मे लद्भमिदं विमान'न्ति॥ 


९२५६सच्चं किराहंसु नरा सपञ्ञा, अनञ्ञथा वचनं पण्डितानं । 
यहिं यहिं गच्छति पुञ्ञकम्मो, तहिं तहिं मोदति कामकामी॥ 


१२५७य्हि यहिं सोकपरिद्ववो च, वधो च बन्धो च परिक्किलेसो। 
तहिं तहिं गच्छति पापकम्मो, न मुच्चति दुग्गतिया कदाची”ति॥ 


१२५८सम्मूळहरूपोब जनो अहोसि, अस्मिं मुहुत्तेकललीकतोव । 
जनस्मसिमस्स तुय्हञ्च कुमार, अप्पच्चयो केन नु खो अहोसी”ति॥ 


१२५९-इमे च सिरीसवना [इमे सिरीसूपवना च (सी०), इमेपि सिरीसवना च (पी० क०)] ताता, दिब्बा [दिब्बा च (पी० 
क०)] गन्धा सुरभी [सुरभि (सी० क०)] सम्पवन्ति [सम्पवायन्ति (क०)]। 
ते सम्पवायन्ति इमं विमानं, दिवा च रत्तो च तमं निहन्त्वा॥ 


१२६०:इमेसञ्च खो वस्ससतच्चयेन, सिपाटिका फलति एकमेका । 
मानुस्सकं वस्ससतं अतीतं, यदग्गे कायम्हि इधूपपन्नो॥ 


१२६१:दिस्वानहं वस्ससतानि पञ्च, अस्मिं विमाने ठत्वान ताता। 
आयुक्खया पुञ्जक्खया चविस्सं, तेनेव सोकेन पमुच्छितोस्मी”ति [समुच्छितोस्मीति (पी० क०)]॥ 


१२६२:कथं नु सोचेय्य तथाविधो सो, लद्धा विमानं अतुलं चिराय। 
ये चापि खो इत्तरमुपपन्ना, ते नून सोचेय्युं परित्तपुञ्ञा"ति॥ 


१२६३:अनुच्छवि ओवदियञ्च मे तं, यं मं तुम्हे पेय्यवाचं वदेथ। 
तुम्हे च खो ताता मयानुगुत्ता, येनिच्छकं तेन पलेथ सोत्थि'न्ति॥ 


९२६४गन्त्वा मयं सिन्धुसोवीरभूमिं, धनत्थिका उद्दयं पत्थयाना। 
यथापयोगा परिपुण्णचागा, काहाम सेरीसमहं उळार''न्ति॥ 


१२६७मा चेव सेरीसमहं अकत्थ, सब्बञ्च वो भविस्सति यं बदेथ। 
पापानि कम्मानि विवज्जयाथ, धम्मानुयोगञ्च अधिट्ठहाथ॥ 

१२६६:उपासको अत्थि इमम्हि सङ्घे, बहुस्सुतो सीलवतूपपन्नो । 
सद्धो च चागी च सुपेसलो च, विचक्खणो सन्तुसितो मुतीमा॥ 


१२६७सञ्जानमानो न मुसा भणेय्य, परूपघाताय न चेतयेस्य। 
वेभूतिकं पेसुणं नो करेय्य, सण्हञ्च वाचं सखिलं भणेय्य॥ 


१२६८:सगारवो सप्पटिस्सो विनीतो, अपापको अधिसीले विसुद्धो । 
सो मातरं पितरञ्चापि जन्तु, धम्मेन पोसेति अरियवुत्ति॥ 


१२६९:मञ्जे सो मातापितूनं कारणा, भोगानि परियेसति न अत्तहेतु । 
मातापितूनञ्च यो [सो (?)] अच्चयेन, नेक्खम्मपोणो चरिस्सति ब्रह्मचरियं॥ 


१२७०उजू अवङ्की असठो अमायो, न लेसकप्पेन च बोहरेय्य। 
सो तादिसो सुकतकम्मकारी, धम्मे ठितो किन्ति लभेथ दुक्खं॥ 


९२७९:तं कारणा पातुकतोम्हि अत्तना, तस्मा धम्मं पस्सथ वाणिजासे। 
अञ्ञत्र तेनिह भस्मी [भस्मि (स्या०), भस्म (क०)] भवेथ, अन्धाकुला विप्पनट्ठा अरज्जे। 
तं खिप्पमानेन लहुं परेन, सुखो हवे सण्पुरिसेन सङ्गमो ति॥ 


१२७१कि नाम सो किञ्च करोति कम्मं, 
कि नामधेय्यं कि पन तस्स गोत्तं। 
मयम्पि नं ददुकामम्ह यक्ख, यस्सानुकम्पाय इधागतोसि । 
लाभा हि तस्स, यस्स तुवं पिहेसी"ति॥ 


१२७३यो कप्पको सम्भवनामधेय्यो, 
उपासको कोच्छफलूपजीवी। 
जानाथ नं तुम्हाकं पेसियो सो, 
मा खो नं हीळित्थ सुपेसलो सो 'ति॥ 


१२७४जानामसे यं त्वं पवदेसि [वदेसि (सी०)] यक्ख, 
न खो नं जानाम स एदिसोति । 
मयम्मि नं पूजयिस्साम यक्ख, 
सुत्वान तुय्हं वचनं उळार 'न्ति॥ 


१२७४दये केचि इमस्मिं सत्थे मनुस्सा, 
दहरा महन्ता अथवापि मञ्झिमा । 
सब्बेव ते आलम्बन्तु विमानं, 

पस्सन्तु पुञ्ञानं फलं कदरिया"ति॥ 


९२७४्बे. तत्थ सब्बेव `अहं पुरेति, 
तं कप्पकं तत्थ पुरक्खत्वा [पुरक्खिपित्वा (सी०)]। 
सब्बेव ते आलम्बिंसु विमानं, 
मसक्कसारं विय वासवस्स॥ 


१२७७्रै.तत्थ सब्बेव “अहं पुरेति, उपासकत्तं पटिवेदयिसु। 
पाणातिपाता विरता अहेसुं, लोके अदिन्नं परिवज्जयिंसु। 
अमज्जपा नो च मुसा भणिंसु, सकेन दारेन च अहेसुं तुट्ठा ॥ 


१२७क्बै.तत्थ सब्बेव `अहं पुरे ति, उपासकत्तं पटिवेदयित्वा । 
पक्कामि सत्थो अनुमोदमानो, यक्खिद्धिया अनुमतो पुनप्पुनं॥ 


१२७९गन्त्वान ते सिन्धुसोवीरभूमि, धनत्थिका उद्दयं [उदय (पी० क०)] पत्थयाना । 
यथापयोगा परिपुण्णलाभा, पच्चागमुं पाटलिपृत्तमक्खतं॥ 


१२८०'गन्त्वान ते सङ्करं सोत्थिवन्तो, 
पृत्तेहि दारेहि समङ्गिभूता । 
आनन्दी वित्ता [आनन्दचित्ता (स्या), आनन्दीचित्ता (क०)] सुमना पतीता, 
अकंसु सेरीसमहं उळारं । 
सेरीसकं ते परिवेणं मापयिसु॥ 


१२८ शतादिसा सप्पुरिसान सेवना, 
महत्थिका धम्मगुणान सेवना । 
एकस्स अत्थाय उपासकस्स, 
सब्बेव सत्ता सुखिता [सुखिनो (पी० क०)] अहेसुन्ति॥ 


सेरीसकविमानं दसमं । 
११. सुनिक्खित्तविमानवत्थु 


१२८२:उच्चमिदं मणिथूणं विमानं, समन्ततो द्वादस योजनानि। 
कूटागारा सत्तसता उळारा, वेळुरियथम्भा रुचकत्थता सुभा॥ 


१२८३:तत्थच्छसि पिवसि खादसि च, दिब्बा च वीणा पवदन्ति वग्गुं। 
दिब्बा रसा कामगुणेत्थ पञ्च, नारियो च नच्चन्ति सुवण्णछन्ना॥ 

१२८ ४केन तेतादिसो वण्णो, केन ते इध मिज्झति। 
उप्पज्जन्ति च ते भोगा, ये केचि मनसो पिया॥ 


१२८५पृच्छामि `तं देव महानुभाव, मनुस्सभूतो किमकासि पुञ्ञं । 
केनासि एवं जलितानुभावो, वण्णो च ते सब्बदिसा पभासती”ति॥ 


१२८ क्षो देवपुत्तो अत्तमनो, मोग्गल्लानेन पुच्छितो । 
पज्हं पुट्ठी वियाकासि, यस्स कम्मस्सिदं फलं॥ 


१२८ ७दुन्निक्खित्तं मालं सुनिक्खिपित्वा, पतिठ्ठपेत्वा सुगतस्स थूपे। 
महिद्धिको चम्हि महानुभावो, दिब्बेहि कामेहि समङ्गिभूतो॥ 


१२८८:तेन मेतादिसो वण्णो, 
तेन मे इध मिज्झति । 
उप्पज्जन्ति च मे भोगा, 
ये केचि मनसो पिया॥ 


१२८९:अक्खामि ते भिक्खु महानुभाव, 
मनुस्सभूतो यमहं अकासि। 
तेनम्हि एवं जलितानुभावो, 
वण्णो च मे सब्बदिसा पभासती"ति॥ 


सुनिक्खित्तविमानं एकादसमं । 
सुनिक्खित्तवग्गो सत्तमो निट्टितो। 
तस्सुद्दानं - 


द्वे दलिद्दा बनविहारा, भतको गोपालकण्डका। 
अनेकवण्णमट्टुकुण्डली, सेरीसको सुनिक्खित्तं। 
पुरिसानं ततियो वग्गो पवुच्चतीति॥ 


भाणवारं चतुत्थं निद्धितं। 


विमानवत्थुपाळि निद्धिता। 

